
Cuvânt către cititor 


Numărul de faţă reuneşte o diversitate de subiecte, toate privind revoluţia 
română. Sub aspect interpretativ-teoretic (rubricile „Studii ”, „Opinii şi atitudini”, 
„Viaţa ştiinţifică”, „Biblioteca revoluţiei”) si documentar-restitutiv (,, Mărturii 
nealterate”, ,,Halatele albe ale revoluţiei”, „Portrete din revoluție”, „Memoria 
rezistenţei”, „Documentar ”). 

Remarcăm contribuţiile teoretice semnate de Victor Neumann (privind 
reperele civismului timişorean, de sorginte central-europeană si cu impact in 
coagularea opoziției fata de excesele represive si subculturale ale nafional- 
comunismului ceauşist de ultimă oră); Silviu B. Moldovan (de integrare a revoluţiei 
române într-o ordine dinamică a lumii de azi, discutabilă însă, a reculului 
totalitarismelor în fata ordinii liberale); Bogdan Murgescu (redeschiderea discuţiei 
despre relaţia inevitabilă, deşi reciproc stânjenitoare, dintre ştiinţa istoriei şi 
practica politicii, cu focalizare pe realităţi conexe, din Occident si de la noi, în 1989 
— desprinzand concluziile de rigoare, versus efectele lor, păguboase ori 
necontrolabile); comentariile pertinente ale Acad. Alexandru Zub despre confuziile 
şi indeciziile factorilor puterii din România, cu repercusiuni păguboase asupra 
evoluţiei climatului civic de tip european la noi; opiniile istoricului Stephane 
Courtois, privind nevoia stringentă de normalitate, ca arhivele sensibile să ajungă 
în mâinile specialiştilor, eliberându-ne, astfel, de manipulare şi manipulatori. 

Buletinul îşi justifică însă existenţa, mai cu seamă prin straduinta echipei 
editoriale de a aduce la cunoştinţa cititorului fapte, mărturii, portrete, restituiri 
documentare despre Decembrie 1989, aşa cum a fost la Timişoara: cu masacrele de 
la Podul Decebal şi din Calea Girocului; cu dosarele de anchetă ale securistilor, 
distruse; cu urmele misterioase ale sinistrelor incendieri de cadavre, la Freidorf; cu 
mărturia celor pe care urgia criminală din Decembrie i-a surprins la datorie, sub 
semnul Crucii Roşii şi al halatelor albe însângerate; evocări, cu smerenie şi 
dureroasă aducere aminte, despre martirii noştri — de această dată, Remus Tăşală. 
O rubrică distinctă, „Documentar ”, ne aduce în fata secvenţe de gen, inedite si de 
neocolit la Timişoara: copilăria celor ce s-au maturizat printre gloanţe; suferinţa 
femeilor în 1989, sub multiple ipostaze, şi inedite secvenţe de istorie de taină cu 
intervenţia trupelor speciale în haosul de la Timişoara. 

Nu lipsesc nici rubricile ce evidenţiază prezentele ştiinţifice ale Memorialului ori 
comentariile despre cărțile revoluţiei si ale istoriei timpului nostru. 

Miodrag Milin 


Foreword 


The present edition brings together a diversity of subjects, all regarding the 
Romanian Revolution, under the interpretative-theoretical aspect (the headings 
“Studies”, “Opinions and attitudes”, “Scientific Life”, “The Library of the 
Revolution”) and the documentary one (“Unchangeable Testimonies”, “The White 
Smocks of the Revolution”, “Portraits of the Revolution”, “The Memory of the 
Resistance”, “Documentary”). 

We remark the theoretical contributions signed by Victor Neumann 
(regarding the marks of Central Europe-originated civism in Timisoara and with an 
impact in the coagulation of the resistance against the repressive and sub-cultural 
excesses of Ceauşescu's latest National-Communism); Silviu B. Moldovan (the 
integration of the Romanian Revolution in a dynamical, but doubtful order of 
today’s world, the one of the withdrawal of all kinds of totalitarianisms in front of 
the liberal order); Bogdan Murgescu (the reopening of the discussion about the 
inevitable, although mutually disturbing connection between the history-science and 
the practice of the politics, with focus on the connected Eastern and Romanian 
realities in 1989 — drawing the respective conclusions versus their losing or 
uncontrollable effects); Academician Alexandru Zub’s pertinent comments on the 
confusions and lack of decision of the power-representatives in Romania, with 
losing consequences on the evolution of the civic climate of European type; the 
historian Stéphane Courtois’s opinions regarding the acute necessity of normality 
and the entering of the “sensible” archives in the specialists’ hands, in order to free 
us from manipulation and manipulators. 

The bulletin justifies its existence the more through the endeavor of the 
editorial team to inform the reader of the facts, testimonies, portraits, documentary 
restitutions about December 1989, as it happened in Timisoara: with the massacres 
on the Decebal Bridge and in Calea Girocului; with the destroyed investigation 
records of the Securitate; with the mysterious traces of the dreary body burnings in 
Freidorf; with the testimony of the ones who overtook the criminal scourge when on 
duty, under the sign of the Red Cross and of the white blood-stained smocks; humble 
evocations and sad recollection about our martyrs — this time Remus Tăşală. A 
distinct heading, “Documentary”, brings us new and inevitable episodes in 
Timisoara: the childhood of the ones who became mature under the bullets; the 
women’ suffering in 1989 under multiple hypostases and new episodes of the secret 
history with the intervention of the special troops in the chaos in Timişoara. 

The headings which emphasize the scientific presences of the Memorial or 
the commentaries about the books about the Revolution and contemporary history 
are not missing. 


Miodrag Milin 
(Traducere Codrina Tomov) 

Vorwort 


Die vorliegende Nummer versammelt eine Vielfalt von Themen, alle betreffs der 
rumdnischen Revolution wieder, u. zw. unter interpretativ-theoretischem Aspekt (die 
Rubriken “Studien“, “Meinungen und Haltungen“, “Wissenschaftliches Leben“, 
“Bibliothek der Revolution‘) und auch unter dokumentarisch-zurückgebendem Aspekt 
(“Unverfälschte Beweise“, “Die weissen Arztkittel der Revolution“, “Bildnisse von der 
Revolution“, “Gedächtnis des Widerstands “, “Dokumentar “). 

Wir bemerken die theoretischen Beiträge, unterschrieben von Victor Neumann 
(betreffend der Anhaltspunkte des Temeswarer Zivismus mitteleuropäischer Herkunft 
und mit Wirkung in der Kohäsion der Opposition vor den letzten repressiven und 
unterkulturellen Ausschreitungen des National-Kommunismus von Ceauşescu); Silviu B. 
Moldovan (die Integration der rumänischen Revolution in einer dynamischen aber 
streitbaren Ordnung der heutigen Welt, eine Ordnung der Rückwertsbewegung des 
Totalitarismus vor der liberalen Ordnung); Bogdan Murgescu (die Wiederöffnung des 
Gesprächs über das unvermeidbare und gegenseitig störende Verhältnis zwischen der 
Wissenschaft der Geschichte und dem Praktikum der Politik mit Fokussierung auf 
verbundene Wirklichkeiten des Jahrs 1989 vom Westen und von uns, ziehend die 
notwendigen Schlussfolgerungen gegen ihre schadende oder unkontrollierbare Folgen); 
die passenden Kommentare des Akademikers Alexandru Zub über die Konfusionen und 
Unschlüssigkeiten der Machthaber von Rumänien mit schadenden Folgen über die 
Entwicklung des Zivilklimas von europäischem Typ von uns; die Meinungen des 
Historikers Stephane Courtois betreffs der dringenden Notwendigkeit zur Normalität, so 
dass die “empfindlichen“ Archive in die Hände der Fachleute zu fallen, damit wir uns 
von der Manipulation und von Manipulierern befreien. 

Die Existenz des Informierungsblatts wird besonders durch die Mühe der 
Editionsmannschaft rechtfertigt, die zur Kenntnis des Lesers Taten, Beweise, Bildnisse, 
Dokumentartexte über den Temeswarer Dezember des Jahres 1989 bringen: mit den 
Massakern von der Brücke Decebal und vom Girocului Weg; mit den vernichteten 
Untersuchungsakten der Securitate; mit den geheimnisvollen Spuren der grauenhaften 
Brandstiftungen der Leichen in Freidorf; mit dem Beweis derer, die den mörderischen 
Wut vom Dezember 1989 auf ihren Posten, unter dem Zeichen des Roten Kreuzes und 
der blutigen weissen Arztkitteln, überrascht hat; Evokationen mit Andacht und 
peinlicher Erinnerung an unsere Märtyrer — diesmal Remus Tăşală. Eine distinkte 
Rubrik — Dokumentar — bringt uns neue und unvermeidbare Bruchstücke in Temeswar: 
die Kindheit derer, die zwischen Kugeln reif geworden sind; die Leidenschaft der 
Frauen im Jahre 1989 in vielfachen Hypostasen und neue Bruchstücke von 
Geheimgeschichte mit dem Angriff der Spezialtruppen im Chaos von Temeswar. 

Es fehlen auch nicht die Rubriken, die die wissenschaftlichen Anwesenheiten 
des Memorials hervorgeben oder die Kommentare über die Bücher der Revolution und 
über die Geschichte unserer Zeit. 


R Miodrag Milin 
(Übersetzung Adina Hornea Abruda) 

Pi STUDII 


Civismul Timişoarei în anii national-comunismului 


Ideea potrivit căreia modelul cultural al Europei Centrale este purtător 
de mesaj politic îşi are semnificaţia sa, corect înţeleasă de unii, brutal 
sanctionata de altii'. Transilvania şi Banatul aveau la începutul veacului al 
XX-lea nu doar oraşe de talia Clujului (Kolozsvár), Braşovului (Brassó), 
Sibiului (Nagyszeben), Târgu-Mureşului (Marosvasarhely), dar şi centre 
mai mici, capabile să formeze structuri sociale şi economice proprii, 
precum Turda (Torda), Deva (Deva), Miercurea Ciuc (Csikszereda), Sfântu 
Gheorghe (Sepsiszentgyörgy),  Odorheiu-Secuiesc (Szekelyudvar), 
Hunedoara (Vajdahunyad), Zalău (Zilah), Șimleu Silvaniei (Erdelysomly6). 
În Banat se ridicase nu numai Timişoara (Temesvar), dar şi Reşiţa (Resica), 
Lugoj (Lugos), Jimbolia (Zsombolya), Sînnicolau Mare (Nagyszentmiklös). 
În Bihor, Oradea (Nagyvârad) ia un avânt fără precedent, devenind simbol al 
vieţii culturale de avangardă, iar în nordul Partium-ului, Satu Mare 
(Szatmárnémeti) şi Carei (Nagykároly) răspund unor aspirații sociale si 
economice diverse, ceea ce le obligă ori le facilitează contacte multiple cu 
regiunile mai vestice ale fostei monarhii dualiste. 

Cel mai important şi amplu proces de modernizare din Banat şi 
Transilvania a avut loc în oraşul Timişoara. Diferenţele în interiorul 
regiunilor amintite au fost marcate de fizionomia culturală a Timişoarei, 
respectiv, a Clujului. Cel dintâi oraş a fost dintotdeauna dispus spre o viata 
multi- şi interculturala, dezvoltând un patriotism civic. Cel de-al doilea a avut 
o atracţie spre identitatea etno-lingvistică, de unde şi dezvoltarea unui 
nationalism bazat pe istorie şi pe inrudiri. Frustrările create de poziţia 


! Nu e vorba aici de nostalgia trecutului, ci de exemplificarea ideii potrivit căreia, uneori, 
trecutul conţine exemple memorabile pentru viitor. Vergangene Zukunft (trecutul viitorului) 
este o idee fundamentală promovată de istoriografia universală contemporană prin care se 
poate demonstra modul în care istoria se insinuează în prezent ori motivele pentru care ea 
devine un model pentru viitor. Renumitul istoric Reinhart Koselleck - opera căruia e cotată 
ca fiind una dintre cele mai mai ample şi mai originale din Germania postbelică - a dezvoltat 
o întreagă teorie în jurul valorificării multiple a experienţelor trecutului, context în care 
observă că orice proiect autentic ţine seama de acumulările trecutului. Cf. Reinhart 
Koselleck, Vergangene Zukunft. Zur Semantik geschichtlicher Zeit, Suhrkamp, Frankfurt am 
Main, 1995. Vezi în română, Idem, Conceptul de istorie, traducere de Victor Neumann şi 
Patrick Lavrits. Studiu introductiv de Victor Neumann, Editura Univ. Al. I. Cuza, Iasi, 2005. 

secundă a Clujului în raport cu Budapesta şi cu Bucureşti au fost şi ele reale, 
împiedicând, pentru o vreme, adoptarea principiilor societăţii deschise. 


Pluralism şi aspirație spre libertate 


Amintitul fundal istoric a făcut ca populaţia Timişoarei să adopte o 
atitudine critică faţă de politicile autoritariste şi totalitare. În pofida 
modificării componenţei demografice în anii de după Primul Război şi mai 
ales în aceia ce au urmat celui de-Al II-lea Război Mondial şi a exageratei 
supravegheri a persoanelor provenind din alte comunități lingvistice decât 
aceea română, cetăţenii oraşului au perpetuat o parte din setul de valori civice 
profesat de locuitorii Monarhiei Austro-Ungare. Într-un asemenea context, 
imposibil de asemuit cu al altor centre din România comunistă, Timişoara a 
continuat să se remarce printr-o memorabilă viata civică. Meritul de a fi 
înţeles marea şansă a cooperării şi, deci, a structurării vieţii comunitare a 
revenit tuturor acelor persoane care au simţit, au gândit şi au acţionat 
deasupra apartenentelor aşa-zis etnice ori a acelora confesionale!. Atrase mai 
mult de condiţia de cetăţean al burg-ului, ele au dobândit, în timp, o 
deschidere spre alteritatea de orice fel, fapt ce, în condiţiile unor comunităţi 
lingvistice şi religioase interesate prea mult de propria identitate, era 
imposibil. Nu este vorba de un mediu de toleranţă al unei majorităţi faţă de 
grupurile minoritare, ci de o coabitare propriu-zisă în care formarea 
individului în sens civic a fost prioritară. 

Ceea ce cred că ar mai fi de dorit să reținem este că opţiunea unui 
segment întins al populaţiei oraşului era aceea de a trăi liber, de a face 
comerţ, de a circula nestingherit peste graniță, de a avea acces la informatie. 
Interesul pentru o situație materială stabilă a făcut parte dintotdeauna din 
concepţia de viaţă a timişoreanului. Preocuparea pentru bani, gospodărie şi 
achiziţionarea de valori materiale nu a fost neglijată nici în ultimii ani de 
domnie ai lui Ceauşescu. Chiar şi pe fondul crizei alimentare provocată la 
sfârşitul anilor '70 şi adâncită în anii '80, au existat categorii sociale ce au 
reuşit să-şi menţină un standard de viata acceptabil. Asa-numita piaţă de 
vechituri unde circulau mărfuri provenind din statele învecinate, în speţă din 
Iugoslavia, Ungaria, Austria şi Germania - piaţă pe care autorităţile au 
încercat să o suprime în repetate ocazii - a avut şi ea un rol excepţional în 


! Victor Neumann, Multicultural Identities in a Europe of Regions. The Case of Banat 
County, in European Journal of Intercultural Studies, 8 (1) , 1997, Carfax Publishing 
House, pp. 19-35. Franz Liebhardt, Banater Mosaik. Beiträge zur Kulturgeschichte, 
Kriterion, Bukarest, 1976. 

conservarea si multiplicarea interesului pentru civilizația materială 
occidentală. Cât priveşte nevoia de cunoaştere a cetăţeanului mediu, ea 
fusese reală, aspect ce se putea observa prin aceea că televiziunile de la 
Belgrad, Novi-Sad şi Budapesta erau urmărite frecvent de timişoreni. Fusese 
un obicei în a se confectiona antene speciale pentru a avea acces la 
televiziunile din statele vecine. Unul dintre personajele regimului, trimis la 
Timişoara, intenţiona să elimine antenele de pe acoperişul caselor, ştiind că 
informaţia receptată de la o altă presă audio-vizuală contravenea ideologiei 
oficiale. 

Personalitatile s-au lăsat formate în spiritul mai vechi al urbei, cu alte 
cuvinte au devenit produsul habitatului de aici. Ele nu au fost idolatrizate de 
mase şi nici nu au încercat să impună modele. Aerul lor de normalitate era 
surprinzător în raport cu al multor intelectuali din alte oraşe ale României. 
Ele purtau câte ceva din trăsăturile intelighentiei ce îşi revendica originile din 
cultura Europei Centrale’. Tocmai de aceea, la nivelul Bucureştiului s-a 
resimţit o reticenta fata de valorile Timişoarei, atitudine care a continuat să se 
manifeste şi după evenimentele politice din 1989. Cert este că elita culturală 
a Timişoarei nu beneficiase de niciun fel de publicitate. Teama fata de un alt 
mod de a gândi decât acela al regimului era evidentă şi ea se datora faptului 
că Banatul reprezintă regiunea cea mai de vest a statului român, având 
posibilităţi incontrolabile de contact cu lumea exterioară. Nemulțumirea se 
explica nu mai putin prin existenţa unor grupuri minoritare fata de care 
oficialităţile au manifestat o constantă neîncredere?. În acest din urmă sens, 
supravegherea comunităților maghiară, germană, evreiască şi chiar sârbă 
fusese de notorietate. Ceea ce vreau să arăt este că o viaţă cât de cât decentă a 
fost, totuşi, posibilă, ca urmare a cultivării spiritului civic timişorean. 

Cum bine ştim, comunismul a urmărit îndoctrinarea populației cu alte 
repere decât acelea ale lumii liberal-burgheze. Sunt însă suficiente exemple 
care atestă că lucrurile nu s-au petrecut peste tot aşa cum planificaseră 
administratorii regimului comunist. Conservarea unei anume stări de 
civilizație specifică Europei Centrale şi derivând din cosmopolitismul 
austriac de secol al XVIII-lea a făcut ca în Timişoara să fie posibilă existenţa 
multiplelor comunităţi tradiționale: germană, maghiară, română, sârbă, 
evreiască. Pe de altă parte, interculturalul şi interconfesionalul explică 
preferința locuitorilor acestui oraş pentru ieşirea din gheto-uri şi diminuarea 


! Franz Liebhardt, op.cit. 
> Victor Neumann, “Ebrei dopo diluvio. Gli orfani della Mitteleuropa“, Lettera 
Internazionale, Roma, nr. 54, 1997, pp. 62-64. 

ori chiar respingerea preocupării pentru purismul originilor. De aici a izvorât 
o mai mare reţinere fata de politicile nationalist-traditionaliste, caracterizate 
prin susținerea ideii lui Herder de Volksgeist, politici potrivit cărora 
progresul comunităţilor lingvistice ar depinde de adoptarea unui model 
social organic. Acest nationalism acordă o importanță deosebită valorilor 
autohtone create în mediul rural. O asemenea ideologie - întotdeauna 
conservatoare, adesea xenofoba şi antisemită - a avut mulţi partizani in 
statele Europei Est-Centrale. Se cuvine să reținem că pe aceste orientări 
ideatice s-au bazat regimurile autoritare ale anilor "30 şi acelea dictatoriale 
ale lui Antonescu şi Ceausescu. 

Perpetuarea obiceiurilor urbane şi a unei forme ideologice 
cosmopolite specifice imperiului austriac au făcut posibilă supraviețuirea 
amintitului mod decent de a trăi. De aici tentatia de a continua formele 
asociative profesionale necesare în contextul înnoirilor tehnice, dar mai ales 
în conservarea formelor de viata ale comunităţii locale. Ca şi Lemberg sau 
Cernăuţi, Timişoara a fost şi, partial, a rămas, până la evenimentele din 
1989, un oraş prin excelență multicultural, în care frontierele aşa-zis etnice 
nu avuseseră relevanta acelora din regiunile învecinate. O asemenea atitudine 
nu a presupus dispariţia vreuneia din comunitățile lingvistice şi religioase. 
Este firesc să ne întrebăm care au fost modalităţile concrete de conservare a 
culturii civice şi cum anume a fost aceasta capabilă să contribuie la 
transformarea politică în 1989. Câteva fenomene deosebite în România anilor 
lui Ceauşescu s-au petrecut la Timişoara, ele reprezentând o avangardă în 
sensul conţinutului de idei. Manifestările culturale purtau, implicit ori 
explicit, însemnele nonconformismului, ale contestării voalate a regimului. 
Un mod de a gândi liber s-a structurat prin intermediul mai multor cercuri 
intelectuale şi artistice, dar şi prin acelea social-comunitare. Au excelat, între 
altele, Grupul artistic Sigma, Aktionsgruppe Banat al scriitorilor de expresie 
germană, Cercul de bionică al profesorului Eduard Pamfil, cenaclurile 
multilingve ale Uniunii Scriitorilor, reuniunile  interconfesionale, 
cinematecile, Formația Phoenix. Toate exprimau nemulțumiri şi căutări 
intelectuale, respectiv, refuzul limbii de lemn şi al ideologiei totalitare. 

Sigma: O reală sincronizare europeană 


Într-o evocare din decembrie 1990, artistul Roman Cotoşman îşi 
aminteşte cum luase ființă Grupul 111, devenit, mai târziu, Grupul Sigma. 
După lungi discuţii purtate între Stefan Bertalan, Roman Cotosman si 
Constantin Flondor, a apărut ideea de a forma un grup experimental al 
plasticienilor timişoreni, având ca ţel folosirea principiilor constructive şi 
punerea în aplicare a metodei prospective. Proiectele urmau să reprezinte 
„sisteme de comunicare”, „destinate unui spaţiu ambiental de integrare a 
artelor”. Colaborarea cu ingineri, arhitecţi şi oameni de ştiinţă i-a asigurat 
grupului o construcţie interdisciplinară cu totul remarcabilă pentru anii '60 
şi pentru condiţiile unui stat aflat sub un regim totalitar. O boală de rinichi şi 
o împrejurare salvatoare a făcut posibilă călătoria lui Cotoşman în capitala 
Franţei. „Cinetismul parizian era în plină desfăşurare şi mă impresionau 
turnurile de lumină ale lui Schöffer. În grabă, căutam să înţeleg limbajul 
structuralismului şi al noului roman, la teatre am văzut cîteva piese de 
Ionesco sau de Beckett. Aveam o lista de cărţi întocmită de Ciocârlie, pe care 
le-am cumpărat, cu mare noroc, scăpând de perchezitia vamei la înapoiere. 
Mă întorceam acasă decis să îmi schimb radical metoda şi mijloacele de 
lucru. Regăseam vechea atmosferă oficială de conformism, amestecată cu 
frica de o contaminare decadentă venită din Occident. Mai trebuiau să treacă 
2 sau 3 ani ca să se facă simțită o liberalizare culturală. Cu Livius Ciocârlie 
mă întâlneam des, prietenia noastră avea rădăcini adânci din anii liceului 
clasic. În discuţiile sau în proiectele noastre de lucru, căutam, fiecare în 
domeniul lui, modalități noi de limbaj. Trăiam împreună aventura creaţiei, 
dispariţia artelor tradiţionale ne apărea ireversibilă”!. 

Artistul sosise de la Paris cu o experienţă nouă, cu lecturi noi şi cu 
impresii culese în cele mai celebre muzee şi galerii de artă, unde descoperise 
realizările pionierilor constructivismului, cinetismului şi abstractionismului 
liric. „Umbla de dimineaţa până seara de la o galerie la alta, mânca la trei zile 
o dată şi îşi cumpăra cărţi, haine, discuri, radio cu tranzistori. S-a dus să vada 
Cântăreaţa cheală, Ionescu era pentru noi un autor misterios, nici nu 
îndrăzneam să ni-l imaginăm“ (Ciocârlie,1968). Avea de înfruntat inertiile 
unui sistem politic ce se opunea schimbărilor, ce controla creaţia si viețile 
creatorilor. Va constata însă că pe fondul micii liberalizari de la sfârşitul 
deceniului al VI-lea, Timişoara era un loc unde se aflau suficiente minţi 


! Roman Cotosman, Evocare în Creaţie si sincronism european. Mişcarea artistică 


timişoreană a anilor '60 -'70, Timişoara, 1990. 


17 


luminate, aspirând spre o altă orientare ideologică; că oraşul oferea destule 
referințe de ordin civic spre a admite rolul experimentelor culturale. Portretul 
lui Cotoşman schiţat de unul dintre cei mai apropiaţi prieteni din tinereţe este 
sugestiv pentru atmosfera ce domnea în anumite medii culturale: „Era un 
mare ascultător de Bach şi de jazz. Te privea cu stupoare când confundai 
trompeta lui Armstrong cu muzica uşoară. Era foarte preocupat de aspectul 
vestimentar, avea croitorul lui, unde-şi ducea şi prietenii, fiecare costum sau 
pardesiu devenea o problemă de creație. Adopta ultima modă şi încerca s-o 
depăşească, reflex al naturii lui destinate să lupte dincolo de linia întâia” 
(Ciocârlie,1968). Deşi cadrul politic nu era deloc prielnic afirmării 
experimentelor, Timişoara anilor '60 - 70 era încă puternic impregnată de 
dimensiunea cosmopolită, unii dintre artiştii ei de primă mărime - exemplul 
celebrului plastician Julius Podlipny - jucând un rol important în formarea 
noilor generaţii de artişti. Dietrich Sayler, Paul Neagu, Roman Cotoşman, 
Stefan Caltia au profitat întrucâtva de lecţiile de desen ale profesorului Julius 
Podlipny. Pentru unii însă - exemplul lui Cotoşman probabil că nu era 
singular - maestrul devenise prea exigent, astfel încât cooperarea nu a adus 
rezultatele aşteptate. „Expresionist interesant”, Podlipny „nu suporta decât 
desenul, pentru el coloriştii erau nişte sclifositi fără vlagă, incapabili să tragă 
o linie“!. Podlipny a fost însă unul dintre aceia care a stimulat creaţia 
plasticienilor timişoreni, impunând metoda de lucru sistematică şi tehnica 
mixtă. Purtător al moştenirilor culturale şi al unei educatii specifice Europei 
Centrale - orientarea lui politică fusese una de stânga, în unele perioade 
alunecând spre extrema stângă - arta şi pedagogia profesate cu pasiune au 
avut un impact apreciabil asupra mişcării ideilor culturale de la Timişoara. 
„Vorbea foarte stricat româneşte şi, cum avea o personalitate puternică, orice 
frază spusă de el devenea memorabilă. Purta cioc, era ciung, nervos, 
intransigent, sarcastic”?. Era, totodată, acea persoană cu ştiinţă formatoare, 
şcolii sale fiindu-i indatorati câţiva dintre cei mai apreciaţi artişti români. 
Cazul lui Stefan Cältia este un exemplu, alături de altele. 

Înființat în 1966, Grupul 111 se cuvine a fi văzut în cadrul creat de 
personalităţile care trăiau aici. El a adus mari speranţe nu doar în rândul 
artiştilor plastici, dar, în general, în mijlocul intelectualitatii oraşului; a reuşit 
să facă, în scurtă vreme, dovada că dialogul interdisciplinar este unul 
fundamental pentru adaptarea la schimbările ce se petrec în lume. După 
plecarea lui Roman Cotoşman în S.U.A, Grupul 111 a devenit Grupul Sigma. 


! Livius Ciocârlie, Evocare în Creaţie şi sincronism european. Mişcarea artistică 
timişoreană a anilor '60-'70, Timişoara, 1990. 
? Ibidem. 

Pentru arta contemporană din România, Grupul Sigma a oferit o alta 
înţelegere şi o altă definire a lumii prin apelul la gramatica formelor, estetica 
industrială, marketing, geometrie industrială, culori complementare, design, 
geometrie descriptivă, studiu bionic. Cei cinci membri ai Grupului Sigma, la 
care s-a adăugat un matematician, îşi propuseseră „un program de pedagogie 
de artă, principii de corelare între forma-functie-mediu, principii de generare 
a formelor“'. Referinţe permanente ale celor două grupuri au fost Natura, 
relația Natură-Număr, procesul devenirii formelor, antropologia. Iosif Kirâly 
- unul dintre foştii elevi ai Liceului de Artă Plastică din Timişoara, unde 
membrii Grupului Sigma erau profesori - povesteşte cum în mediul 
intelectual ce domnea acolo, la sfârşitul anilor ‘60, te puteai considera un om 
al secolului al XX-lea pe care nu îl interesa nimic din ceea ce se petrecuse 
înainte de 1900. „De fapt - mărturiseşte el - nu aveam timp pentru trecut: 
prezentul era atât de bogat, trăiam clipa cu atâta intensitate, încât nu mai 
rămânea loc pentru altceva. Arta, cultura se produceau sub ochii mei.”? 
Liceenii de atunci citeau Sartre, Kafka, Joyce, Ionesco, Hesse, dar şi o 
anumită literatură de avangardă din domeniul ştiinţelor sociale scrisă de 
Marshal Mc Luhan, Alvin Töfler, Nicolas Schöffer. Ei ascultau muzica lui 
Sostakovici, Schönberg, Bartok, Stravinski. Mediul era unul stimulator, elevii 
fiind tratati ca parteneri de drum ai profesorilor, ceea ce le dadea impresia ca 
merg umăr la umăr cu maeştrii spre a defrişa terenuri necunoscute. Stimulati 
prin filme de artă, cărți şi reviste de specialitate străine, prin cursurile de 
istoria artelor şi studiul limbajelor vizuale, ei descoperiseră în plus, în 
imediata apropiere, activitatea grupului Sigma. Influenţa fusese atât de 
puternică încât - mărturiseşte Kirâly - invätäceii formaseră propriile lor 
grupuri artistice, prin care îşi imaginau că vor cuprinde lumea întreagă cu 
problemele ei complicate. Expoziţia elevilor Liceului de Artă Plastică din 
Timişoara, care a avut loc în anul 1976 în sala Kalinderu de la Bucureşti, 
avea să confirme existenţa unui atelier de prestigiu cum nu se găsea altul în 
România acelui moment. Un critic de artă a asemuit expoziţia timişorenilor 
cu „un ansamblu viu, deschis, surprins în plin mers, în plină devenire. 
Deasupra sa pluteşte atmosfera densă a unui bine dozat respect pentru 
tradiţie, laolaltă cu aceea a experimentului sobru şi curajos, liber de orice 
prejudecăţi, dar şi de orice snobä afectare”. Comentatorul observa - nu fără 


! Constantin Flondor, Evocare în Creaţie şi sincronism european. Mişcarea artistică 
timişoreană a anilor '60 - 70, Timişoara, 1990. 

? Iosif Kiraly, Evocare în Creaţie şi sincronism european. Mişcarea artistică timişoreană a 
anilor “60 -'70, Timisoara, 1990. 

3 Andrei Pleşu, Un liceu de artă plastică si câteva întrebări in Creaţie si sincronism european. 
Mişcarea artistică timişoreană a anilor '60 - 70, 1990. 

indignare - că nu se făcuse publicitate în jurul expoziţiei, deşi conţinutul 
lucrărilor putea provoca o adevărată emulatie. Fusese limpede că un liceu de 
talia aceluia de la Timişoara era unic în peisajul învăţământului artistic 
românesc, de unde şi întrebarea: care din facultăţile de profil era atât de 
pregătită, încât să preia asemenea absolvenţi? 

Grupul Sigma - constituit în jurul lui Stefan Bertalan şi al lui 
Constantin Flondor, dar având în componență multe alte personalităţi, 
precum Doru Tulcan, Molnar Zoltan, Dietrich Sayler - devenise de referință 
nu doar în planul artelor, unde a contribuit decisiv la înnoirea limbajelor 
plasticii, dar şi în planul dezbaterii de idei. Dorinţa schimbării era evidentă la 
toți aceşti artişti, din care cauză ei deveniseră în anii '60 - 70 promotorii unui 
alt mod de comunicare, ce se sustrăgea programatic controlului ideologic al 
regimului!. Pluridisciplinaritatea promovată, pedagogia artistică tinzând spre 
sisteme deschise, depăşirea formelor cunoscute şi introducerea studiilor 
experimentale au făcut cu putinţă naşterea unei ambiante deosebite în mediile 
culturale timişorene. Preocupările grupului vorbesc despre un univers 
dinamic, despre intenția de a antrena publicul receptor într-un dialog 
permanent. Radicalizarea experienţei individuale se observă la fiecare din 
artiştii care au făcut parte din Sigma sau au gravitat în jurul său. Am reţinut, 
de pildă, că asumarea modelului experimental ştiinţific de către Ştefan 
Bertalan fusese o premieră în ansamblul artelor plastice din Romania’. 
Tentaţia sugerärii interferentelor spatiale a entuziasmat cercurile de 
intelectuali instruiți ai Timişoarei. Existenţa unui constructivism avant la 
lettre, ce avea să impresioneze specialiştii şi publicul la bienala de la 
Niirnberg din 1969, indica nu doar participarea la un for artistic internaţional, 
ci o reală sincronizare europeană a studiilor grupului timişorean. Demersul 
prin care arta a intrat într-un dialog autentic cu ştiinţa a provocat comentariile 
pozitive ale celor mai avizaţi critici din România şi din străinătate. Sigma 
dovedise nu doar autenticitate, dar şi o coerență de echipă cum nu 
întotdeauna s-a văzut în alte cercuri intelectuale. Un asemenea mediu avea 
nevoie de confruntare şi ea nu a întârziat să apară. Această „secvenţă de 
mişcare artistică din Timişoara rămâne, chiar şi în momentele ei de maximum 
de constructivism sau de program de pedagogie a esteticii formelor utile, sub 
semnul naturii şi al armoniei universale “°, „o galaxie efervescentä” având 


! Ileana Pintilie, Punctele cardinale ale mişcării artistice timisorene 1960-1996 în Experiment 
în arta românească după 1960, Bucureşti, 1997. 

? Idem, Evocare în Creaţie si sincronism european. Mişcarea artistică timişoreană a anilor 
‘60 -*70, 1990. 

3 Constantin Flondor, Evocare în Creaţie si sincronism european. Mişcarea artistică 
timişoreană a anilor '60 -'70, 1990. 

„stelele ei, Flondor-Cotosman, Tulcan-Bertalan ca stele principale si 
luminoase de gradul x-y“!. Turnul informational, „o construcţie semnal 
multifuncţională” - apreciată ca cea mai importantă realizare a Grupului 
Sigma - este o dovadă cât se poate de concludentă a încercării de apropiere 
între estetic şi social. Maturitatea artiştilor se reflecta în încercarea de 
coagulare a discursului cultural şi în aceea de cercetare - soluţionare a 
țesutului social - urban. 


Eduard Pamfil: tendinţa reconstruirii progresive a societăţii civile 


Profesorul Eduard Pamfil a fost coordonatorul seminariilor de 
psihiatrie, dar şi al originalului Cerc de bionică, la care luaseră parte artişti 
plastici, muzicieni, filologi, istorici, matematicieni, filozofi. Acestui cerc i se 
datora instituirea unui adevărat ritual al ideilor şi, tot lui, fecundele dialoguri 
şi teoretizări nonconformiste. Întâlnirea dintre pictorul Stefan Bertalan - 
inițiatorul şi animatorul grupului Sigma - şi Eduard Pamfil a reprezentat un 
reper pentru atmosfera creatoare a urbei. Un coleg l-a apreciat a fi fost un 
mod ideal de comunicare, în care se suprapunea afectivul cu intelectualul. 
„Bertalan este - spunea Pamfil, definindu-se astfel şi pe sine - un cavaler al 
anticonformismului. Toate lucrurile, toate gesturile, toate discursurile care se 
pot sfârşi în chip comod şi placid sunt sigur evitate, dacă nu chiar de 
nesuportat pentru el, tot ce face este marcat de acest caracter de a fi o 
construcţie spre ceva, întreţinută de continua tensiune a nemulțumirii de sine 
însuşi”?. Civismul datorat educaţiei în familie, dar şi şcolii pariziene 
frecventată imediat după război, a făcut ca profesorul Eduard Pamfil să 
devină una dintre referintele intelectuale de prim-plan a generaţii întregi de 
tineri ce se apropiaseră de tainele culturii universale. Gândirea politică a lui 
Pamfil a fost stimulată de rezultatele ştiinţifice şi filozofice ale savantului. Ea 
nu beneficiase de multiplicatorii voluntari şi involuntari care apăruseră în 
statele vecine precum Cehoslovacia, Ungaria ori Polonia. Critica ce o făcuse, 
în repetate ocazii, fenomenelor politice totalitare nu a fost întotdeauna 
înţeleasă la adevărata semnificaţie, dar a stimulat îmbogățirea cunoaşterii, cu 
scopul iesirii de sub influența dogmatismului neostalinist. Avea aceeaşi 


! Ştefan Bertalan, Evocare în Creaţie şi sincronism european. Mişcarea artistică timişoreană 
a anilor ‘60 -*70, 1990. 
? Ion Nicolae Anghel, Cartea cu Pamfil , Timişoara, 1996. 

tendință de a reconstrui progresiv societatea civilă, precum o avuseseră 
disidentii cehi, polonezi şi maghiari. Se şi raporta la aceştia ori de câte ori 
avea ocazia, fără să fi reuşit însă să iniţieze o mişcare de protest propriu- 
zisă. 

Discursul rafinat, analizele temeinice asupra socialului - lesne de 
observat cu ocazia numeroaselor sale conferințe - dovediseră o înţelegere 
responsabilă a problemelor ce confruntau populaţia urbei. Fusese un model 
tocmai pentru faptul că reuşise să comunice într-un limbaj complet eliberat 
de sub tutela ideologiei totalitare. Profesorul Pamfil a fost un susţinător 
profund al orientării proeuropene în cultură, exprimându-se contra direcției 
traditionaliste impuse prin presă şi şcoală. Muzica şi poezia, pe care le 
profesase în afara oricărei utilităţi, au creat suportul pentru o gamă variată de 
meditații, care erau mai mult decât un joc. Pamfil nu fusese influenţat de 
esentialismul secolului precedent sau de acela ce a caracterizat adesea secolul 
al XX-lea. Coabita cu pluralitatea, deschiderile sale spre multiplicitatea 
sensurilor relaţiilor sociale fiind vizibile în toate împrejurările în care ieşea în 
public. Deconstruia teoriile ce susțineau unicitatea adevărului, ce încercau să 
suprapună viaţa privată cu aceea publică. Pamfil avea o cultură liberală, 
emancipată în raport cu tradiţia şi care îi prilejuise analize critice pe marginea 
naționalismului etnicist propagat de ideologia oficială. Se hrănise permanent 
din scrierile franceze şi, cred că nu greşesc, fusese cel mai informat din 
învățații Timişoarei în materie de filozofia culturii şi a politicii. Vocabularul 
său - influenţat de bogata experiență în domeniul psihiatriei - insufla 
speranţă, prin el istorisind fenomene ce urmau să se petreacă. Căutător al 
idealurilor umanist-renascentiste, gânditor iluminist, Pamfil s-a simţit 
responsabil fata de aspiraţiile de libertate ale fiinţei umane. Era rezonabil în 
ceea ce spunea (un exces de oralitate a făcut ca o parte importantă a 
reflectiilor sale să nu fi văzut încă lumina tiparului, dar însemnările sale sunt 
adunate în mai multe volume sub titlul sugestiv, /dear), aşa se face că 
scenariile lui politice deveniseră plauzibile. Preocuparea privind demitizarea 
a fost însoţită de construirea propriului limbaj. O combinaţie între speculativ 
si pragmatic se întrezărea în oricare din meditaţiile profesorului. Pamfil a 
demonstrat în repetate ocazii rostul comunicării convergente, „rostul 
comunicării libere de dominație”, al confruntărilor deschise. Întrebările 
învățatului despicau problemele contemporane cu ajutorul argumentelor din 
ştiinţele sociale. Volumele de poezie Arioso dolente şi Idear-ul mă fac să 
cred că Pamfil a înţeles, mai bine ca oricare altul dintre congenerii săi, dar şi 
în comparaţie cu mai tinerii săi comilitoni, de ce anume „profeţii morali ai 
umanităţii au fost totdeauna poeţi, chiar dacă s-au exprimat în vers alb sau în 

parabole”. Cred că această din urmă reflecţie, aparţinând unuia dintre cei mai 
provocatori filozofi contemporani - e vorba de Richard Rorty - îl defineşte 
cât se poate de bine pe umanistul timişorean. Fusese un om al cărții pentru 
care relaţia între câteva discipline umaniste îşi afla rostul în momentul 
prezentării universului spiritual, dar şi al aceluia politic al timpului prezent. 

Implicat în viaţa cetăţii mai mult decât oricare alt cărturar, prezenţa 
lui în mediile literare, la expoziţiile plasticienilor şi în sălile de conferinţe a 
avut darul de a coagula câteva cercuri culturale autentice şi de a dinamiza 
procesul de re-formare a culturii individului. Profesorul a fost animatorul 
multora dintre mediile culturale ale oraşului. Prezenţa sa era constantă în 
programele Casei Universitarilor, ale Casei de Cultură a Studenţilor, in 
Cenaclurile Uniunii Scriitorilor. Se întâmpla ca uneori să recite poezii, alteori 
să susțină un concert de ghitară clasică, să conferentieze ori să modereze 
dezbateri în jurul unor teme incitante de filozofia culturii, de filozofia istoriei, 
de antropologie. Într-un sens si mai concret al lucrurilor, nu pot să nu 
amintesc că ajutorul pe care l-a acordat tuturor acelora care au fost urmăriţi 
de regim a fost substanţial. Clinica de Psihiatrie din Timişoara şi Spitalul de 
Psihiatrie din Gătaia fuseseră locuri de refugiu pentru toți nemultumitii, 
pentru asa-numitii inadaptabili, pentru aceia care avuseseră curajul să se 
opună măsurilor antiumane ale regimului Ceauşescu. Nu arareori pentru 
scriitori, savanţi, plasticieni, pedagogi. Discretia sa a fost bine receptată de 
concitadini. Pamfil a simbolizat o instanță morală ce nu putea fi pusă la 
îndoială nici măcar de adversarii săi, motiv pentru care cercurile ce le-a 
inițiat au avut şi darul de a continua un mod decent de a reflecta asupra lumii. 
Prin Pamfil supravietuise o generaţie de învăţaţi care studiase în Occident. 
Nu a fost o întâmplare că, pentru mulţi dintre aceia ce frecventau mediile 
culturale ale Timişoarei anilor "60 -"80, el devenise un purtător al insemnelor 
civilizaţiei europene. Reflectiile lui au avut impact asupra unui cerc relativ 
restrâns, dar nu lipsit de importanţă, în ordinea conservării spiritului civic şi a 
propagării atitudinii antitotalitare. 


Aktionsgruppe Banat: un mod articulat de contestare 
a sistemului totalitar 


Independent de cercurile amintite, la Timişoara a fost fondat şi a 
funcţionat cenaclul Universitas al Casei de Cultură a Studenţilor, cunoscut şi 
sub numele Aktionsgruppe Banat (Grupul de Acţiune Banat). Mai direct 
conexat la problemele sociale şi politice contemporane, grupul s-a 
transformat, în scurt timp, în purtătorul de stindard al contestării ideologiei 

oficiale. Format din tineri scriitori de expresie germană - între care Gerhardt 
Ortinau, William Totok, Richard Wagner, Ernest Wichner, Anton Sterbling, 
Rolf Bossert, Anton Bohn, Werner Kremm, Johann Lippet - amintitul 
cenaclu a avut o activitate bogată in prima parte a deceniului opt. Textele 
scrise de membrii săi au fost tipărite în diverse publicaţii de limbă germană şi 
de limbă română din Timişoara, Braşov, Sibiu, Cluj, Bucureşti. Apreciate sau 
criticate de presa culturală, ele au intrat destul de repede în atenţia poliţiei 
politice. Urmărit încă din 1973 - cum reiese din mărturiile documentare - 
Aktionsgruppe Banat a fost acuzată de complot împotriva regimului 
comunist. Tinerii scriitori germani publicaseră sau prezentaseră în public 
poezii şi eseuri cu un conţinut ce făcea referire directă la regimul existent în 
România, denuntandu-i forma şi fondul. Erau la curent cu ceea ce se întâmpla 
în literatura mondială, dar şi cu mişcările de idei politice din Germania şi 
Austria. Pacifismul generaţiei beat i-a marcat profund. Ei fuseseră bine 
pregătiți teoretic, analizaseră cu multă atenţie ziarele şi revistele timpului, 
legislaţia, discursul lui Ceauşescu, toate spre a înţelege mersul lucrurilor 
politice. De pildă, între poeziile citite de William Totok în cadrul cenaclului 
Universitas (Aktionsgruppe Banat), sunt destule titluri sugestive: 
Entscheidungsfragen bei einem Macht-Prozess (Întrebări decisive la un 
proces al puterii), Mit Chile im Herzen (Cu Chile în inimă) Allerhand aus 
einem Modejournal, das ziemlich teuer und kulturausgerichtet ist (Mai multe 
chestiuni dintr-un jurnal de modă care este destul de scump şi are tendinţe 
culturale). De altfel, autorul lor fusese între cei mai suspectaţi şi mai hartuiti 
membri din Aktionsgruppe Banat, iar în final, privat de libertate!. 

Ideile dezbătute de membrii cenaclului indicau o stare de spirit 
protestatară. Erau criticate acolo populismul, propaganda care denatura 
realităţile României, nehotărârea populaţiei în fata unui sistem politic ce arăta 
o indiferenţă totală faţă de om’. Ceea ce este relevant însă, din punctul de 


! William Totok, Aprecieri neretusate. Eseuri, articole si alte interviuri 1987-1994, laşi, 
1997. Funcţionarii sistemului totalitar avuseseră abilitatea de a schimba datele problemei, 
dând o interpretare diferită aceleia de mai sus. De pildă, în cazul disidentului William Totok, 
documentele Inspectoratului Judeţean al Ministerului de Interne arată că acesta a fost pus sub 
urmărire penală pentru faptul că ar fi promovat în poeziile sale o ideologie de inspiraţie 
burgheză, cultivând neîncrederea fata de legile şi fata de conducerea totalitară a României. 
Potrivit dosarului penal nr. 2899 din 1975 - întocmit de amintitul inspectorat - el fusese 
arestat pentru infracțiunea de „propagandă împotriva orânduirii socialiste”. 

? O explicaţie a situaţiei mai deosebite a scriitorilor de limbă germană va fi de dorit să ţină 
seama de procesele de conştiinţă ce au traversat cultura germană în perioada postbelică, de 
deportarea familiilor de germani din România în anii “50, de condiţia de minoritar foarte 
acut resimţită de comunitatea în discuţie ca urmare a presiunilor exercitate de regimul 
comunisto-nationalist în vederea asimilării. Comportamentul ce i-a particularizat pe tinerii 

vedere al culturii civice şi al rolului său în formarea opoziţiei faţă de sistemul 
totalitar, este rectitudinea morală solicitată congenerilor. E vorba de acel tip 
de onestitate intelectuală şi, deci, de o maturitate politică ce nu se manifesta 
decât arareori în cercurile intelectuale din România. Conformismul şi 
oportunismul fuseseră respinse deopotrivă. În schimb - cum remarca 
istoricul literar Peter Motzan - angajamentul polemic şi prescriptiv era 
evident in lirismul activist şi participativ al poeţilor amintiţi. Prezenţa 
autoritară a lui Richard Wagner şi Rolf Bossert, reflectiile şi interogatiile lui 
William Totok, biografia familiei transpusă prin naratiuni ample şi 
minutioase şi întrebările puse trecutului dintr-o perspectivă a actualitatii, cum 
a fost cazul la Johann Lippet, arată cum anume această grupare îşi îndreptase 
atenţia spre o realitate în mişcare pe care o voia perfectibilä'. În tot ceea ce 
face Aktionsgruppe Banat se observă o distantare de festivism şi 
declarativism. Ideile dezbătute de membrii cenaclului indicau o stare de spirit 
protestatară. 

În ciuda argumentului că tema minorităţii nu devenise una centrală a 
grupului, reprezentanţii partidului comunist au stäruit în ideea că germanii 
din România intraseră în conflict cu statul. Ei îşi justificau în acest fel 
dezacordul față de atitudinea  protestatară a scriitorilor germani din 
Timisoara. În realitate, fusese un prilej în plus de a încuraja şi a grăbi 
emigrarea amintitei minorităţi în Germania. Interesant şi demn de reţinut este 
că luările de poziţie ale unora dintre membrii lui Aktionsgruppe Banat se 
revendicau din ideologia marxistă, fapt care demonstrează că national- 
comunismul românesc nu avea nimic în comun cu Marx. Mai mult, erau anii 
în care regimul lui Ceauşescu se apropia din ce în ce mai mult de orientarea 
de extremă dreaptă, punând în practică principii cu un conţinut şovin, rasist 
şi antisemit. Articolele apărute în presa din Germania Federală relatau 
atitudinea disidentilor de expresie germană din Timişoara, constatând, nu 
fără uimire, că până şi oamenii de cultură marxişti erau interzişi în România. 
Sub titlul Kulturpolitik mit Polizeieinsatz. Marxistische Rumdniendeutsche 
stören die revolutionäre Ruhe ihres “sozialistischen” Staates (Politica 
culturală şi represiune politieneascä. Marxisti germani din România 
deranjează liniştea revoluţionară a statului lor „socialist”), un jurnalist 
german descria situaţia paradoxală nu doar a amintitilor scriitori, dar mai 


din Aktionsgruppe Banat în raport cu grupurile de tineri scriitori de limbă română s-a datorat, 
în primul rând, accesului la cultura germană, la alte surse de informaţie şi, deci, la alte repere 
social-politice. De aici şi o radicalizare în planul ideilor politice, un refuz demn al 
înregimentării. 

! Vezi Peter Motzan, Vânt potrivit până la tare. Zece tineri poeţi germani din România, 
Bucureşti, 1982. 

ales aceea a statului în care erau interzise până şi dezbaterile de ordin 
doctrinar, inclusiv atunci cînd ele se revendicau din gândirea filozofică a lui 
Marx!. Erau criticate acolo populismul, propaganda care denatura realităţile 
României, nehotărârea populaţiei în fata unui sistem politic ce arăta o 
indiferență totală fata de om. Generaţia tinerilor scriitori germani din 
Timişoara avea multe note de originalitate şi in planul exerciţiului literar 
profesat în ţările Europei Centrale şi de Est. 

Cu toate că îşi încetase activitatea după câţiva ani de la înființare, 
meritul grupului fusese acela că a ştiut să-şi apere nu doar demnitatea 
proprie, ci şi pe aceea a locuitorilor unui oraş, pe care regimul voia să-i 
persecute în mod special datorită orientării lor întrucâtva cosmopolite. 
Aktionsgruppe Banat a avut o bogată prezenţă în viata urbei în anii 1972- 
1975, dar ecoul iniţiativelor sale nu a reuşit să mobilizeze societatea civilă 
până la a declanşa demonstraţii contra regimului. Scriitorii de expresie 
germană demonstraseră, în schimb, că a fost cu putinţă formularea unui mod 
articulat de contestare a sistemului, ceea ce a făcut ca ei să fie o referință 
pentru mulţi concitadini. Câţiva ani mai târziu, poetul Petru Ilieşu - unul 
dintre cunoscutii şi apreciatii poeţi timişoreni de limbă română ai generaţiei 
"80 - se lăsase influenţat de preocupările colegilor germani din Timişoara. 
Comentând împreună generaţia beat, citind împreună literatură occidentală şi 
discutând altfel problemele politice interne şi internationale, Petru Iliesu a 
fost un beneficiar al relaţiei cu scriitorii germani. Nu este mai putin adevărat 
că starea sa de spirit - la fel ca a generaţiei din care făcea parte - fusese 
alimentată de contactul cu mişcarea muzicală mondială. El însuşi a fost în 
anii studenţiei animatorul sălii de muzică şi dans a Casei de Cultură a 
Studenţilor, timp în care s-a lăsat marcat de rock-ul occidental. Drept urmare, 
în anul 1982, Ilieşu avea să conceapă o formă de protest împotriva regimului 
lui Ceauşescu. Manifestele confecționate de scriitor şi care cuprindeau 
lozincile „Jos Criminalul Ceauşescu!” şi „Jos partidul comunist!” au fost 
răspândite de Alexandru Gavriliu, un alt poet timişorean. Arestat la scurtă 
vreme după ce făcuse publică atitudinea sa contestatarä, Ilieşu a fost anchetat 
ŞI, mai apoi, eliberat, ca urmare a intervenţiei fostului redactor-şef al ziarului 
de limbă germană, Nikolaus Berwanger?. Încă o dată populaţia a aflat că este 
posibil şi un alt mod de manifestare decât acela slugarnic impus de regim. 


! Dieter Schlesak, în Frankfurter Rundschau, 10.07. 1976. 

? Nikolaus Berwanger, ziarist şi poet de limbă germană, a reprezentat toate minoritățile din 
România în comitetul central al partidului comunist. În pofida colaborării cu regimul, el 
a făcut şi multe lucruri bune, între altele şi pe acela de a fi protejat în mod real multe 
persoane aflate sub ancheta poliției politice. Petru Ilieşu este de părere că, între alte 
merite, ar fi de consemnat şi acela că ziarul pe care îl condusese Berwanger, Neue 

Aceeaşi Casă de Cultură a Studenţilor, unde se manifesta 
Aktionsgruppe Banat şi unde Petru Iliesu populariza o cultură muzicală în pas 
cu timpul Europei, avea să găzduiască multe alte echipe de tineri ce îşi 
exersau talentul artistic şi literar. A atras atenția Cenaclul Pavel Dan, precum 
şi revista Forum Studenţesc redactată în limbile română, maghiară şi 
germană. La sfârşitul deceniului şapte erau destui studenţi în Timişoara care 
intelesesera de ce este important să încerci să scrii o poezie, un eseu sau un 
reportaj, să formulezi o profesiune de credinţă. Jocurile datorate curiozitätii - 
mult mai modeste, din punct de vedere al problemelor ridicate regimului, 
decît acelea ale cenaclului de limbă germană - erau aparent benigne. Rolul lor 
avea să fie perceput corect, prin ele conservându-se activităţile profesionale 
ŞI cu scop civic. S-a întâmplat ca acei tineri scriitori ce frecventau Cenaclul 
Pavel Dan să fie reprezentanţii unei generaţii pentru care literaturile de limbă 
franceză şi de limbă engleză deveniseră reperul de primă importanţă în 
orientarea culturală. Multi citeau şi cărți cu un conţinut ideologic, scrise de 
autori puşi la index: George Orwell, Milan Kundera, Alexandr Soljenitin ş.a. 
Membrii cenaclului profitaseră de călătoriile în străinătate ale rudelor, 
prietenilor, cunoscutilor, care acceptaseră să rişte introducerea în tara a unor 
volume cu un conținut de idei incendiar la adresa regimului totalitar. 
Alexandra Indrieş, Şerban Foartä, Livius Ciocârlie, Andreas Lillin, Franyó 
Zoltan deveniseră modele pentru o generație în formare. Aceşti scriitori 
avuseseră inspiraţia de a vorbi în public despre operele literaturii şi filozofiei 
universale complet ignorate de programele editoriale şi de acelea şcolare. 
Adesea, sub îndrumarea unuia dintre scriitorii amintiţi, se desfăşuraseră 
dezbaterile de idei pe marginea unor cărți celebre semnate de Raymond Aron, 
Michel Foucault, Jacques Derrida. Aşa a fost posibil ca, încă o dată, să se 
întoarcă spatele semidoctismului propagat de ideologii partidului comunist. 


Banater Zeitung, a fost mulţi ani cel mai liberal dintre acelea ce se editaseră Timişoara în 
anii de mari constrîngeri ai regimului Ceausescu. Petru Ilieşu mărturiseşte că a beneficiat 
el însuşi de intervenţia lui Berwanger în perioada anchetării sale. Îmi aduc aminte că pe 
fondul în care ziarele timişorene şi revista „Orizont” manifestau mari retineri sau refuzau, 
pur şi simplu, publicarea unor articole pe teme pe care regimul le socotea tabu - cazul 
istoriei evreilor din Banat - Berwanger şi-a asumat răspunderea de a publica un asemenea 
text (1984), motiv pentru care a fost criticat foarte dur de reprezentantul cu propaganda al 
comitetului central al partidului comunist la Timişoara, Eugen Florescu. 

Un purtător de cuvânt al mişcării tinerilor: Phoenix 


Între creaţiile culturale cu un impact enorm în rândul tinerilor a fost 
Formaţia Phoenix. Este aproape sigur că acest grup de muzică rock a 
asigurat una dintre cele mai mari coeziuni sociale în Timişoara, având un 
ecou pozitiv în întreaga Românie. Phoenix a fost o emblemă a timişorenilor, 
a generaţiilor de tineri care s-au format în mediile culturale şi artistice ale 
oraşului. Formatie cu o componentă multiculturală, având, între muzicienii 
săi, români, germani, maghiari, sârbi şi evrei, Phoenix s-a individualizat prin 
percepția acută a realităţii sociale şi politice. Textele pe care le-a cântat au 
fost manifeste ale tinerei generaţii, proteste împotriva îndoctrinării, a 
mediocritatii. Formaţia a construit un stil, a cultivat permanent o viziune 
proprie despre interferentele culturii zonale cu acelea europene. În anii '60, 
Phoenix se inspira din materialele muzicale şi fotografice ale mişcării hippy. 
„Ideile vehiculate, metalitatea boemă şi aspectul pitoresc al reprezentanților 
noii rebeliuni paşnice flower power ne-au fascinat. Eram convinşi că acela 
era drumul pe care avea să-l urmeze orice tânăr pătruns de dorinţa de a se 
elibera de falsa morală şi de închistarea conducătorilor lumii... Interzicerea 
ascultării unor posturi de radio, a difuzării unor reviste de muzică şi artă ori 
chiar de specialitate venite din Vest şi considerate decadente, cenzurarea tot 
mai vădită, mai amplă şi mai nestingherită a întregii vieţi culturale şi sociale, 
toate acestea încercau să devieze fluxul energetic al schimbării ce se profila. 
Dar cei atinşi de microbul libertăţii găseau calea de a trece peste bariere, de a 
se informa. Fiecare număr din Bravo, Musical Express ori Rolling Stones era 
citit de nenumărate ori, devorat de tinerii ce încercau să se identifice, 
infiorati, cu idolii lor”!. Aceiaşi ani ‘60 coincid cu nesfärsite căutări ale 
identităţii, dar si ale modalitatilor de a atrage publicul. Piesele cântate 
exprimau gândurile şi sentimentele unei generaţii care a năzuit permanent 
spre a se exprima liber, batjocorind stereotipiile. Phoenix arătase că la 
Timişoara se născuse o mişcare a tinerilor care spuneau ce gindeau si care 
ignorau formalismul. Concertele formaţiei aveau adesea mesaje politice, 
multe dintre ele formulate rudimentar, dar cu efecte asupra publicului. Sala 
Lyra - unde îşi avea sediul clubul Phoenix şi unde se desfăşurau multe din 
spectacolele grupului - era decorată cu cele mai ciudate lucruri, lanţuri, roti 
de bicicletă, cilindri de motocicletă, rame de tablouri. Acesta a fost locul în 
care - prin bunăvoința unor administratori - Phoenix s-a putut manifesta în 
voie, exersând piesele ce i-au adus faimă ori concertând de trei ori pe 
săptămână în perioadele când oficialităţile o interziseseră. Muzica rock 


! Nicolae Covaci, Phoenix însă eu..., Bucureşti, 1994. 

europeană devenise de referință în România, ca urmare a bogatei activităţi 
muzicale a formaţiei timişorene. Ceea ce cânta Phoenix venea în orizontul de 
aşteptare al generațiilor de tineri din anii '60 -`70, pentru care muzica 
reprezenta o alternativă la minciuna ideologică, un mod de refugiu din fata 
proletcultismului. Potenţialul emotional al muzicii formaţiei era mare tocmai 
prin aceea că o altă lume se făcea auzită prin intermediul ei: Occidentul spre 
care erau atraşi oamenii acelui timp, cărora li se desconsiderase dreptul de a-l 
contempla vreodată. Spiritul vizionar al membrilor formaţiei „i-a făcut să 
vadă, pe vremea când marea masă şi chiar analiştii politici se lăsau amägiti de 
aparenţa libertăţii spirituale şi materiale, că totul nu este decît o farsă. 
Percepția acută a realităţii i-a distanțat şi individualizat. Textele agresive la 
adresa mediocritatii, îndoctrinării şi, în fond, a puterii au devenit manifeste 
ale tinerei generaţii. Vremuri, Canarul, Totuşi sunt ca voi spuneau cu mult 
mai mult despre generaţia pierdută decât un teanc de analize sociologice.“! 

Provocările generaţiei al cărei purtător de cuvânt devenise formaţia 
lui Nicolae Covaci, Florin Bordeianu, Josef Kappl, Giinter Reininger, Bela 
Kamocsa, Mircea Baniciu, deveniseră o problemă pentru autorităţi. 
Supravegherea Phoenix-ului intrase în atribuţiile tuturor responsabililor cu 
propaganda ai judeţului şi ai municipiului Timişoara. Comportamentul 
nonconformist al membrilor formaţiei, îmbrăcămintea lor, noul tip de relaţii 
sociale promovat, lipsa de inhibitie în fata autorităţilor creaseră o atmosferă 
nouă în multe medii sociale. Textele formaţiei au fost şi ele produsul unor 
scriitori formaţi în mediul universitar timişorean, exemplele oferite de Victor 
Cârcu, Serban Foartä si Andrei Ujică fiind dintre cele mai strălucite. Între 
textieri, muzicieni şi public se stabilise o comunicare ce reflecta o revoltă 
mocnita fata de autorităţile comuniste, fata de condiţia marginala a tinerilor, 
fata de toţi aceia ce încercau să interzică dreptul de a privi spre lumea 
occidentală. Phoenix a fost un reper cultural şi social inconfundabil, lui 
datorându-i-se cultivarea unei atitudini distincte în mediile timişorene 
postbelice. Ceea ce a reuşit Phoenix pentru Timişoara a fost o persiflare 
continuă a autorităţii comuniste, o multiplicare a numărului tinerilor care 
aveau să contrazică ideologia oficială. 

În anii ‘60 -'70 îşi făcuse apariţia o generaţie care nu avea nimic în 
comun cu partidul comunist. Liderul formaţiei Phoenix are dreptate când îşi 
aduce aminte că foarte puţini mai credeau, în acei ani, în sloganurile 


! C. Postolache, Cuvânt înainte la cartea lui Nicolae Covaci, Phoenix însă eu... Bucureşti, 
1994. 

comuniste. „Doar şmecheraşii, pe care îi dispretuiam instinctiv, îşi mai 
băteau gura, voind să convingă lumea de ceea ce ei înşişi nu credeau” 
(Covaci,1994). Totuşi, ideea de comunism a continuat să fie folosită în varii 
grupuri sociale, adesea scopurile personale fiind cu mult mai evidente decât 
ataşamentul sincer față de ideologia în cauză. Verticalitatea a rămas o 
atitudine ce a supravieţuit în mediile timişorene, iar Phoenix a încurajat-o 
prin multe din concertele sale. Aspectul vizionar al cântecelor arată că acest 
grup muzical a făcut un serviciu politic, ţinând trează conştiinţa oamenilor în 
fata unui sistem ce falsifica valorile. Formaţia devenise un reper 
inconfundabil, ca urmare a perfecționării continue, a înnoirii periodice a 
repertoriului cu melodii de proveniență occidentală, a introducerii 
instrumentelor moderne şi a efortului depus pentru abordarea profesionistă a 
concertelor. În mai multe dintre aspiraţiile enumerate, rolul lui Giinter 
Reininger a fost mai mult decât exemplar. Prin membrii săi, Phoenix-ul a 
avut o componentă multiplă din punct de vedere lingvistic, ceea ce era în 
consens cu tradiţia Banatului. Din păcate, originalitatea multiculturalismului 
bănăţean a fost prea puţin exploatată. În schimb, mutarea accentului pe 
folclorul românesc — moment pe care Nicolae Covaci şi unii critici muzicali îl 
consideră a fi fost de importanţă în destinul formaţiei - nu pare să fi fost cel 
mai inspirat moment al formaţiei, cel puţin atunci când analizăm aportul adus 
în cultura civică a cetăţeanului Timişoarei. O asemenea opţiune a fost una 
ideologică şi ea făcea - cu voia sau fără voia unor lideri ai grupului - casă 
bună cu interesul regimurilor comuniste de a redeveni sensibile la idealurile 
naţionaliste. Nu a fost singura farsă reuşită a regimului lui Ceauşescu, dar a 
fost una dintre cele mai abile şi cu consecinţe de lungă durată. Este neplăcut 
să constatăm astăzi adevărul potrivit căruia de efectul propagandistic al 
muzicii pro-romänesti a beneficiat politica totalitară, după cum de filozofiile 
inspirate de ideile traditionaliste profită orice sistem ce se revendică de la o 
aşa-numită monocultură. Cu tot acest neajuns, vom recunoaşte că Phoenix a 
creat muzică şi într-un sens autentic: Cantafabule rămâne o referință pentru 
istoria muzicii şi a culturii profesată în Timişoara în a doua jumătate a 
secolului al XX-lea. În sens civic, ar fi de dorit să reținem că muzicienii 
formaţiei au fost capabili - e drept că pentru o perioadă limitată - să dea 
viata unei stări de spirit, limbajul lor protestatar conferind speranța de 
libertate pentru câteva generaţii de locuitori ai oraşului de pe malurile Begăi. 
Unii dintre fanii Phoenix-ului au primit ca pe o ofensă plecarea definitivă în 
străinătate a formaţiei. Motivul? Fusese abandonată una dintre puţinele forme 
de protest ce atunci părea încă posibilă: participarea la mişcarea muzicală de 
avangardă. Tinerii frecventau sălile unde concerta formaţia şi pentru că se 

simțeau mai puternici împreună. Echivalând cu pierderea muzicii favorite, 
emigrarea Phoenix-ului a generat ori a accentuat exodul unor grupuri de 
timişoreni. 


Ecoul revoluţiei din Ungaria 


Toate cercurile culturale au influenţat grupuri sociale mai mari sau 
mici. Cum am văzut, acestea erau modalităţi de protecţie în fata abuzurilor 
sistemului totalitar. Au fost însă cazuri când la Timişoara societatea a 
imbratisat o orientare politică explicită, luând atitudine fata de regimul 
comunist intern sau fata de dominația sovietică ce se exercita asupra ţărilor 
din întreg arealul est-central european. Fenomenul de respingere al ideologiei 
de extremă stângă fusese cu atât mai evident cu cât foametea, salariile de 
mizerie, minciuna ideologică, economia dirijistă, absenţa organizării 
amenințau însăşi existenţa biologică a bänätenilor, obişnuiţi cu un standard 
de viaţă mai ridicat comparativ cu al populaţiei din alte zone ale României. În 
anul 1956, cetăţenii Timişoarei, Lugojului, Aradului, Resitei, muncitori, 
funcționari, elevi protestaseră împotriva invaziei sovietice în Ungaria. 
Solidaritatea cu revoluționarii maghiari era atât de puternică, încât la un 
moment dat - e vorba de ultima săptămână a lunii octombrie şi de prima a 
lunii noiembrie - părea că manifestările de acest fel scăpaseră de sub 
controlul autorităţilor comuniste şi că se va declanşa revoluţia şi în România, 
pornind din vestul ţării, aşa cum s-a întâmplat trei decenii mai târziu. Peste 
tot au fost formulate manifeste cu următoarele mesaje: „Suntem împotriva 
URSS!”, „Nu vrem să învăţăm limba rusä!”, „Jos Gheorghiu Dej şi clica lui 
de parveniti!” „Luptaţi pentru o viaţă mai bună şi pentru libertate!”, „Elevi, 
luptati împotriva intervenției călăilor de la Kremlin din Ungaria!”, „Bine au 
făcut maghiarii ce au făcut!”, „În Ungaria a venit libertatea şi în curând va 
veni şi la noi!”! Exemplul acţiunilor initiate de studenţii de la Facultatea de 
Medicină şi Farmacie în anul 1948, dar mai ales conştiinţa civică a 
studenţilor de la Institutul Politehnic, ce au avut curajul, în octombrie- 
noiembrie 1956, de a organiza proteste şi de a formula revendicări 
antitotalitare în sensul acelora ale revoluţiei de la Budapesta, arată că 
cetăţeanului timişorean nu i-au fost indiferente sistemul politic, presiunea 
sovietică şi umilinţa fata de Moscova, persoanele ce guvernau şi nivelul de 
trai. 


! M. Sitariu, Rezistenţa anticomunistă: Timişoara 1956, Bucuresti, 1998. 

Faptul că vestea revoluției maghiare din 1956 a electrizat, pur şi 
simplu, mediile studenţeşti timişorene şi că mulţi oameni din alte segmente 
sociale au răspândit informaţii detaliate despre ceea ce se întâmpla la 
Budapesta a creat o mare panică la nivelul executivului comunist regional şi 
statal. Organizatorii mişcării - Teodor Stanca, Aurel Baghiu, Friedrich Barth, 
Ladislau Nagy, Aurelian Păuna, Nicolae Balaci, Gheorghe Pop şi Caius 
Mutiu - reflectaseră o foarte bună înţelegere a problemelor ce confruntasera 
lumea central-est-europeanä şi, in particular, aceea românească, ei fiind 
mesagerii unei mari nemulțumiri sociale (Baghiu,1990; Stanca,1990). 
Instigând la acţiuni asemănătoare acelora din Ungaria, formulând memorii cu 
un conţinut de idei social-democrat, interesându-se de legăturile dintre 
acţiunile maghiare şi acelea poloneze, studenţii făcuseră dovada unei gândiri 
politice absolut remarcabile. Respingerea dominaţiei sovietice şi a 
intervenţiei armatei URSS în Ungaria au fost teme des dezbătute de studenţii 
Politehnicii. Acțiunile anticomuniste au avut ca punct de pornire 
nemulțumirea fata de relaţiile de subordonare a ţărilor central-est europene 
sistemului impus de sovietici. Era pentru întâia oară când acest aspect - 
datorită intervenţiei armate în Ungaria - avea să fie perceput, la adevărata 
dimensiune, de întregi mase de cetăţeni. Se discutaseră pe larg minusurile 
regimului comunist de la Bucureşti, falsele ştiri care erau răspândite prin 
intermediul presei centrale şi care intrau în contradicţie cu tot ceea ce se 
întâmpla în ţara vecină. 

Informaţiile receptate prin Radio Kossuth aveau să devină principala 
sursă credibilă privind acţiunile revoluţionare din capitala ungară. Oraş de 
graniță fiind, Timişoara avea vorbitorii săi de limbă maghiară, mulți dintre ei 
dispuşi să răspândească vestea evenimentelor din Ungaria. Lucru care s-a şi 
întâmplat. Cultura civică şi politică a studenţilor a făcut posibil ca memoriile 
lor să conţină referințe la problemele de fond ale sistemului totalitar 
comunist: lichidarea cultului personalităţii, dezvoltarea rațională a sectoarelor 
economice şi încheierea de convenţii comerciale cu toate statele interesate, 
inclusiv cu acelea capitaliste, retragerea trupelor sovietice staționate pe 
teritoriul României, tara să fie condusă în funcție de interesele proprii, 
asigurarea condiţiilor decente de trai ale fiecărui elev şi student. Procesul care 
a urmat acţiunilor studenţeşti arată cât de îngrijorat fusese regimul lui 
Gheorghiu-Dej de ceea ce se petrecuse în capitala Banatului. Autorităţile au 
recunoscut pericolul evenimentelor de la Timişoara din octombrie-noiembrie 
1956. Tribunalul a conchis că studenţii încercaseră să declanşeze o mişcare 
de amploare asemănătoare cu aceea din Ungaria, ceea ce pare că aşa a şi fost. 
Capii mişcării timişorene au fost condamnaţi fiecare la câte opt, şase şi, 

respectiv, patru ani „închisoare corecțională”, în baza sentinţei Tribunalului 
Militar Timisoara!. A existat si un al doilea lot de studenţi condamnaţi prin 
aceleaşi hotărâri judecătoreşti arbitrare. Una din măsurile punitive îndreptate 
în mod special de putere împotriva studenţilor timişoreni a fost interzicerea 
formelor asociative. În ciuda acestei măsuri, o varietate de forme culturale şi 
civice asociative au luat naştere în perioada imediat următoare. 
Supravegherea avea să fie mai dură, dar şi haina de protecţie a organizatorilor 
avea să ia o altă înfăţişare. Cert este că mişcarea de protest de la Timişoara 
din 1956 a fost cea mai importantă care avusese loc în România dictaturii lui 
Gheorghe Gheorghiu-Dej, ea făcând dovada că populaţia acestui oraş avea 
un curaj civic remarcabil şi că era capabilă de solidaritate în vederea 
organizării şi exprimării unei opoziții fata de sistem. 


* * 
* 

In pofida efortului populatiei de a rezista in fata unui sistem ce 
distrugea, zi de zi, individul, intelectualii nu reusisera să elaboreze un proiect 
politic alternativ, să pregătească din timp schimbările administrative din 
decembrtie 1989. Le-a lipsit intelectualilor pragmatismul ori curajul în a-şi 
duce până la capăt gândul contestatar? Şi una, şi alta. Probabil absenţa 
preocupării pentru gândirea politică, preocupare ce fusese interzisă oricărei 
instituţii formatoare, timp de mai multe decenii, şi-a spus cuvântul. Indiferent 
cât de multe dovezi ale culturii civice s-au făcut remarcate în Timişoara în 
perioada comunistă, rămâne de domeniul evidenţei că a absentat o opoziţie 
democratică organizată, aidoma „Cartei 77” din Cehoslovacia, sindicatului 
„Solidarnosc” din Polonia, intelectualitatii disidente din Ungaria. Mai este 
ceva: condiţia de oraş secund în interiorul ţării şi absenţa unei minime 
autonomii locale împiedicaseră şi ele geneza şi coordonarea unei mişcări 
asemănătoare acelora din ţările vecine. În ciuda amintitelor neajunsuri, 
Timişoara avea să fie cel dintâi oraş din România care constientizase, prin 
majoritatea populației sale, necesitatea schimbării lui Ceauşescu şi a 
regimului comunist. Timişoara postbelică reuşise să conserve un fragment al 
vechii sale culturi civice, fapt ce a făcut posibile impresionantele 
demonstraţii anticeauşiste şi anticomuniste din decembrie 1989. 


Victor Neumann 


! M. Sitariu, Rezistenţa anticomunistă: Timişoara 1956, Bucuresti, 1998. 

Revoluţia română şi ordinea liberală 


Declanşată la Timişoara, Revoluţia română din decembrie 1989 a pus 
capăt ordinii dictatoriale perpetuate, sub diverse forme, după anul 1938. 
Dincolo de aspiraţia fundamentală către un nivel de trai ridicat (aspirație ce 
fusese greu încercată, în special după 1982), idealurile revoluţiei tindeau 
către o ordine politică ce trebuia să excludă, definitiv, ideea diabolizării unor 
categorii de cetăţeni şi a persecutării lor, datorită unor idiosincrasii 
ideologice, indiferent cum s-ar numi ele. Pe un plan mai larg, speranţele de 
democratizare generală a lumii păreau cu atât mai indreptatite, cu cât 
(contrar, într-un fel, percepţiei generale) nu numai sistemul internaţional 
comunist a capotat la sfârşitul anilor “80. Acest fenomen, extrem de 
spectaculos, de altfel, s-a încadrat într-o evoluţie mai largă, care părea să 
confirme teoria lui Francis Fukuyama, referitoare la instaurarea implacabilă a 
ordinii liberale în întreaga lume. 

Privit cu atenţie, deceniul nouă al secolului trecut nu a marcat doar 
sfârşitul comunismului în Europa de Est (mai precis, în ţările aliate Uniunii 
Sovietice în această zonă), ci o prăbuşire aproape generalizată, la nivel 
mondial, a regimurilor dictatoriale, atât de stânga, cât şi de dreapta. Mişcările 
revoluţionare din Europa de Est au fost precedate de căderea (aparent tot 
după regula dominoului, însă într-o perioadă mai îndelungată de timp — 5 ani) 
dictaturilor militare din America de Sud. După unele opinii! (pe care le 
consider justificate), acestea au fost expresia unui sistem în mare măsură 
similar celui comunist est-european. Refluxul general al totalitarismului a 
început în America de Sud şi a continuat în Estul Europei. Schimbările 
politice au fost paşnice, cu mici excepţii punctuale: tentative de reprimare a 
protestelor sud-americane, uciderea unui student de către forţele de ordine 
cehoslovace. De altfel, s-a dovedit destul de curând că aşa-zisul student 
praghez ucis trăia şi, mai mult, că nu era decât... un ofiţer al serviciilor de 
informaţii (comuniste) din Cehoslovacia. Faptul, astăzi notoriu, n-a fost încă 
suficient analizat din punctul de vedere al semnificatiilor. Înscenarea a servit 
de minune pentru a provoca reacţia emoţională a opiniei publice pragheze 
dar, poate, şi pentru a testa gradul reacției umanitare pe plan international. 
Deşi dreptul internaţional umanitar este aplicabil numai conflictelor armate 
(nefiind acesta cazul Pragăi în noiembrie 1989), parcă ceva anunţa grabnica 
lui revenire, în forţă, în centrul dezbaterii internationale. 


! Marius Oprea, Banalitatea răului. O istorie a Securităţii în documente, 1949-1989, laşi, 
Editura Polirom, 2002, p. 12-13. 

Singura excepţie de la regula aşa-numitelor „revoluţii de catifea” a 
fost, din păcate, România. Aici s-a consumat, într-o primă etapă, intervenţia 
forţelor represive (în special armata), la Timişoara şi Bucureşti. După căderea 
regimului Ceauşescu (la 22 decembrie 1989), confruntările armate au 
continuat, cu un bilanţ mult mai grav decât până atunci, într-o atmosferă 
generală de confuzie şi teamă şi chiar în absenţa cunoaşterii precise a 
apartenenţei şi forţei combatantilor. 

Dincolo de orice aspecte politice, evenimentele din România au luat în special 
un aspect de criză umanitară extrem de gravă. Pentru a ne reaminti acest lucru, este 
suficient să recitim câteva din anunţurile făcute, în zilele de 21-22 decembrie, la 
Televiziunea Română Liberă: „Suntem informaţi că se duc lupte intense la Casa 
Armatei între securitate şi armată. De asemenea, în jurul spitalului se trage asupra 
maşinilor de salvare de către lunetişti din Securitate. Armata a înconjurat Casa de 
Cultură, unde s-au baricadat Securitatea şi Militia, lupte se duc pe strada Banatului, în 
zona aeroportului în oraşul de jos”; „Nu există sânge pentru transfuzii, nici măcar 
pentru bolnavi aflați pe masa de operaţii, securiştii au aruncat în aer depozitul de 
sânge. Să se... rugăm oameni să se prezinte... donatori, voluntari... să se ducă 
acolo... la Fundeni... toți cei din jur să se ducă repede...”; „Primim permanent 
comunicări... sigur nu avem posibilitatea să le verificăm autenticitatea... dar vă 
rugăm să fiţi atenţi... se spune că elementele acestea dușmănoase, securiştii, au otrăvit 
apa de la Sibiu, la Timişoara... apa trebuie fiartă înainte de a fi consumată. Aceste 
lucruri sunt foarte importante. Vă rugăm, fiţi atenţi... în oraşele acestea şi în alte oraşe 
unde eventual se petrec asemenea lucruri”; „O clipă, o clipă! Din comuna Cristian, de 
lângă Sibiu, doamna Drăghici relatează că fostul print moştenitor, Nicu Ceausescu, a 
năvălit înarmat în comună, încercând să ia ostatici... A fost prins şi este deţinut de 
localnici într-o stațiune de cercetări”; „Suntem intrerupti de un apel urgent! O coloană 
blindată motorizată se îndreaptă spre Piteşti pentru a ocupa punctul atomic, rafinăria, 
rezervoarele de cianură, barajul de la Curtea de Argeş! Odată cu căderea acestor 
puncte, oraşul Piteşti poate să dispară complet de pe harta țării! Cerem armatei să 
intervină! Cerem poporului să se deplaseze de urgenţă, să intervină... aviația să 
intervină, toţi cei care pot face ceva să împiedice coloana blindată motorizată care se 
îndreaptă spre Piteşti! Ne paşte o mare primejdie!... Continuă apelul... Nu, nu, 
ramaneti pe emisie putin, läsati-mä să... să mă reculeg, că nu... sunt probleme 
importante. .."?. Toate informaţiile de mai sus s-au dovedit, apoi, una câte una, false. 
Imaginea generală n-a fost însă corectată decât foarte târziu şi, probabil, niciodată pe 
de-a-ntregul, mai ales la nivelul percepției publice. 


2 Revoluţia română in direct, vol. I, Bucureşti, 1990, p. 47, 51, 58, 61. 

Îndemnul public la linşaj, precum apelul la aviaţie din finalul ilogicei stiri 
despre coloana ce urmărea să şteargă de pe faţa pământului întregul oraş 
Piteşti, n-a rămas însă fără urmări. 

Cea mai vizibilă a fost asasinarea echipei de intervenţie a unităţii 
speciale antiteroriste, in fata Ministerului Apărării Nationale. Nu numai că 
aceştia au fost ucişi fără vreo vină, dar cadavrele lor au fost ţinute zile în şir 
în stradă şi batjocorite, fapt ce contravine oricăror reguli umanitare. Este de 
reținut, din fragmentul citat mai sus, şi menţionarea „punctului atomic” de la 
Piteşti”, pasă-mi-te vizat de asa-zisii teroristi ceausisti. Afirmația prezintă 
interes pentru dreptul internațional umanitar nu numai pentru ideea, explicit 
formulată, privind planurile criminale ale armatei ceauşiste, ci şi pentru 
acuzaţia implicită şi neclară, că România ar poseda arme de distrugere în 
masă. Afirmația era extrem de periculoasă. După cum se ştie, în ultimii doi 
ani ai regimului Ceausescu au circulat unele legende privind intenţia liderului 
român de a obţine arme nucleare. Au fost informaţii false, lansate, se pare, de 
surse maghiare“de difuzare a acestor zvonuri a semănat cu cele ce-au vizat, în 


3 Într-o altă ştire difuzată de TVRL, se vorbea si despre intenţia aruncării în aer, de către 
Securitate, a Combinatului Chimic din Târgu-Mureş. 

+ Conform principiului „În România încrede-te în orice zvon!”, formulat de scriitoarea 
Hertha Muller, disidentii şi-apoi, revoluționarii români, au luat în serios astfel de informaţii, 
fără a încerca verificarea lor. Dotarea cu arme de distrugere în masă a României era 
considerată atât de certă, încât în Timişoara lui decembrie 1989 se descria cu lux de 
amănunte şi modul cum aceste arme vor fi utilizate împotriva propriului popor: 

„Câteva rachete chimice urmau să fie aruncate peste oraş. Tot ce era viu s-ar fi 
prăpădit, rămânând intacte numai bunurile materiale. Ar fi fost aruncat în aer şi Combinatul 
Chimic «Solventul», motivându-se apoi că moartea populaţiei s-ar fi datorat emanatiilor 
otrăvitoare provenite de la combinat. 

În jumătate de oră, conţinutul acelor rachete s-ar fi răspândit în tot oraşul şi om, 
vierme sau pasăre n-ar mai fi existat. Caracteristica acelor gaze toxice era marea lor 
expansiune pe orizontală şi staționarea, la o joasă înălțime deasupra solului, a obiectivului 
atacat. 

După un oarecare timp, prin combinarea unor structuri atomice, ori moleculare, 
norul otrăvitor s-ar fi ridicat pe verticală, dezagregându-se treptat în combinaţie cu oxigenul 
atmosferic, pierzându-şi astfel şi periculozitatea. 

Timişoara fiind situată în apropierea a două graniţe, exista riscul ca vântul să 
împingă norul ucigaş spre una din ţările vecine, chiar înainte ca el să se autodistrugă după 
secreta lui formulă chimică. Or, numai de un scandal internaţional, cu consecinţe dintre cele 
mai grave, nu ducea lipsă dictatorul” (Ioan Iancu, Paşaport pentru niciunde. Timişoara, 
decembrie 1989, Timişoara, Editura Signata, 1990, p. 340). Un scenariu delirant, care a 
captivat foarte uşor imaginaţia revoluţionarilor din România. După cum se poate constata, se 
ştia totul despre „secreta formulă chimică” a „acelor gaze”, însă nu şi denumirea lor. Fără a- 
şi pune explicit problema în termenii dreptului internaţional umanitar, cu care nu erau foarte 
familiarizați, românii intuiau că regimul aflat pe ducă nu era decis să le respecte. Din păcate 

anii următori, Irakul. Astfel, România era pusă, încet dar sigur, într-o poziție 
dubioasă (şi) din punct de vedere al dreptului internaţional umanitar, în ce 
priveşte acordurile de neproliferare. Ceea ce s-a petrecut în decembrie 1989 
corespundea, aşadar, unui orizont de aşteptare deja creat. Dintre încălcările 
dreptului international umanitar petrecute atunci mai mentionez execuţia 
sumară a cuplului Ceauşescu (episodul a oripilat opinia publică occidentală”), 
precum şi bombardarea masivă, de către armată, a Bibliotecii Centrale 
Universitare şi a Muzeului Naţional de Artă, încălcând grav şi cu intenţie 
normele de protecţie a obiectivelor culturale în caz de conflict armat. 

În decembrie 1989, România s-a pus în situaţia unui conflict armat cu 
caracter intern, caz în care devin aplicabile tratatele umanitare. Însă haosul în 
care părea să se scufunde ţara, ca şi teribilul impact emoţional creat în ţară şi 
în mare parte a lumii de atrocitățile ce păreau că nu pot fi oprite (s-a vorbit, 
inclusiv în procesul Ceauşescu, ca de un fapt cu certitudine stabilit, despre 
64.000 - 70.000 de persoane ucise de terorişti) a dus România în situaţia şi 
mai gravă de potenţial obiect al unei intervenţii militare externe. S-a şi spus, 
de altfel, că autoritățile revoluţionare ar fi solicitat „sprijin militar” din partea 
Uniunii Sovietice. În plus, se vorbea intens despre o intervenţie a armatelor 
statelor din Tratatul de la Varşovia (un fel de replică târzie la nesupunerea 
românească din august 1968), a cărei idee ar fi aprobat-o, în cadrul unui 
interviu televizat, însuşi secretarul de stat american, James Baker (episodul 
este însă controversat). De asemenea, ministrul francez de Externe, Roland 
Dumas, făcea apel la formarea brigăzilor internaţionale, pentru a fi trimise să 
„lupte” în România, de partea revoluţionarilor. R.F. Germania, Austria şi 
Ungaria solicitau o întrunire de urgenţă a Consiliului de Securitate al O.N.U., 
pentru a analiza situaţia din România şi măsurile ce se impuneau. În toiul 
confruntării cu invizibilii terorişti, aproape nimeni în România nu părea să 
sesizeze pericolul libanizării ţării. La Televiziunea Română Liberă, a existat 
un singur glas lucid din acest punct de vedere, şi el rapid redus la tăcere. 


însă, nici societatea civilă nu era foarte pregătită din acest punct de vedere. Iată ce gândeau 
timişorenii ce începuseră să tipărească un ziar necenzurat, când existau încă acele confruntări 
de stradă neelucidate nici până azi: „Orice se va întâmpla, nimeni dintre noi nu se va pleca în 
fata gloantelor. Gäseam absolut normal să fim atacați. Nu pot fi atât de indolenti încât să nu- 
şi dea seama că tipografia a intrat în categoria obiectivelor majore care, în asemenea situaţii, 
trebuiau anihilate. În război, cu precădere sunt atacate fabricile de armament şi muniţie, şi 
doar după aceea alte obiective. Aşa şi cu tipografia. Ziarul îndeamnă populația la 
nesupunere, la luarea de atitudini şi măsuri ireversibile fata de regimul dictatorului alungat. 
Agită şi deşteaptă conştiinţe în contextul creat” (Ibidem, p. 370). 

5 Această reacţie de oripilare a şocat, la rândul ei, mulţi români, care nu înțelegeau că 


xi 


împotriva „băieţilor răi” nu este permis să utilizezi orice fel de mijloace. 

Căpitanul (de armată) Mihai Lupoi încerca să-şi avertizeze concetätenii, în 
ciuda întreruperilor repetate: „Vă rog foarte mult... am simţit nevoia, ca 
reprezentant al Armatei, să iau cuvântul în faţa tuturor celor din ţară, în 
special a trupelor Ministerului de Interne şi a trupelor Ministerului Apărării 
Naţionale... ceea ce se întâmplă acum sunt clipe de mare fericire pentru 
poporul român şi pentru întreaga Armată a ţării. Indiferent de atitudinea pe 
care a luat-o initial Armata sau Ministerul de Interne... şi nu trebuie să uităm 
că, indiferent de numărul lor (gâfâie), cei din Ministerul de Interne sunt 
cetăţeni români, şi multi dintre ei au fost siliți să ia această atitudine. Vă rog, 
läsati-mä să vorbesc!... Întregul popor al României, tineretul în mod special, 
care manifestă un entuziasm deosebit fata de aceste schimbări trebuie să-şi 
păstreze calmul, raţiunea, sä-nteleagä că focul, vandalismul, stricäciunile, nu 
aduc nimănui niciun bine. Opinia publică mondială... se orientează acum 
către noua conducere care se va stabili în România. Dar, pentru ca s-o putem 
stabili, ca ordinea în tara, indiferent de regimul... läsati-mä vă rog să 
vorbesc... nu uitaţi că România nu e o tara izolată, că evenimentele de aici 
sunt privite de întreaga Europă, de întregul mapamond şi atitudinea pe care 
noi o luăm acum dovedeşte dacă avem sau nu maturitatea politică... (...) Vă 
rog foarte mult, dacă se va crea o stare de debandadă, de dezordine... puterile 
din jur, indiferent de regimul lor social, vor face intervenţie armată. Sperăm 
că ele vor da dovadă de maturitate politică... (...) Lăsaţi-mă să vorbesc!... 
(...) Lăsaţi-mă să vorbesc!... (...) Ne putem aştepta la absolut orice din 
partea oricui. Noi trebuie să pornim, în primul rând, spre unitate şi că ceea ce 
vrem ştim bine ce vrem şi, ca să dovedim ceea ce vrem, trebuie să fim bine 
organizaţi să dovedim că suntem... să dovedim că suntem mai organizaţi ca 
ei, că suntem mai puternici, că unitatea noastră nu este haotică şi se bazează 
pe un program bine stabilit. Or, ca să avem un program bine stabilit, e prima 
oară când putem să ne înţelegem între noi. Şi atunci trebuie timp, dar timpul 
acesta... permiteti... timpul acesta trebuie să ni-l acorde poporul şi acest 
timp, în care noi hotărâm cine va lua frâiele ţării, va fi destul de scurt, dar 
avem nevoie de linişte, nu de vandalism, nu de focuri cum am văzut în fata 
Televiziunii, vă rog ca toţi cetăţenii să intervină prompt să nu se producă acte 
de vandalism, nu spargeti vitrinele magazinelor, nu jefuiti, pentru că sunt ale 
noastre şi noi trebuie să mâncăm mâncarea din ele. Noi trebuie să mâncăm... 
(...) V-am rugat frumos să nu mă deranjati, să nu mă intrerupeti!... (...) Daca 
vorbim aşa cum vorbim acum, ţara va fi derutată. Trebuie să se vorbească 
organizat. Oamenii din provincie nu ştiu în întregime ce e în Bucureşti. A 
lipsit, a lipsit informaţia completă... La ora aceasta, Armata este alături de 
popor. E o euforie generală... militarii au scos încărcătoarele din arme. Vă 

repet: din Ministerul Apărării Naţionale niciun militar nu va trage în 
populaţie”. 

Intervenţia armată la care se referea Mihai Lupoi ar fi fost, evident, o 
intervenţie cu motivaţie umanitară, pentru a se pune capăt atrocităților şi 
pentru stabilizarea situaţiei. Care-ar fi fost consecinţele ei concrete, este greu 
de spus, dar uşor de imaginat. Autorii ar fi fost, după toate probabilitățile, 
țările membre ale Tratatului de la Varşovia, singurele care deţineau trupe in 
proximitate, însă obligatoriu în urma acordului cu ceilalți centri mondiali de 
putere. 

Dacă la sfârşitul anilor '80 e foarte greu de crezut că o intervenţie 
militară ar fi stârnit reacţii pozitive din partea poporului român, a existat o 
perioadă istorică, nu foarte îndepărtată în timp, în care o asemenea variantă 
avea un grad de popularitate ridicat. În primii zece ani de existenţă a 
regimului comunist în România (regim dublat cu ocupaţia militară sovietică), 
majoritatea rezistentilor şi opozanților politici aşteptau un conflict Est-Vest, 
ca oportunitate de revenire la situaţia politică interbelică. 

Dacă în imaginarul colectiv al anilor '45-'56, americanii şi „venirea” 
lor era principalul eveniment de care se legau speranţele reuşitei unei revolte 
anticomuniste, ocaziile şi modalităţile concrete în care s-ar fi produs această 
„venire” au variat, în funcţie de evenimentele care s-au derulat la 
Washington, în Europa de Est, dar şi în restul lumii (de exemplu, în Coreea). 
În acest cadru, se poate spune, fără teama de a greşi, că momentul 1948 şi 
conflictul izbucnit (sau, mai degrabă, oficializat) acum între U.R.S.S. şi 
„lagărul comunist”, pe de o parte, şi Iugoslavia titoistă, pe de alta, a fost unul 
din cele mai însemnate sub aspectul întreţinerii iluziei în intervenţia externă 
eliberatoare. 

În stadiul actual al cercetărilor, se poate spune că rezistența armată 
anticomunistă a fost un fenomen marginal, care nu a antrenat mase mari de 
oameni şi nu avea şanse să răstoarne regimul comunist, susținut de trupele 
sovietice prezente în ţară. La fel de adevărat este că rezistenţa armată avea un 
potenţial remarcabil (mai ales în primii ani), care nu putea fi însă fructificat 
decât în directă legătură cu factorul extern”. În acest fel trebuie interpretată 


6 Revoluţia română în direct, vol. I, Bucuresti, 1990, p.29-30. 

7 Comportamentul rezistentilor n-a fost mereu univoc sau lipsit de paradoxuri aparente nici 
chiar în situaţii mult mai limpezi decât cea din România anilor 1948-1956, precum in 
Iugoslavia (1941-1945), unde revolta armată a cunoscut proporţii masive şi performanţe pe 
măsură, existând, în acelaşi timp, şi un sprijin extern (chiar dacă nu în forma intervenţiei 
militare directe). Vezi în acest sens, inspiratul comentariu al istoricului german Holm 
Sundhaussen: „Decizia pentru unul sau altul dintre modurile de comportare nu era influenţată 
numai de poziţia faţă de puterea de ocupaţie, ci şi de stabilirea diferitelor priorităţi şi scopuri. 

dorinţa atât de des si de naiv exprimată în acei ani, „Vin americanii!”. Mai 
curând decât o invazie a acestora în România, era aşteptată declanşarea unui 
război între aliaţii occidentali (în rândul cărora S.U.A. aveau cea mai 
puternică poziţie) şi U.R.S.S., susţinută de guvernele comuniste ale Europei 
de Est. Ostilitățile, odată declanşate, aveau să cuprindă, cu sau fără 
implicarea directă a occidentalilor, şi teritoriul României, prin activarea 
rezistenței armate şi producerea unei revolte masive, pe care se conta. 
Intervenţia era văzută, deci, ca o ocazie strict necesară pentru a se putea trece 
la eliberarea ţării şi nu exprimă nicidecum dorinţa rezistentilor de a înlocui o 
ocupaţie străină cu alta. În fond, aşteptările publice nu ar fi fost cu nimic 
diferite în anii 1916-1918, de pildă, dacă întreaga Românie ar fi fost ocupată 
atunci de Puterile Centrale. Situaţia a fost similară şi în Franţa ocupată de cel 
de-al Treilea Reich, unde rezistenţa aştepta ajutorul anglo-american (inclusiv 
debarcarea masivă din Normandia), fără a dori înlocuirea unei ocupaţii 
străine cu alta. 


Silviu B. Moldovan 


Împotrivirea principială şi colaborarea, pentru un timp, cu duşmanul erau atunci compatibile. 
Ca urmare a structurii ei naționale unice în Europa, lugoslavia oferea un bogat material 
ilustrativ pentru trecerea fluidă de la colaborare la rezistență” (Experimentul Iugoslavia. De 
la întemeiere la destrămarea statului, traducere şi postfață de Calin-Radu Ancuta, Bucuresti, 
Editura Pro Historia, 2003, p. 85). 

Wii MĂRTURII NEALTERATE 


Sacii cu oase de la Freidorf 


Freidorful, zonă limitrofă a Timişoarei: în curtea CAP-ului un foc imens, 
înecăcios şi negru ardea persistent în zilele când dispăreau cadavre. 
Mărturii găsite în arhiva Memorialului vorbesc despre acest aspect. 
Autorităţile tac, martori de seamă aparținând compartimentului medical 
şi administrativ păstrează si ei tăcerea ori induc o altă „regie”... Cui 
aparțineau acele cadavre? De unde veneau oamenii? Purtau sau nu 
uniforme? Ce fel de uniforme? De ce trebuiau să dispară? De ce s-au tras 
focuri de armă automată spre angajaţii CAP-ului, când focul a fost 
reperat de aceştia? lata întrebări la care răspunsurile sunt incerte. 


„Domnul Dressler a strâns trei saci de oase de-acolo şi a recunoscut că 
sunt oase umane” 


Reporter: - E greu să încerc să vă rog să vă reamintifi si sa retraifi acele 
momente, cu toate acestea, aş dori să începem cu momentele acelea pe care le-aţi 
trăit chiar acolo, la Freidorf. 

G.B.: - Într-adevăr, cine a trăit momentele alea nu le va uita niciodată. Domnul 
Costinas (ziarist, scriitor, cineast decedat — n.n.) are foarte mare dreptate, dânsul a 
atins pe cineva de s-a întâmplat acest lucru, că nu mai este. Nu ştiu pe cine a 
atins, dar sper că cu timpul se va afla adevărul. Într-adevăr, în curtea C.A.P.-ului 
Freidorf au ars nişte cadavre, în noaptea de 18 au fost acolo şi domnul Mot 
(Petru Mot, fost primar al Timişoarei — n.n.) şi Deheleanu (Ion Deheleanu, 
fost şef al Miliției Judeţului Timiş — n.n.) şi actualul lt.col. Nacov Stefan. 
Deheleanu nu a lăsat pompierii să vină la Fabrica de Zahăr, să stingă şirele de 
paie unde erau ascunse cadavrele. Depozitul de cauciucuri a fost, practic, o 
diversiune pentru aşa-zisa, aşa-zisul miros, aşa-zisul ,,crematoriu" ad-hoc facut 
de foştii politicieni aflaţi la putere. Respectiv... se ştie cine. Dimineaţa a fost 
un buldozerist de la Fabrica de Zahăr, să împrăştie, să ascundă ceea ce a mai 
rămas din şirele de paie, să ascundă aşa-zisul „crematoriu”. Acel buldozerist a 
fost găsit, ulterior, în groapa comună. A fost dat dispărut şi a fost găsit, ulterior, în 
groapa comună din Cimitirul Eroilor. Au fost nişte cadavre disecate, deci cu 
autopsia făcută, şi a fost unul singur - dacă vă mai aduceţi aminte - unul singur, 

îmbrăcat într-un pulover maro, pantaloni maro. Era singurul îmbrăcat în toată 
groapa. Acela era buldozeristul din Freidorf. Ştiu acest lucru, pentru că am stat de 
vorbă cu el, am fost acolo, am cules nişte resturi umane de pe-acolo şi pe care, 
ulterior, le-am prezentat la domnul doctor Dressler (L.M. Dressler, medic legist 
la Institutul de Medicină Legală „Mina Minovici”, Timişoara — n.n.), care a 
strâns trei saci de oase de-acolo: în vremea respectivă era Marcu (lon Marcu, fost 
senator PDSR de Timiş — n.n.) la Primărie, chiar discuta cu dânsul, când l-am 
întrebat... I-am dus punga cu oase şi am întrebat ce sunt acestea. Dânsul a spus 
că, într-adevăr, sunt oase umane. Deci domnul Dressler a recunoscut că sunt oase 
umane. M-a întrebat de unde le am şi i-am spus că exact de unde a luat dumnealui 
cei trei saci de oase. Ulterior, dânsul a spus că sunt resturi de animale, oase de 
animale ş.a.m.d. Dar nu este adevărat. Şi, cum zice şi Costinaş, într-adevăr, de la 
Televiziunea japoneză s-a trimis o echipă şi s-a descoperit că, într-adevăr, sunt oase 
umane. 

Reporter: - Aveţi o confirmare a celor dispăruţi atunci, cine a dispărut, concret, 
acolo? 

G.B.: - Deci concret nu se poate şti cine a dispărut. Bănuieli sunt, că sunt oamenii 
care au murit atunci, deci morţii Timişoarei. 

Reporter: - Atunci cine a ars în Crematoriul de la Bucureşti? 

G.B.: - Şi aici este o ipoteză... 

Reporter: - S-au împărțit... 

G.B.: - Ori s-au împărţit, ori au fost amestecați cu cei care trebuiau să dispară, 
cu cei despre care nu trebuia să se ştie absolut nimic. Foarte mult s-a discutat că ar fi 
şi dinafară. Deci fostul KGB ar fi avut oameni infiltrati în rândurile Securităţii. 
Deci posibil ca acele persoane să fie dispărute, arse la crematoriu, amestecate cu 
timişoreni de-ai noştri. Nu se ştie. Sută la sută nu se ştie şi nici nu cred că se va afla 
vreodată acest lucru. 

Reporter: - Se poate vorbi, estimativ, de vreo cifră de persoane dispărute, 
arse în Freidorf? 

G.B.: - Deci având în vedere că domnul Dressler a cules trei saci de oase, s-ar 
putea presupune că au ars vreo 20-30 de persoane. Asta e o presupunere. Adevărul 
s-ar putea şti numai dacă domnul Mot ar vrea să spună, într-adevăr, ar vrea să 
recunoască adevărul. Dânsul ştie mai multe, numai că nu vrea să vorbească. 
Reporter: - ...ca aceste persoane să dispară şi ele la Crematoriul de la 
Bucuresti? De ce s-a recurs la această soluţie de compromis? 

G.M.: - După cum se ştie, au început să ştie cei de la Crematoriul Bucuresti de 
acele cadavre, au început să fie discuţii, au început să fie probleme. Cel care a dus 
acel camion la Crematoriu, de la Comtim, a avut şi el mari probleme şi nu s-a 
mai putut, pentru că deja s-a aflat de... Deci cum să spun... Da, într-adevăr, ar fi 

fost mult mai simplu să le trimită pe toate la Crematoriu, dar, ca o diversiune, 
trebuia să fie ceva... Deci trebuia să facă ceva, ca să... Deci, practic, au fost 
împărțite în două tabere: una care a vrut să plece Ceauşescu, alta care n-a vrut, şi 
în rândul Poliției, Securităţii, Armatei ş.a.m.d. Deci asta se ştie, este un fapt 
dovedit. Deci trebuia să fie ceva... Deci adevărul, v-am mai spus... Singurul 
care ar putea... Unul care ar putea să spună adevărul este Mot sau Deheleanu... 
Reporter: - În legătură cu reportajul vizionat împreună, aveţi si o opinie personală, 
aveți completări sau sunteţi întru-totul de acord cu ce a spus domnul Costinaş? 
G.B.: - Sunt întrutotul de acord cu ce a spus domnul Costinaş, am mai spus şi repet, 
l-a atins, „L-a călcat pe coadă”, cum se spune, pe cineva pe care nu trebuia. Asta 
este una dintre cauzele dispariţiei domnului Costinaş. In '90 am scris un reportaj 
în ziar, în legătură cu curtea C.A.P. Freidorf. Era în „Gazeta de Vest", 
intitulat: „Läsati-ne să depunem märturie!”, în care am scris exact, in mare 
parte, relatările din Freidorf. Ziarul apărea în fiecare joi, dacă nu mă-nşel, a fost 
în data de 19 august 1990. După apariţia articolului, eu am avut probleme. 
Trebuia să plec din ţară; ceea ce am şi făcut. La revenire, nimeni nu m-a mai 
întrebat nimic. Am început iară să mai discutăm cu asociaţiile de revoluționari 
acea problemă, dar am văzut că pe nimeni nu-l mai interesa. Ulterior, am aflat 
de domnul Costinaş. Eram plecat din ţară, când am revenit, am auzit de domnul 
Costinaş că murise. De-aia am zis că vin şi dau această declaraţie, în speranţa că, 
poate, totuşi, se va afla ceva de dânsul. Tin să amintesc, exact cum am scris în 
„Gazeta de Vest”, nu mi-e frică de nimeni, în rest, am frică numai de 
Dumnezeu; în rest, nu mi-e frică de nimic, pot veni oricând să mă caute. Le 
stau la dispoziţie. Dacă cumva se va întâmpla să dispar şi eu, atunci se va şti 
exact: curtea aceea de la Freidorf este un subiect-bombă care trebuie exploatat cum 
trebuie! Si-atunci se vor afla mai multe... adevăruri. 


(Arhiva Memorialului Revoluţiei, Timişoara, Fond documentar, Filmoteca, 
fragmente, declaraţia lui Gheorghe Buda despre episodul Freidorf, consemnare 
Doina Magheti) 


„O rafală de foc de armă automată trasă către noi...” 


„Lucrez la CAP Freidorf, în calitate de paznic din anul 1988. În data de 18 
decembrie 1989 am fost de serviciu la sediul CAP-ului, începând cu ora 18:00. Îsn 
jurul orelor 19:30 - 20:00, am ieşit din incinta sediului CAP, uitându-mă spre 
depozitul de furaje care se găsea la circa 300 de metri de sediul CAP. Mi s-a 
părut că una dintre şirele de paie ar fi luat foc. Imediat am intrat în sediu şi l-am 
anunţat pe colegul meu, Coste Tamaş, care era şi el de serviciu, să mergem să 
vedem ce se întâmplă la depozitul de furaje. Deplasându-mă spre depozit, pe la 

mijlocul drumului, la circa 150 de metri, am auzit o rafală de foc de armă 
automată trasă dinspre depozitul de furaje către noi; atunci ne-am speriat şi ne-am 
întors la sediul CAP, pentru a ne apăra de gloanţe. Ajunşi la sediul CAP-ului, 
am privit din nou spre depozitul de furaje, auzind şi văzând că se trag rafale 
de armă automată, deoarece unele gloanţe erau de culoare roşie; iar şirele de paie au 
luat foc. Mai declar că în noaptea de 17.12.1989 a plouat torențial, paiele fiind ude 
destul de mult în profunzime, fapt pentru care ar fi fost destul de greu să se 
aprindă de la un chibrit, ţigară sau brichetä...”. 


Arhiva Memorialului Revoluţiei Timişoara, Fond documentar, Dosarele 
revoluţiei, declaraţia lui Iova Iosif, consemnare Doina Magheti) 


Un procuror vorbeşte 


„peste 1200 de persoane au fost incarcerate în Penitenciarul Popa 
Sapca, fără vreo ordonanţă de reţinere...” 


„Vreau să vă spun la început că, în 1989, îmi desfăşuram activitatea 
în Procuratura Generală (...), în dimineaţa zilei de 17 decembrie 1989, în jurul 
orei 4:00 sau 5:00 dimineaţa, am primit un telefon acasă, prin care mi s-a cerut 
de către fostul procuror general, Nicolae Popovici, să particip la efectuarea unor 
anchete; fără să mi se precizeze locul în care trebuie să mă deplasez - s-a sugerat 
Bucureşti - Băneasa -, fără să mi se precizeze deci locul în care trebuie să plec şi, 
în acel moment, şi colegii cu care trebuia să mă deplasez. Mentionez că în acea 
perioadă chiar studiam, m-am apucat chiar pe la 2:00 dimineaţa, pentru că mă 
pregăteam pentru un examen ce urma să aibă loc pe data de 24 decembrie. 
Vroiam să devin procuror-financiar şi să-mi schimb, într-un fel, meseria. Am dat 
curs ordinului procurorului general, pentru că nici nu puteam face altfel; în jurul orei 
6:00, o maşină m-a luat din fata blocului şi m-am deplasat cu această maşină până 
la Aeroportul Băneasa. La Băneasa m-am întâlnit cu alţi colegi din Procuratura 
Generală. M-am întâlnit cu şeful anchetelor speciale din acea vreme, Mihai 
Ionescu, Onofrei Mihai, un alt procuror, şi loan Mihai Alexandru. Mentionez că 
eram cel mai tânăr dintre procurorii din acel moment, care ne-am întâlnit în 
Băneasa, la aeroport. Firesc că acolo era şi domnul Diaconescu. N-am ştiut ce 
s-a întâmplat la Timişoara, n-am ascultat Europa Liberă în acea noapte, nu 
aveam nicio altă informatie, nimeni nu mi-a spus că la Timişoara s-a-ntâmplat ceva. 
După două ore însă am aterizat în Timişoara, am coborât cu procurorul general 
adjunct de-atunci, Diaconescu şi cu ceilalţi colegi ai mei, şi împreună - primul lucru 

care s-a făcut atunci - am fost în centrul oraşului. În centrul orașului am fost duşi 
intenționat, pentru că ni s-a prezentat jaful care s-a petrecut cu o seară înainte. Ni s- 
a spus că grupări mari de huligani au devastat magazinele, au aruncat cu 
cocktail-uri Molotov, au incendiat ce se putea incendia, au sustras bunuri din 
avutul obştesc, în acea împrejurare. După care ne-am deplasat cu întreaga echipă la 
Penitenciarul Popa Sapcä din Timisoara. În aceste împrejurări, ni s-a solicitat să 
audiem persoanele care se află deja reţinute în penitenciar. Deci precizez, noi 
am sosit fără să vrem, fără să ştim de ce, la Timişoara... Pe data de 16, peste 
1.200 de persoane au fost încarcerate în Penitenciarul Popa Şapcă, fără a exista, în 
acel moment, şi nici când am ajuns noi, în 17 decembrie, vreo ordonanţă de 
reţinere emisă de vreun organ de Poliţie sau vreun alt act care să justifice 
reținerea legală a acestor cetăţeni. Orice procuror trebuie să stea de vorbă cu cel 
pe care-l are in fata, ca să vadă ce are de făcut. Dar n-am fost singuri, în acel 
moment, au mai venit 16 procurori din judeţele limitrofe şi, împreună cu aceştia, 
am început să audiem cetăţenii arestaţi la Timişoara. Eram în jur de 16-20 de 
procurori din Timişoara, din Arad, din Caraş-Severin, din judeţele limitrofe. 
Cred că şi din Hunedoara. La un număr de peste 1.200 de cetăţeni care sunt 
reţinuţi, nu pot face fata patru procurori, pentru a lua o declaraţie şi pentru a-i 
întreba, măcar, în ce împrejurări au ajuns în penitenciar. Ni s-a spus că sunt 
huligani, atunci s-a vorbit chiar, în seara respectivă, de existenţa unor elemente 
străine, care ar fi putut provoca aceste incidente. Mai ales că incidentele - din câte 
ştiam noi în ziua de 17, din câte ni s-a spus - au plecat de la o demonstraţie care s-a 
desfăşurat în fata locuinţei pastorului László Tőkés. 

Am descoperit în Inspectoratul Judeţean de Poliţie, pe diferite birouri, 
inscripţii -firme de procurori. Nu ştiu cine a fost anchetat acolo, nu ştiu cine s-a 
aflat în spatele acelor uşi, în spatele acelor firme de procurori, dar ştiu un singur 
lucru, că se urmărea să se creeze impresia demonstrantilor că sunt anchetați de 
procurori. Am reuşit să smulg de pe uşi câteva din acele inscripții, mi-au fost 
sustrase din buzunar, din hainele pe care le aveam la hotel - unde nu mă gândeam 
că cineva va intra si va face perchezitii... Cineva a intrat, a luat acele inscripții, 
pentru a nu avea nici măcar această dovadă. În acelaşi timp, pentru a nu exista 
nicio dovadă, toate dosarele au fost preluate şi trimise la Securitatea de-atunci, de 
către colonelul Tufariu, care era şeful Cercetărilor penale. El le-a trimis şi, 
ulterior, după revoluţie, dorind să stabilim realitatea faptelor, am constatat că 
acestea au fost înmânate ofițerului de Securitate Caraşcă, care ulterior, după 1990, a 
lucrat în SRI”. 


(Arhiva..., Fond documentar, Filmoteca, declarația lui Gheorghe Mocuta, 
magistrat, fost secretar de stat în Ministerul Justiţiei, consemnare Doina Magheti) 

Unde sunt dosarele celor anchetați la Timişoara în decembrie 
1989? 


Macri Emil, şef al Direcţiei de Contrainformatii (sectorul economic) din 
Departamentul Securităţii Statului, declară in proces că generalul Iulian Vlad, 
şef al DSS, îi cerea insistent, joi noaptea, la ora 3:00, declarații ale persoanelor 
identificate ca instigatori, adică declaraţii de la persoane care fac obiectul muncii 
de securitate. Mai spune, in fata completului de judecată: ,,...am cerut de la 
Tudor Stănică (colonel, şef al Direcţiei Cercetări Penale din Inspectoratul 
General al Miliției) şapte dosare, dacă nu mă insel, ele trebuie să existe aşa, si le- 
am trimis cu primul avion de vineri... care au ajuns după ce a căzut dictatorul. Mi- 
a predat Tudor Stănică vreo şase sau şapte dosare, le-am pus într-un plic, prin 
Carascä şi Onitan, dacă nu mă insel, un locțiitor de la Cercetări Penale de la Miliție, 
şi le-am trimis la Bucureşti...”. 


(Arhiva..., Fond documentar; DOCUMENTE ’89, Procesul de la Timişoara (2-15 
martie 1990), vol.I, p.42, 43) 


Masacrul din Calea Girocului (II) 


„Simteam gloantele că parcă erau muşte, în roi, pe la capul meu..." 

„Era într-o duminică, către seară, în jur de orele 17:30-18:00, şi eram în 
Calea Girocului, împreună cu majoritatea care manifesta împotriva căderii 
comunismului. S-au blocat toate drumurile cu firobuze, ca să nu intre - cum 
susțineau multi - teroriştii, care să împuşte lumea. S-au spart geamurile pe 
Calea Girocului, eram în fata unui magazin de covoare. M-am pus acolo, cu încă 
doi cetăţeni, şi păzeam... După aia am plecat spre capătul troleibuzului 15. Erau - 
când am ajuns acolo - 4 sau 5 tancuri blocate cu răngi de metal... Lumea manifesta, 
avea ură pe... când a venit Armata cu tancurile, vroiau să spargă rezervoarele. A 
venit atunci un ofiţer şi a strigat: Oameni buni, nu vă jucaţi, că sunt obuze în 
tancuri şi, dacă explodează, dispare Calea Girocului de pe hartă. Între timp, 
lumea s-a mai calmat... în fine, după aia a venit un cetăţean cu un microbuz şi a zis 
că de pe Calea Girocului, dinspre unitatea militară de pe Calea Girocului, vin 5 
sau 6 TAB-uri... M-am dus acolo, unde era viaductul, eram cu fratele meu, m- 
am întâlnit cu el în seara aia. Când am văzut că vin TAB-urile, am zis: Hai să 

mergem! Fratele meu a zis: Mă, nu mergem aici, că poate ne împușcă! Dar eu, 
fund o fire mai incapatanata, nu-mi era frică... El a plecat, eu am rămas acolo, în 
fata... chiar la colt, strada Albac cu Calea Girocului. Chiar pe strada Albac 
locuiam. Şi au apărut TAB-urile. Lumea striga: Libertate!, Jos comunismul!, 
Jos Ceausescu!, îi huiduia. Când au venit cele 5-6 TAB-uri (dacă-mi aduc bine 
aminte), pe la al treilea TAB, în spate, era un pluton de soldați. Se vedea de la 
lumina becului. Cum manifestam noi, în jurul orei şapte, şapte şi douăzeci, seara, 
a venit un civil, de la o casă, de-acolo (din casa lui Bujor), a ieşit un cetăţean în 
civil, cu pantaloni gri, în cămaşă albă, pe care l-am cunoscut în Procesul de la 
Timişoara, printre cei 24 arestaţi. $i a venit şi a vorbit cu cei din primul TAB. N-a 
apucat să facă doi paşi înapoi, că a început să se tragă în mulțime; în momentul 
când s-a tras, eu am dat să mă întorc, că... normal... ne-am speriat toţi... in 
momentul când m-am întors, am simţit o fierbintealä în picior. Nu mi-am dat 
seama că sunt împuşcat în burtă. Cred că n-am fost împuşcat direct, pentru că, 
după cum se vede, glontul este turtit la vârf, deci a ricoşat din beton sau din bloc... 
Era un gardulet in fata blocului. M-am aruncat jos, pe burtă, şi mi-am pus 
mâinile-n cap. Aveam şi sânge pe frunte. Am zis că, poate, m-a atins la cap... 
Simteam gloantele că parcă erau muşte, în roi, pe la capul meu... Aşa le 
simţeam gloantele... Era plin pe la capul meu, dar am avut, nu ştiu, zile de la 
Dumnezeu, că nu m-au lovit în cap... Si m-am aruncat pe burtă, mi-am pus 
mâinile în cap. Ăştia tot trăgeau. Lumea tot striga, manifesta în tot felul: N-avefi si 
voi familie, copii acasă? Criminalilor! Nu mai trageţi în oameni, opriţi focul! 
După vreo 20 de minute, o jumătate de oră, au încetat să mai tragă. Atunci, 
oameni care au fost mai curajoşi şi ne cunoşteau de-acolo, din zonă, au venit să ne 
ridice de jos. Primul pe care I-a ridicat era un cetăţean pe care, după aia am 
înţeles, îl chema Jugänaru. Când I-au ridicat, unul zice: E mort. E împuşcat în cap, 
i-au zburat creierii! Si-atunci mai era încă un cetăţean împuşcat, tot după aia am 
aflat că îl chema Ferkel, şi mai o fată de 17 ani, împuşcată în picior. Am fost 
duşi la a doua scară a blocului vecin cu locul unde ne-au împuşcat. Cetăţenii din 
scară au adus o pătură... era o uşă de lemn, m-au pus jos pe usa aia şi cu pătura... 
era o asistentă în scara respectivă, care mi-a dat un algocalmin... Eu mă tot 
umflam în burtă... nu mi-am dat seama că sunt împuşcat în burtă... Când mi-a dat 
algocalminul ăla şi l-am vomitat tot, atunci mi-am dat seama că sunt împuşcat în 
burtă... Nu mai primeam aer, mă sufocam. Câţiva cetăţeni (dintre cei care mă 
cunoşteau) au încercat să facă rost de-o maşină. Au găsit maşină, dar nu găseau 
benzină (cum era criză pe timpul ăla)... Până la urmă, s-au descurcat. După o oră 
jumătate, două, am reuşit să plecăm... În urma noastră — că am luat-o pe Albac, 
spre strada Drubeta, pentru că toată Calea Girocului era blocată. Eram în acel 
ARO şi trăgeau în noi. Se auzea cum pocneşte tabla maşinii. Noi stăteam 

aplecati şi nu puteam să stau, că nu primeam aer şi... După revoluţie, l-am 
căutat pe cetăţeanul respectiv, să-i mulţumesc, dar nu l-am găsit. Am întrebat 
toţi vecinii. Nu se mai ştia nimic de el. Dispăruse. Ne-am dus, deci am luat-o pe 
Drubeta, dupa aia am ieşit pe Bv. Liviu Rebreanu, am ieşit la Florărie, colt acolo, 
către Spitalul Judeţean, şi, în fine, am ajuns la Urgenţă, la Spitalul Judeţean. 
Acolo ne-au preluat imediat medicii, ne-au dus înspre sala de operaţii. În faţa 
mea erau alti răniți despre care am aflat că au venit din centrul Timişoarei; erau 
în fata mea la operaţie. Eu strigam: Ajutafi-ma, că mor!, nu primeam aer; mi-au 
pus masca de oxigen pe nas, imediat m-au băgat în sala de operaţii... după operație 
am fost dus la reanimare... am intrat în comă vreo trei-patru zile. După care mi-am 
revenit. În spital am stat până în 31 decembrie. După vreo lunä-douä am văzut, 
când făceam baie, că mi se atrofiază muşchiul de la picior. Nu mi-am dat seama 
ce se întâmplă. Am crezut că am ceva probleme la picior. Eu, când am ieşit din 
spital, i-am zis la domnul doctor Nica să-mi dea glontul. A zis că nu ştie ce a facut 
cu el, că era incurcätura aia cu toţi răniții. Dar dânsul ştia şi n-a vrut să-mi spună. 
În Italia am mai suferit trei intervenţii chirurgicale... 10 ore pe masa de operaţie... 
După foarte multi ani, foarte greu mi-am revenit şi, la ora actuală, sunt în pensie 
de invaliditate, gradul II. Aceasta este declaraţia pe care am dat-o şi la proces, 
şi în toate memoriile pe care le-am scris, şi o susţin. Ar trebui să se afle cine, 
până la urmă, a tras în noi şi cine au fost acei oameni infiltrati în Armată, pentru 
că glontul extras din corpul meu, în Italia, după un an şi patru luni de la revoluţie, 
este unul de calibru 5,5 mm.” 


(Arhiva..., Fond audio, declarația lui Echert Adolf, rănit in 17 decembrie 1989, în 
Calea Girocului - consemnare Doina Magheti) 


Sub ploaia de gloanţe de la Podul Decebal 


La 17 ani de la Revoluţia din Decembrie ‘89, Adrian Călin îşi duce viata 
într-un scaun cu rotile. S-a născut la Braşov. A fost abandonat. De la vârsta 
de 6 luni până la 18 ani, a trăit prin case de copii: Banloc, Sinersig, Periam. 
Condiţiile aspre şi bătăile din copilărie l-au pregătit pentru ceea ce avea să 
urmeze. Practic, şi-a luat majoratul în stradă, la Revoluţie, sub ploaia de 
gloanţe de pe Podul Decebal. 


„In 17... m-am dus acasă şi m-am pus să dorm... pe la patru m-am 
trezit şi am văzut că survolau deja elicoptere... Mi-am zis că se întâmplă ceva 

rău... La ora 6 şi ceva... am văzut deja că era lume adunată... pe colţ, unde-i 
strada Ofcea, am văzut că vin dinspre Mihai Viteazul... Auzeam urlete, se 
scanda... Coloană mare. Şi-atunci m-am băgat şi eu... Atunci am auzit că s-o 
tras... pe la ora 5, în fata bisericii. Deci aşa auzeam noi: Bă, s-a tras cu 
cauciucuri!. Auzeam de la grupuri: Bă, s-a tras cu cauciucuri, una alta, cu 
gloanţe, nu ştiu ce, în copii, pe la biserică... Şi m-am speriat. Am zis că e de 
rău! Şi-atunci... m-am băgat şi eu în grup. Am strigat simultan... şi ne-am 
dus spre Complex... Studenţii se uitau... Şi ăştia or început pe-acolo, cu 
panourile. Erau panouri din astea cu lozinci. Toţi erau tineri. Am ieşit pe 
Pârvan. Noi am luat-o spre stânga, să mergem la Miliție, să le dea drumul la 
cei prinşi, la cei arestaţi în 16. Eram entuziasmați... m-am băgat şi eu în 
primele rânduri şi-atunci văd... că poţi să distingi umbra... conturul lor. Erau 
nişte beculete ataşate de... acolo pe clădirea aia de la Băile Neptun. Erau 
două T.A.B.-uri, s-or văzut militarii... ne-am retras în spate... Militarii — 
puşi în poziţie de tragere, cam la 300 de metri. Erau în poziţia culcat şi în 
poziţia în genunchi... În spate erau două T.A.B.-uri sau două tancuri. Două 
cel putin am observat eu. M-am retras în spate şi atunci survolau serios 
elicopterele. Deja era şapte jumătate, opt fără. Între podul peste Bega şi 
Neptun. Am zis: Hai să mergem la Miliție! Si se tot striga, se scandau 
lozinci: Jos Ceauşescu! Jos tiranul!, şi-atunci, retrăgându-ne mai în spate, la 
şoseaua cu pietre, s-a tras de două ori în sus. Şi după aia, a treia oară nu 
mai... Pe mine nu m-o speriat numai pocnitura. Lumea se tot îmbulzea, eram 
speriaţi, dar nu puteai să fugi... Încercam să mă retrag, dar nu puteam... Nici 
nu aveai pe unde. M-am ghemuit... am simţit că m-o lovit ceva. M-o lovit în 
mână, în antebrat... o fractură... am simţit ceva cald, aşa, pe haine şi m-am 
speriat. M-o lovit din spate, de pe pod, în timp ce mă puneam în genunchi. N- 
am leşinat, dar m-am speriat... Am văzut c-or picat în jurul meu... îi luau pe 
alţii în braţe. Pe unul chiar l-o luat în braţe, era lovit în genunchi, şi alţii mai 
picati pe acolo... în fracțiune de secundă am văzut ... am realizat ce se 
întâmplă... S-a tras cam trei-patru minute, foc continuu. Cum mă trăgeam din 
spate, vedeam cum sar gloantele din clădirea aia, deci ricoşau şi din asfalt... 
şi-atunci am început să fug, m-am întors, m-am pus jos, să nu mă lovească. 
Am plecat pe picioarele mele, să scap. Am plecat în cămin, la mine... am 
intrat în cameră... m-am speriat... sângeram... nu ştiam ce să fac... Am 
pierdut mult sânge şi atunci, cu un coleg de-al meu, că avea maşină, m-am 
dus la urgenţă, la Spitalul Judeţean. Erau răniți pe tărgi, se mai aduceau cu 
salvarea... Acolo, pe hol, am văzut că-s puşi răniții... pe-acolo, pe jos, mai 
erau doi, trei pe care i-o adus, pe unul nu l-o mai putut salva... Am văzut 
numai oameni morţi, ce să mai... m-am speriat şi-am început să plang şi zic: 

Îi gata! Dacă Ceausescu câştigă, nu mai scap! N-a mai apucat să-mi facă 
anestezie... M-o luat o asistentă ...Pe-acolo, cadre medicale... Dar am văzut 
si din ăştia, cu uniformă, cu costume şi cu halat peste, şi-atunci au venit doi la 
mine: Ce-ai căutat?... eu aşa am ştiut, că ăştia-s de la Securitate, în haine din 
piele, gri. Şi erau toți bine făcuţi şi mi-or zis să vin înapoi după aia, şi nu m- 
am mai dus. lo nu m-am mai dus să mă tratez, am fugit din spital... Asistenta 
aia tânără, era o fată studentă, mi-o spus: Pleacă cât poți de repede! Atât mi- 
o zis. Nu sta, că e grav... e jale!... erau încăperi din alea chirurgicale... îi 
scotea glontul, era totul rapid... mai coborau, mai urcau şi au venit şi la mine 
şi m-au întrebat ce caut acolo şi unde stau, şi-o venit studenta aia şi mi-o zis: 
Fugi cât poţi de repede! Atât mi-o zis. Tot în seara aia, m-am dus iar în 
Complex... am văzut armata.... acolo, lângă liceu, era aprins becul... atunci i- 
am văzut pe ăştia. Aruncau cu sticle, cu... Soldaţii s-or pus în poziţie de 
tragere. Primul rând aşa, al doilea aşa. Două plutoane. Şi-or început să tragă 
în toată zona. Cred că, deja era destul de târziu, în jur de nouă, zece. lo n-am 
mai ştiut de timpul meu. Am auzit urlete, tipete, s-o tras în bloc, pe alee, 
unde-i crucea aia pusă. S-o tras efectiv în bloc. Eu m-am băgat în hol... S-o 
tras cam 5-7 minute, foc continuu, fără avertisment. Nu s-a tras în sus de 
avertisment. Deci foc pe ţeavă, fără avertisment. Am auzit tipete. Mi-a venit 
rău...” 


(Arhiva..., Fond documentar, Filmoteca, a consemnat Liza Kratochwill) 

Pi HALATELE ALBE ALE REVOLUȚIEI 


„Toată noaptea am salvat oameni” 


Un dialog de curte interioară între doi medici — doctorul anestezist Francisc 
Baranyi şi doctorul veterinar Traian Orban, preşedintele Memorialului 
Revoluţiei: biografie succintă de medic, ecourile Revoluţiei ungare din 1956 
resimtite la Târgu-Mureş, profesia si meandrele ei în comunism, Tokes si 
enoriașii, morţii şi răniții de la Clinicile Noi, securiştii, traşi la costum si 
cravată, anchetând răniții din spital, secvențe din filmul Revoluţiei pe 
strazi...(Doina Magheti) 


T.O.: - Afi lucrat in mediul medical şi sunteţi printre personalităţile 
comunității maghiare care, după revoluţie, a avut o ascensiune deosebită în 
societatea civilă timişoreană, aţi devenit şi deputat... 


F.B.: - Zece ani. 
T.O.: - Afi lucrat şi în Minister... 
F.B. : - Voi încerca să fiu foarte concis. 1936. M-am născut la Sannicolaul 


Mare. Deci şi eu mi-s bănăţean. Neam de neamul meu, cel puţin din anul 
1728, de-aici, de pe aceste meleaguri ne tragem. Sunt dintr-o familie foarte 
săracă, de muncitori. Cu mari eforturi am terminat o facultate, de medicină... 
În 1956, când au fost evenimentele revoluţionare intense, puternice, în 
Ungaria, şi eu am fost unul din ... 

T.O. : - Şi în Timişoara au avut loc... 

F.B.: - Şi în Timişoara, exact. Şi eu, la Târgu Mureş, am fost unul dintre 
organizatorii tineretului, ceea ce nu mi s-a iertat, iar în '59, când eram în anul 
VI, m-au dat afară pentru atitudine contrarevolutionara, antipartinică, 
anticomunistă, antisovietică. Aşa că, m-am retras repede şi am fugit în 
Suceava, am evadat în Suceava, unde am fost felcer doi ani. 

T.O.: - Cum v-aţi descurcat fiind maghiar? 

F.B.: - Nicio problemă n-am avut. Din copilărie vorbesc trei limbi. După 
aceea am învăţat şi sârbeşte şi, bineînţeles, englezeşte, ca fiecare. Deci n-am 
avut absolut nicio problemă. Din Suceava m-am transferat în Banat, pe malul 
Dunării, la Baziaş, nu Buziaş, într-o comună sârbească. Si-am învăţat 
sârbeşte. 

T.O.: - Cum se numeşte comuna? 

F.B.: - Socol. Nu ştiu dacă este interesant, dar eu l-am mosit pe Belodedici, 

marele fotbalist român, care este un sârb din comuna Socol. Dar hai să 
rămânem la subiect! Cu mari greutăţi, mai târziu, am reuşit să dau examenul 
de stat şi am obţinut diplomă de medic, am făcut doi copii la Socol, am stat 
acolo şase ani, n-aş fi plecat de acolo, dar Securitatea n-a mai avut încredere 
în mine. După şase ani şi-a dat seama Securitatea: „Stai, mă, omul ăsta putea 
să fugă în Iugoslavia. N-am avut niciodată gândul să fug, deşi aş fi putut să 
fac acest lucru, în ciuda tuturor grănicerilor şi securiştilor care au păzit 
graniţa. Eu am cunoscut mai bine graniţa. 

T.O.: - Era mania asta şi teama asta că puteau să fugă din ţară. 

F.B.: - Dar eu n-am vrut să fug. Deşi nu mi-a fost uşor, n-am fost membru de 
partid, ierarhia mea profesională a fost permanent stopată. Am dat examen, 
pentru a intra în Timişoara. 42 de medici am concurat pe 3 locuri. Eu, un 
maghiar necunoscut, am reuşit, pentru că profesorii care m-au examinat au 
fost oameni de calitate. Profesorul Mureşan, de exemplu, de la Spitalul Bega. 
Pe vremea aceea, a fost o somitate. 

T.O.: - Şi de-atunci sunteți la Timişoara? 

F.B.: - De-atunci sunt la Timişoara, anestezist, reanimator, adică m-am 
ocupat de bolnavii cei mai grav, cei aflaţi la limita dintre viata şi moarte. 
Terapie intensivă. Din asta am ieşit medic primar şi mai târziu mi-am dat şi 
doctoratul. Sunt membru în Uniunea Scriitorilor, am vreo patru-cinci volume, 
am primit nişte premii literare, am fost 10 ani deputat şi aşa mai departe. Dar 
hai să vorbim despre ceea ce vă interesează pe dumneavoastră, nu despre 
mine. 

T.O.: - Domnule doctor, ati auzit ce s-a întâmplat prin Europa în 1989? 

F.B.: - Nu numai c-am auzit, dar am auzit foarte precis. Pentru că şi sârbeşte, 
şi ungureşte, şi nemteste înţeleg şi vorbesc, deci televiziunea sârbă si 
maghiară, pentru mine, chiar şi televiziunea germană, au fost nişte izvoare de 
informaţie nemaipomenită. Şi am ştiut foarte bine ce se întâmplă în lume, că 
democraţia merge înainte şi că zilele dictatorului bâlbâit sunt numărate. Am 
ştiut acest lucru. Cu atât mai mult cu cat am făcut parte din echipă — să spun 
aşa — şi am fost şi prieten cu Tőkés László (a fost de foarte multe ori la 
mine). Când a fost la Timişoara, a venit cu o scrisoare de recomandare de la 
cineva din Transilvania. Eu l-am ajutat şi când au fost evenimentele acelea — 
că el a trimis informaţii în străinătate despre ce se întâmplă in tara, cu 
distrugerea satelor, cu dictatura şi aşa mai departe... 

T.O.: - Cu comunitatea... 

F.B.: - Printre altele, fiica mea, care pe vremea aceea a trăit în Ungaria, în 
ciorap, în pantofi, a dus aceste informaţii, pe care le-a trimis mai departe şi au 
ajuns la BBC. Nu mai vorbim de primul anunţ ce a fost transmis la BBC, tot 

de la noi şi de la nevastă-mea au ajuns, prin telefon... 
T.O.: - Mai aveţi înregistrările? 

F.B.: - Ne, ne, ne, eu nu am înregistrări. (...) Timişoara era blocată. Eu, 
sâmbătă seara, m-am dus la Şag şi mi s-a părut ceva foarte ciudat. Multă 
lume era în stradă. Nu ştiam ce se întâmplă, dar speram că vor fi mişcări. 
Duminică dimineaţa, imediat m-am dus la Tokes... 

T.O.: - ...se spune că a fost scenariul nu ştiu cui, că agenturi străine, că... 
Putea fi scoasă Timişoara cu... convocatorul? 

F.B.: - Da” de unde! Că lumea nu se ducea nici la adunările populare, când 
venea Ceauşescu! Falsificarea celor întâmplate. C-am fost acolo, doar am 
văzut! Dumneavoastră ati primit şi un glonte, nu? Duminică (în 17 decembrie 
— n.n.) dimineaţa, pe la 9 şi jumătate, vreau să ajung cu maşina la... şi mă 
opreşte un poliţist, militian pe vremea aceea, care mă cunoştea: „Domnule 
doctor, nu vă duceti acolo, că e mare pericol! Vă arestăm! Nu va duceti!” 
„Bine, bine, dar eu am treabă!”... „Nu vă duceti acolo!” Cu atât mai mult că, 
cu două sau trei zile înainte, în 13, Edith, nevasta lui Tokes, dă telefon la 
nevastă-mea: „Vino, mi-e frică să nu pierd copilul şi nu vrea nimeni să vină 
aici, la mine.“ Ea repede se duce la Comitetul Judeţean... 

T.O.: - Doamna este tot medic? 

F.B.: - Medic, sigur că da. Se duce la Comitetul Judeţean, unde înaintează o 
cerere, să vină un medic specialist la doamna Tökes, s-o consulte. Aia au 
spus că nici vorbă, pentru că primarul a interzis. Să nu intre nimeni acolo. Ea 
se duce acolo, deşi poarta era blocată de poliţişti, face scandal, pe la unu... 
T.O.: - Asta a fost în 16, domnu’ doctor. 

F.B.: - Nu, nu, nu! Asta a fost în 14 sau în 15. Până la urmă, ea intră, o 
consultă, îi dă calmante, îi dă tratamentul necesar. Dar să revin, militianul mi- 
a spus să nu trec pe acolo, că vor fi arestări şi n-am ce căuta; de altfel, nu este 
voie să se intre nici cu maşina, nici pe jos. Mă duc acasă şi dau telefoane în 
stânga, în dreapta, şi nimeni nu ştie să-mi spună mai mult decât că e lume 
multă în stradă. Cu Tokes n-am putut vorbi la telefon, dar cu primul vecin, cu 
academicianul Şandor, care este embriolog şi locuieşte pe strada de alături, 
am vorbit ; a reuşit să se strecoare acolo şi să-mi spună la telefon că sunt nişte 
pompieri cu tunuri de apă, dar că este linişte şi foarte multă lume. Pe la ora 3 
jumătate, aproximativ, primesc un telefon. Era portarul de la Clinicile Noi: 
„Domnule doctor, veniţi repede, aici sunt răniţi şi morţi, foarte multi, şi avem 
nevoie de medici!” Eu mă bag în maşină (nevastă-mea conducea) şi ajungem 
la Primărie, unde este Cinematograful Capitol. Mă opreşte un cordon de 
militari: „Pe-aici nu se trece!” „Ba, pe aici se trece, că noi suntem medici şi 
vrem să ajungem la Clinicile Noi!” ,,Da’ nu e voie!” „Eu şi-atunci trec 

Militarii au fost acolo cu armele. „Fiţi atent, că tragem!” „Si dacă tragi, eu tot 
trec!” A început să râdă omul, o fost un ofiţer tânăr, un locotenent-major. 
Avea mustati. Şi mă lasă să trec. Pot să trec prin strada aceea mai departe, 
ajung în dreptul muzeului... la CEC-ul vechi, apoi în strada care vine de la 
Piaţa Sfântul Gheorghe şi merge până la Neptun, strada largă unde e Bega 
mare. Acolo mi s-a părut un lucru foarte curios: niciun om în stradă, vântul 
bătea hârtii şi pungi de nailon aşa... peste tot, dar niciun om, nicăieri, doar 
pe-aici, pe-acolo câte un militar cu armă. ... În față, la Bega Mare, iar ne 
opreşte un militar, iar un ofiţer, şi spune „Dom'le, dumneata faci ce vrei, eu 
n-am voie să permit... îmi fac datoria, încolo n-ai voie... ” Auzim 
împuşcături. Vizavi de Hotelul Continental, un maior micut, grasut, zice: 
„Pe-aici nu se trece! Nici vorbă! Nu las pe nimeni!” Zic: „Ba da, eu sunt 
medic şi eu voi trece!” Zice: „Dom'le, dacă vrei să te omori, du-te! ” „Nu-i 
aşa. Bagă, pune-mi mie, aici, un militar, să merg cu un militar care să mă 
apere, ca să nu mă atace alții! Să mă lase să mă duc la Clinicile Noi.” Intră un 
militar micut, asa, şi tine aşa arma. Zic: „Dom'le, tine arma spre afară, nu 
cumva sa...” Zice: „Nu, dom'le, eu nu-ţi dau militar, că, dacă se întâmplă, eu 
răspund pentru viata lui. Du-te dacă vrei, da’ mie-mi dai pace!” $i eu intru 
iarăşi în maşină, nevastă-mea conduce, mergem la sensul giratoriu...culmea! 
După sensul giratoriu este Clinica Maxilo-Faciale şi mergem spre clinică. 
Sensul acela giratoriu cu... fântâna, fost Sălăjan. Pe-aici, pe-acolo, câte o 
pocnitură se aude, n-am ştiut ce se întâmplă, dar văd o familie râzând, 
împingând un cărucior cu copil, bărbaţi şi femei discutând, de parcă nu s-ar fi 
întâmplat nimic. Nici n-am ştiut care este situaţia. În fine, ajungem la Clinici, 
fără să ne mai oprească cineva. Curtea este plină cu maşini, cu oameni agitati, 
unii, plânşi, îşi smulg părul din cap. O Salvare. Imediat, la parter: „Ce bine c- 
ai sosit!”, mă primesc băieţii. Este doctorul Fluture acolo. Şi imediat începem 
să tratăm răniții. Ranitii au venit pe jos, ori au fost aduşi... Apar alti medici, 
(...) Csaba, prietenul meu, sculptorul, care locuieşte în aceeaşi casă cu 
Călărăşanu, care a făcut clopotul şi fântâna aceasta (monumente din incinta 
Memorialului — n.n.), şi nevastă-sa, Somonyi Monika, care e doctorita... şi 
profesorul Fluture, pe vremea aceea, era medic titular ca şi mine, şi apare şi 
doctorul Babuşceac. Acest nume, pentru cei care nu cunosc, a fost şi secretar 
de partid... nu de partid, secretar de stat la Ministerul Sănătăţii, după 
revoluţie, foarte devreme. Şi nevastă-sa, doctor anestezist. Deci am avut cel 
putin trei chirurgi, doi anestezişti şi încă patru alti medici. Noi am primit 
răniții în noaptea aceea. Dupä-masä şi în acea noapte, au trecut 34 de răniţi 
prin Ambulanta... şi trei morți. Printre morţi era unul... chiar şi noi am 
plâns. Un băiat tânăr, de vreo 18 ani, cu sacou, cu cravată, cămaşă albă, 

împuşcat direct în inimă. Ăsta a stat în genunchi în faţa Catedralei şi a ţinut o 
lumânare. A trecut o amfibie... 

T.O.: - losub Constantin, era printre cei care s-au rugat. 

F.B.: - Nu mai ţin minte cum s-a numit. S-a rugat şi, când a trecut o maşină, 
l-au împuşcat direct în inimă. Nişte copii tineri, mi-aduc aminte de două fete, 
tot studente, sau aşa, în jur de 20 de ani, două fete şi vreo trei băieţi l-au dus 
în spate şi au fugit de-acolo până la spital, dar degeaba, pentru că era deja 
mort. (...) Mai apare un om, mă uit la el — tot mort, împuşcat ... Nu mai ţin 
minte, în partea dreaptă sau în partea stângă, exact în artera femurală externă. 
Ăsta era profesorul de muzică... 

T.O.: - Csiszmarik. 

F.B.: - Csiszmarik... Era prietenul meu. 

T.O.: - Ştiţi ce-a făcut Csiszmarik? Impartea prin oraş «Deşteaptă-te 
române»; el a multiplicat textul, ca lumea să-l cânte in 17. 

F.B.: - Când l-au adus, era deja întuneric... Murise. Cu trei zile în urmă îl 
întâlnisem în tramvai, în Piaţa 700, şi m-a întrebat: „Ce zici de lucrurile 
astea? Nu mai poate să dureze mult.” „Şi eu sunt convins că nu mai poate să 
dureze mult.” Astea au fost ultimele noastre vorbe. L-am dus jos în morgă şi 
a doua zi dimineaţa l-am trimis la Spitalul Judetean. Îmi pare foarte rău că l- 
am pierdut. Şi pe el l-au dus la Bucureşti şi l-au ars... 

T.O.: - Si-afi trimis trei morţi? 

F.B.: - Da. Al treilea nu mai tin minte cine a fost. l-am trimis acasă pe 
bolnavi, ca să avem loc pentru răniţi. Că 34 de răniți am avut, dintre care vreo 
20 au fost internaţi. De exemplu, am avut un copil de vreo 11 ani... undeva 
din Fabric... 

T.O.: - ...a fost împuşcat în Piaţa Libertăţii... Maxim Irinel. 

F.B.: - ... Toată noaptea am lucrat, toată noaptea am salvat oameni. Erau doi 
foarte grav, unul a şi murit mai târziu. Am avut unul care a fost împuşcat în 
ficat. Şi a stat în salonul 47. Pe 21 decembrie a murit şi el. N-a mai apucat 
victoria. Deci în noaptea aceea, noi am lucrat toată noaptea, n-am avut nici 
medicamente, nici ce ne-ar fi trebuit, dar am reuşit să-i salvăm pe cei care au 
venit vii la noi. Dar cei trei, care au fost aduşi morţi... n-am mai avut ce face. 
Pe morţi i-au luat luni dimineaţa si pe ăştia grav i-au lăsat acolo. Luni 
dimineaţa, nedormiti, murdari, suntem anunţaţi că au venit de la Securitate; 
erau doi tineri cu cravată neagră, cu costum... 

T.O.: - Ca nişte ciocli... 

F.B.: - ...erau foarte politicoşi cei doi tineri: „Suntem de la Securitate (n-au 
spus Securitate, altfel se numea pe vremea aceea) şi vrem să vorbim cu 
răniții.” Le-am spus: „Vă rog frumos, o secundă! La noi, la Reanimare, se 

intră numai cu halat. Vă rog să ocupați loc aici şi o să vă trimit halat.” Eu fug 
ca nebunul şi sun la surori (foarte interesant, surorile şi asistenții mei toţi au 
făcut ce am vrut eu; am devenit, oarecum, comandantul spitalului), să-i anunţ 
că a venit Securitatea. ,,Treceti prin salon! Toată lumea să-şi tina gura şi să 
spună că a fost întâmplător afară în stradă, nimeni nu ştie nimic!” Intru în 
salonul în care se afla acest Irinel Maxim şi spun: „Au venit de la Securitate. 
Să taceti! Dacă vă întreabă unde ati fost... „Am fost la demonstraţie!” „Mă, 
tu spui că ai fost la bunică-ta!” „Păi, bunică-mea nu locuieşte acolo...” „Dar 
tu ai fost la bunică-ta!” „Bine, şi-atunci, ce-am făcut?” „Ai coborât să 
cumperi bomboane!” „Nenea doctor, nu sunt bomboane!” „Ai fost să 
cumperi ţigări.” „Dar eu nu fumez.” Zic: „Mă, tu spui că ai fost la bunica şi ai 
coborât în stradă întâmplător.” „Bine.” Mă duc la mine, la Reanimare, unde 
în patul 3, în partea dreaptă, aveam un sârb. A scăpat cu viaţă. Nu mai tin 
minte cum l-a chemat, dar am notat. Îi anunţ: „Oameni, atenţie, Securitatea 
este aici! O să vină la fiecare, să vorbească cu fiecare. Vă rog frumos să 
spuneţi că ati fost întâmplător în stradă, că nu ştiţi nimic, n-aţi văzut pe 
nimeni, nu ştiţi cine a împuşcat, vă rog frumos, fiţi atenţi, pentru că e pericol 
mare!” La care zice särbu’ împuşcat în burtă: „Eu am să spun că am fost la 
demons...”. Si încep să-i vorbesc sârbeşte. Zic: „Omule, taci, pentru 
Dumnezeu, mă, taci!” „Eu o să spun! Eu o să spun!” El — cu perfuzie. Îi fac 
semn doctoritei Monika să-i administreze Diazepam. Vin securiştii, foarte 
civilizati, foarte speriaţi, tineri, foarte impresionați de numeroşii răniţi. Se 
duc la patul lu’ unu: „Dumneata?” „Nu ştiu ce s-a întâmplat, cred că...” Avea 
o rană mai uşoară, undeva împuşcat în picior. Ajung la Duşan...Duşan 
sforăia. „Ce-i cu ăsta?” „Ăsta e în comă!” Merg mai departe. Duşan n-a avut 
cum să spună că el a tipat la demonstraţie, pentru că l-am adormit. Iar 
muribundul... care a murit după trei zile, săracul de el, acesta a fost de 
undeva din Ciarda Rosie. Sau din zona aceea. Ei, asta a fost luni, în ziua de 
18. În ziua de 19, cine crede că s-au oprit lucrurile sau o fost linişte şi pace, 
se înşală. 

T.O.: - În 19 a fost grevă la Elba şi s-a tras în Iosefin. 

F.B.: - În 19 am primit câţiva răniţi uşor şi nişte răniţi beti... 

T.O.: - Raniti prin împuşcare? 

F.B.: - Nu, nu! Loviti, cred că au fost bătuţi... In 19, marti, am rămas în spital 
şi am primit şi noi un tânăr militar, să ne păzească. Acela, săracul, a fost aşa 
de speriat, că n-a avut curaj să iasă din spital. I-am dat mâncare, i-am dat 
ceaiuri, dar el, săracul, n-a avut curaj să iasă în stradă. Şi-atunci a început 
zvonul că sunt terorişti. Dar ce s-a întâmplat? În curtea spitalului era un bec 
mare, ca, dacă vin răniții, să găsească... poarta a fost deschisă ca să poată 

intra salvarea şi, în repetate rânduri, s-a tras în curte. (...) Dar acesta, care a 
fost împuşcat în ficat, acesta spune că a stat în fata Comisariatului şi, dinspre 
Hotelul Timişoara, a văzut un... 

T.O.: - Asta-i Avram... inginerul. Unul mai înalt, asa? 

F.B.: - Da, dara murit. A intrat în comă. N-a mai prins victoria. ŞI a spus că 
acolo a stat, în troleibuz. Şi el o văzut că unul în haină militară... l-a tintit. Şi 
el, ca să scape, a sărit aşa, ca să ajungă în umbra troleibuzului. Dar în timp ce 
sărea a fost împuşcat. Cineva din fata Hotelului Timişoara. Ştiţi unde este? 
Are parcare mare şi Comisariatul este în partea aceasta. Dacă vii înapoi, pe 
prima stradă. Acolo a fost o macara şi sus, în macara, a fost o cutie galbenă, 
de unde se dirija macaraua. Şi, ulterior, am aflat că în cutia aceea au stat doi 
milițieni. Pe unul l-a chemat Ciobanu. Subofiter. Şi ăla a tras. Astea au fost 
informaţiile. Cine a fost acest Ciobanu, dacă este adevărat, nu ştiu, dar dacă 
de-acolo s-a tras, asta este sigur. Pentru că, în noaptea zilei de 20, au venit 
demonstrantii dinspre Piaţa 700 şi, pe vremea aceea, unde-i strada acuma... a 
fost un perete... 

T.O.: - Vechi, de cetate. 

F.B.: - Vechea cetate a rămas, dar acolo a fost vechea gară, prima gară din 
Timişoara... Şi ăştia, când au venit, au tras în ei; au fost vreo trei răniți. Nişte 
tineri. Şi se presupune că, tot de-acolo, de sus, din cutia aceea, s-ar fi tras... 
În noaptea de 19 spre 20 vine un maior la mine. Nu mai ţin minte cum l-a 
chemat, un maior de vreo patruzeci şi ceva de ani. $i spune aşa: „Eu sunt 
persecutat, dati-mi ceva haine civile! Vi le-aduc înapoi! Eu trebuie să fug!” I- 
am dat un halat de molton, el ce-a făcut cu haina militară, nu ştiu, a dispărut, 
dar, după revoluţie, a apărut o carte scrisă de el, în care îşi aduce aminte de 
aceste lucruri — că de la mine a primit un halat de molton şi mai târziu a şi 
restituit halatul de molton. 

T.O.: - Cu mitingurile din oraş sunteți în temă? Aţi aflat că Tokes a fost dus 
în noaptea de 16 spre 17? 

F.B.: - Da, sigur că am aflat. Am ştiut asta. 

T.O.: - Afi aflat? Lumea nu ştia. 

F.B.: - Lumea nu ştia, pentru că el era în spate; spre Maria, în stradă, erau 
vreo 80 de reformaţi şi vreo 120 de pocaiti. 

T.O.: - Și ortodocşi, că au aprins lumini. 

F.B.: - Da, sigur că da. Dar să ştiţi că pocaitii lui Dugulescu au venit toţi 
acolo. (...) În 20 am fost în Piaţa Operei... 


(Arhiva..., Fond documentar, Filmoteca, a consemnat Liza Kratochwill) 

„Impuscati în cap am avut cei mai multi” 


Liliana Dohotariu, asistentă la Serviciul Judetean de Ambulanta Timiş, isi 
aminteşte de zilele revoluţiei: 


„În data de 17 decembrie 1989, am lucrat în tură de noapte (...). Chiar înainte 
de a intra în tură, auzisem ce s-a întâmplat pe data de 16... ştiam ce ne va 
aştepta pe data de 17, de noapte... O primă solicitare am avut-o la Casa 
Armatei, în Piaţa Libertăţii. A fost un tânăr împuşcat... plagă împuşcată- 
antebrat. L-am dus la Ortopedie. Prin staţie se derulau solicitări pentru 
echipajele celelalte aflate pe traseu. Auzeam dispecerul. M-a impresionat 
foarte mult, probabil nu numai pentru că eram tânără, dar şi din cauza 
lucrurilor pe care le-am văzut şi de care nu credeam că m-aş putea izbi. Deci 
morţi peste morţi, morţi peste morţi! Eu văzusem, din '85 până în '89, 
decedați, dar din cauza unor afecţiuni, şi nu împuşcaţi... În noaptea de 17, am 
avut 34 de pacienţi, din care 17 decedați, 17 care aveau diverse împuşcături... 
Găsiţi decedați. Repet, prima solicitare a fost de la Casa Armatei, după aceea, 
căutau disperaţi dispeceratul, ambulante... doctorul Ometa a stat toată 
noaptea, în data de 17, în dispecerat, şi intervenea, din când în când, prin 
staţie, cu precizarea pe care mi-a făcut-o şi la prima solicitare: Dacă vreți, să 
vă ducefi, daca nu, nu. Doctorul Ometa Ioan mi-a fost primul director, un om 
deosebit... dânsul ştia ce este pe traseu, îmi spuseseră colegii că dânsul, 
câteva zile, a dormit la Ambulanta. S-a tras in ambulanta în care eram, s-a 
spart parbrizul... în noaptea de 17, atunci am avut cele mai multe peripeții. 
Ne-am grăbit să scăpăm... Mă gândeam că nu trag în noi, că suntem 
Ambulanta. Ca, ulterior, să aflu că puteam şi eu s-o patesc... Armata era pe 
stânga, dreapta, pe Calea Girocului, stânga, dreapta, era cordon de Armată. 
La un moment dat, după ce am terminat solicitarea asta primă, de care vă 
spuneam, de la Casa Armatei, auzeam în disperare: Caut ambulanţă liberă, 
cu cadru medical!... O altă colegă n-a putut să treacă, nu i-a lăsat cordonul de 
Armată să treacă, desi era Salvarea. Solicitarea suna: /mpuscat în casa scării! 
Pe Calea Girocului... nu retin numele, dar, oricum, aici, în porţiunea asta, 
intersecția cu Poeziei, porțiunea asta mică de Calea Girocului, dinspre Arieş 
până spre Calea Girocului, nu mai mult. Şi m-am dus. Am oprit, ne-am 
ciondănit cu domnii militari, care n-au vrut să ne lase... militari, că erau în 
uniformă... nu ştiu ce grade aveau, nu mă pricep, era Armată, în sensul 
acesta spun, şi am primit mesaj că este împuşcat şi e cu intestinele afară. 
Doctorul Ometa mi-a zis, prin staţie, că este cu eviscerare. Asta înseamnă că 

avea intestinele toate... şi ne-au dat voie să trecem... cred că am făcut trei, 
patru metri, şi era scara blocului, imediat... Asta era pe Calea Girocului. În 
scara blocului, la parter, chiar în scară cum intri, într-adevăr, era un domn 
împuşcat în stomac, în abdomen, probabil cu gloanţe din alea care 
explodează. Toate intestinele afară. Am pus un cearşaf, trăia... m-a şocat. 
Omul vorbea. L-am dus la Spitalul Judeţean. A treia solicitare a fost la Hotel 
Nord de la Gara de Nord. Pe Dragalina, cred că Dragalina este: Mai multi 
împuşcaţi! M-am dus. Într-adevăr, iar era Armată, în lungul Gării de Nord 
aşezaţi, cordon de Armată. Ne-au lăsat, am trecut. Trei morţi şi un rănit am 
avut acolo. Pe toţi i-am băgat acolo. Pe o maşină mică, pe o targa. l-am pus 
unul peste altul. Şi unul l-am avut cu un traumatism facial, îmi puneam 
problema că ar trebui să-l duc la Maxilo-Faciale, că trebuie să-i ducem în 
funcţie de plagă, de leziune, de afecţiune, dar nu era cazul să umblu cu trei 
decedați şi cu un traumatism facial, să mă plimb la Maxilo, şi-atunci i-am dus 
la Judeţean pe toţi patru. Şi domnul care trăia foarte bine colabora. Ne-a spus 
că au vrut să plece. Erau la Hotel Nord, în clădire, în interior, au ieşit puţin pe 
treptele din afara hotelului şi, din stânga, s-a tras. În stânga, ce-am văzut şi eu 
când am ajuns acolo, era Armata. Că eu nu ştiu cine a tras, dar era cordon de 
Armată... În Piaţa Traian am mai avut un împuşcat. Am dus multi decedați 
de la Podul Decebal... Am avut o solicitare pe Transilvania, colt cu Budai 
Deleanu, scară în bloc, împuşcat. Am ajuns acolo, erau câţiva tineri, ne-am 
coborât repede din maşină, şi eu şi şoferul, şi era... tânărul era împuşcat. 
Decedat. $i în timp ce constatam decesul, din casă, disperaţi, ne făceau semn 
alti oameni... am realizat că erau apartinatorii cazului la care se referea 
dispeceratul şi atunci i-am spus şoferului: Ja cu băieții mortul şi pune-l in 
masina...! şoferul şi cu băieţii l-au băgat în maşină şi eu m-am dus pe jos cu 
trusa, mi-am luat trusa din maşină... M-am dus pe jos, pe strada Transilvania, 
câteva blocuri mai încolo... m-a aşteptat o doamnă cu un domn şi mi-a zis: La 
etajul patru... Pe tatăl meu, a ieşit pe balcon, şi l-au împuşcat în cap. Am 
urcat la etajul patru, am constatat că e decedat, l-am lăsat acasă. Acest caz a 
fost relatat la proces şi, nu ştiu... fiica, nici atunci...la televizor n-am fost 
atentă, mi-a spus că îmi mulţumeşte, că l-a putut înmormânta creştineşte, că 
l-am lăsat acasă, să nu fi avut aceeaşi soartă ca şi ceilalţi care au ars şi că se 
miră că nu mi-a fost teamă, că am mers atâta pe jos şi în jurul nostru se 
trăgea. Si înainte, noi nu aveam ţinută specifică ambulantei, aveam un hälätel 
alb şi, peste el, fiind iarnă, un molton. Şi moltonul ăla era verde. Dracu ştia că 
eu sunt cadru medical... La Podul Decebal, când am ajuns, am găsit foarte 
multi morţi şi răniţi. De-acolo am dus grosul, în data de 17. Foarte multi. Iar 
toate mi s-au nimerit mie, 34 de cazuri, că, repet, le-am scris undeva într-un 

caiet, că m-au impresionat, le aveam scrise şi în ordine... mi se pare că eu am 
avut cele mai multe cazuri. Şi în 17, şi în zilele ulterioare, pentru că nu-mi era 
frică. Nu-mi era frică deloc... În Lipovei am avut răniţi, nu decedați. Nu ştiu 
colegii, dar eu am avut doar răniţi acolo... În noaptea de 17 am avut 34, după 
aceea, în 18, 19, până când s-au terminat evenimentele, am mai avut vreo 10, 
aşa, adunat, toate zilele, deci 40 şi ceva de cazuri. Impuscati în cap am avut 
cei mai multi. Cu impuscatura în cap, cei mai multi decedați. Deci clar, că nu 
vedeam sânge deloc. Nu ne mânjeam, când să-l punem în ambulanţă, or o 
plagă din astalaltă abdominală, membre... Aici vedeam... erau pe faţă, deci 
împuşcaţi în cap, clar, aia mi-aduc aminte clar, c-au spus şi colegii, au fost şi 
discuţii între noi că cele mai multe cazuri s-ar părea că au fost aduse 
decedate. Am avut împuşcaţi în cap... Aduceam cazuri en-gros şi mi se părea 
că nu mai fac fata. Erau tărgile scoase pe hol, era o nebunie... Nu-mi aduc 
aminte data nicicum, am mers după nişte medicamente, să le aducem la 
Judeţean, cineva trimisese en-gros nişte antibiotice pentru Judeţean. Am adus 
medicamentele la Judetean, am intrat pe poarta Judeteanului şi a început să se 
tragă spre intrarea de la Judetean, spre intrarea din spate a Urgentelor. En- 
gros! N-am putut să coborâm din maşină. Şi atunci m-am speriat rău, deci 
când m-au atacat şi mi-au spart parbrizul şi aici, când s-a tras spre Urgenţă, 
de n-am putut cobori din maşină, şi-a durat câteva rafale de... Nu-mi vine să 
cred că noi între noi am tras în oameni! 


(Arhiva... Fond audio, declarația Lilianei Dohotariu, consemnare Liza 
Kratochwill, adaptare Doina Magheti) 


Gust de cenuşă 


Din statistica realizată de Ministerul de Interne, reiese ca în 
evenimentele din Timisoara (perioada 17-21 decembrie 1989), s-au 
înregistrat 376 victime, morţi şi răniți, atât din rândul demonstrantilor, cât si 
al forţelor de ordine. Dintre demonstranți au fost înregistrate decedate 73 de 
persoane (72 urmare a plăgilor împuşcate, una urmare a lovirii de către un 
autovehicul). Din totalul victimelor, bărbaţii au fost 306, femeile, 70. 313 
victime aveau domiciliul în Timişoara, 56 in localităţi din ţară. 7 victime au 
rămas neidentificate. 

Din punct de vedere profesional, 185 au fost muncitori, 24 elevi, 13 
militari, 12 pensionari, 9 funcţionari, I minor preşcolar si 113 fără ocupaţie. 

Ca şi vârstă, 8 aveau până la 15 ani, 133 se situau între 15-25 ani, 

120 între 25-35 ani, 81 între 35-45 ani, 34 peste 45 de ani. 

Dintre victime, 30 au fost împuşcate în cap, 55 în torace, 38 in 
abdomen, 46 în membrele superioare, 153 în cele inferioare, 8 în alte zone 
ale corpului. 


Operaţiunea „Trandafirul“ 

Spitalul Judeţean Timiş a fost, în decembrie 1989, teatrul unor 
evenimente importante si al unor situaţii controversate. În urma represiunii 
din 17 decembrie, aici au fost aduşi cei mai multi răniți şi morţi. Primii răniţi 
care au ajuns au fost cei răniţi la membrele inferioare; următorii au fost cei 
răniți în diverse locuri ale corpului, din diverse poziţii: unii împuşcaţi din 
spate, alţii din fata sau din lateral (răniţi au venit la spital până în data de 26 
decembrie). 

Personalul medical a luptat pentru a salva vieţi, trei medici cu 
experienţă au efectuat triajul, s-au deschis toate sălile de operaţie şi s-a operat 
continuu, ore întregi (în timpul operaţiilor s-a tras din afara spitalului, dar nu 
a fost nimeni rănit). Probele (nu foarte multe), recoltate din corpurile 
victimelor, incriminau o singură instituţie: MApN. 

De duminică după-masa (17 decembrie), Spitalul Judeţean a început 
să fie păzit de unităţi militare, care înconjuraseră spitalul şi patrulau la intrare 
şi la subsol, unde se afla Urgenta (aici erau aduşi răniții care stăteau întinşi pe 
jos grămadă), unde nu avea voie să intre nimeni, în afară de personalul 
medical, pentru că era santinelă. 

Scopul: trebuiau şterse toate urmele represiunii. Autorităţile 
comuniste, în frunte cu Elena Ceauşescu, au dat ordin de incinerare a 
cadavrelor aflate în Morga Spitalului Judeţean. Operaţiunea „Trandafirul“ şi, 
ulterior, „Operaţiunea Vama“, au fost comandate de la Bucureşti şi au fost 
minuţios pregătite. Cei care au participat au ştiut foarte clar, cu câteva ore 
înainte, care trebuia să fie destinaţia cadavrelor (,,coletelor“, cum le numeau 
ei). Pregătirile, minuţios gândite, au avut loc în ziua de 18 decembrie 1989. 
În noaptea de 18-19 decembrie 1989 (între orele 1:30 şi 4:15), 43 de cadavre 
au fost ridicate din morga Spitalului Judeţean Timiş şi încărcate într-o dubă 
autofrigorifică. Nu s-a putut stabili după ce criterii s-au ales cadavrele, 
fiindcă ele nu s-au luat la rând şi nici după tipul şi gravitatea leziunilor. 
Dintre cele 43 de cadavre, 35 erau identificate, iar opt neidentificate (la acea 
oră). 

Insotitä de o Dacie albă, duba autofrigorificä s-a îndreptat spre 
Bucureşti. La Km 36, spre Capitală, şoferul dubei a fost schimbat cu unul al 
Securităţii, iar operaţiunea a purtat, de aici încolo, numele de „Vama.“ În 


61 


Bucureşti, cele 43 de cadavre au fost incinerate la Crematoriul „Cenuşa“, iar 
cenuşa a fost aruncată într-un canal din Popeşti-Leordeni. Familiilor urma să 
li se comunice că „aceşti huligani“ au fugit peste graniţă. 

La Crematoriul ,,Cenusa“ din Bucureşti, au fost incinerate 
următoarele persoane: 


1. Andrei Maria, muncitoare la „UMT”, născută la data de 
23.08.1964 în localitatea Stroesti, judeţul Vâlcea, a decedat 
în data de 17 decembrie 1989 la Timişoara, împuşcată în 
cap, în masacrul de la Podul Decebal. 


2. Apro Mihai, läcätus la „IAT”, născut la 01.02.1958 in 
judeţul Timiş, a decedat la 17 decembrie 1989, în 
Timişoara, pe Calea Girocului — împuşcat în plămâni. 


3. Balogh Pavel, pensionar, fost angajat la „Cooperativa 
Îmbrăcămintea”, născut la 02.10.1920, în localitatea 
Timişoara, judeţul Timiş, a decedat la 17 decembrie 1989 la 
Timişoara — împuşcat în torace, pe strada Reşiţa, colt cu 
strada Ion Budai Deleanu. 


4. Balmuş Vasile, operator chimist, născut la 07.12.1964, în 
localitatea Arbore, judeţul Suceava, a decedat la 17 
decembrie 1989 la Timişoara — împuşcat în cap în fata 
Catedralei. 

5. Bărbat Lepa, contabilă la „Industria Cärnii”, născută la 
23.07.1946, în localitatea Moldova Nouă, judeţul Caras- 
Severin, a decedat la 17 decembrie 1989 la Timişoara — 
împuşcată în Piaţa Libertăţii, în faţa Garnizoanei. 


6. Bânciu Leontina, muncitoare la „AEM”, născută la 
03.01.1950, în localitatea Borleasa, judeţul Bistriţa-Năsăud, 
a decedat la 17 decembrie 1989 la Timişoara, în drum spre 
Spitalul Judetean Timiş — împuşcată în masacrul de la 
Podul „Decebal”. 


7. Belehuz loan, impiegat CFR în Timişoara, născut la 
15.02.1948, în localitatea Şendreni, judeţul Botoşani, a 
decedat la 17 decembrie 1989 la Timişoara — împuşcat pe 
strada 13 Septembrie, în abdomen şi în picioare, în timp ce 
se îndrepta spre serviciu. 


8. Belici Radian, muncitor în echipa de pompieri de la 
Intreprinderea ‚Solventul”, născut la 27.11.1966 în 
localitatea Jebel, judeţul Timiş, a decedat la 17 decembrie 
1989 la Timişoara — împuşcat în cap în Piaţa ,,700”. 


9. Caceu Margareta, muncitoare la Institutul Politehnic 
„Traian Vuia”, născută la 09.02.1952, în judeţul Timiş, a 
decedat la 17 decembrie 1989, la Timisoara — împuşcată in 
cap pe Podul Mihai Viteazul. 

10. Chorosi Alexandru, muncitor la „Industria Länii”, 
născut la 25.07.1965, în judeţul Timiş, a decedat la 17 
decembrie 1989, la Timişoara — împuşcat în cap în zona 
Operei. 


11. Cruceru Gheorghe, muncitor, născut la 14.07.1968, în 
judeţul Timiş, a decedat la 17 decembrie 1989, la Timişoara, 
la Spitalul Judeţean Timiş. A fost împuşcat, după ce fusese 
rănit, la Opera, în coapsa stângă şi 1 se acordase primul ajutor 
la Spitalul de Copii. 


12. Carpân Dănuţ, parchetar, născut la 26.10.1960, în 
localitatea Cristesti, judeţul Botoşani, a decedat la 17 
decembrie 1989 la Timisoara, pe Calea Aradului — împuşcat 
în abdomen, dintr-un ARO. 


13. Csiszmarik Ladislau, profesor de muzică la Centrul 
Judeţean al Creaţiei Populare, născut la 15.03.1939, în 
localitatea Gătaia, judeţul Timiş, a decedat la 17 decembrie 
1989 la Timişoara — împuşcat în abdomen în fata Catedralei. 


14. Ciobanu Constantin, lăcătuş la „Electromontaj”, născut 
la 15.03.1946, în localitatea Cristeşti, judeţul Botoşani, a 
decedat la 17 decembrie 1989, la Timişoara — împuşcat in 
cap, pe strada Transilvaniei. 


15. Wittmann Petru, muncitor, născut la 16.02.1965, în 
judeţul Timiş, a decedat la 17 decembrie 1989, la Timişoara — 
împuşcat în zona Catedralei. 


16. Nagy Eugen Francisc, elev la Liceul Industrial Nr. 9 
Timişoara, născut la 15.05.1972, în localitatea Alton, judeţul 
Cluj, a decedat la 17 decembrie 1989, la Timişoara — 
împuşcat pe Calea Girocului. 


17. Ferkel Suteu Stefan Alexandru, muncitor la „IMAIA”, 
născut la 13.10.1946, în judeţul Timiş, a decedat la 17 
decembrie 1989, la Timişoara — împuşcat în abdomen pe 
Calea Girocului. 


18. Florian Antoniu Tiberiu, student la Timişoara, 
Facultatea de Mecanică Agricolă, născut la 26.12.1969, în 
localitatea Sighetu Marmaţiei, judeţul Maramureş, a decedat 
la 17 decembrie 1989, la Timişoara — împuşcat în cap în 
Complexul Studenţesc. 


19. Girjoabä Dumitru Constantin, electrician, născut la 
26.03.1965, în judeţul Timiş, a decedat la 17 decembrie 
1989, la Timişoara, la Spitalul Judeţean. A fost împuşcat 
după ce fusese rănit la Catedrală. 


20. Hateganu Petru, electrician, născut la 11.06.1943, în 
localitatea Gătaia, judeţul Timiş, a decedat la 17 decembrie 
1989, la Timişoara — împuşcat în abdomen, la Catedrală. 

21. Iosub Constantin, elev, născut la 06.02.1971, in 
localitatea Liteni, judetul Suceava, a decedat la 17 decembrie 
1989, la Timisoara — impuscat in torace, la Catedrala. 


22. Iotcovici Nuţu Gheorghe, strungar, născut la 
23.06.1965, în localitatea Cebza, judeţul Timiş, a decedat la 
17 decembrie 1989, la Timişoara — împuşcat în picioare, în 
zona Operei. 


23. Ewinger Slobodanca, muncitoare la Fabrica de Ciorapi, 
născută la 24.05.1968, în judeţul Timiş, a decedat la 17 
decembrie 1989, la Timişoara — împuşcată în torace, în 
masacrul de la Podul Decebal. 


24. lanoş Paris, muncitor la Salubritate, născut la 
12.12.1971, în judeţul Timiş, a decedat la 17/18 decembrie 
1989, la Timişoara — împuşcat în torace, pe Calea Girocului. 


25. Luca Rodica, muncitoare la Cooperativa de 
Încălţăminte, născută la 11.05.1952, în judeţul Timiş, a 
decedat la 17 decembrie 1989, la Timişoara — împuşcată în 
abdomen, în Calea Girocului. 


26. Lăcătuş Nicolae, muncitor, născut la 20.06.1962, în 
judeţul Timiş, a decedat la 17 decembrie 1989 la Timişoara — 
împuşcat în torace, dintr-un ARO, în Piaţa Traian. 


27. Muntean Nicolae Ovidiu, student la Timişoara, 
Facultatea de Construcţii, născut la 07.09.1967, în localitatea 
Orăştie, judeţul Hunedoara, a decedat la 17 decembrie 1989, 
la Timişoara — împuşcat în Complexul Studenţesc. 


28. Miron lon, pensionar CFR, născut la 23.05.1931, în 
judeţul Timiş, a decedat la 17 decembrie 1989, la Timişoara, 
Spitalul Judeţean — împuşcat după ce fusese rănit uşor în 
piciorul stâng, pe Calea Lipovei. 


29. Motohon Silviu, ajutor-maistru, născut la 07.01.1957, în 
judeţul Timiş, a decedat la 17 decembrie 1989, la Timişoara 
— împuşcat în cap pe strada Ialomiţa, intersecție cu Calea 
Lipovei. 


| 30. Mardare Adrian, muncitor, născut la 22.03.1969, in 
` județul Timiş, a decedat la 17 decembrie 1989, la Timişoara 
— împuşcat în torace. 

T 31. Otelitä Aurel, muncitor, născut la 29.03.1955, in 
localitatea Răchitoasele, judeţul Bacău, a decedat la 17 
decembrie 1989, la Timişoara — împuşcat în torace, în Calea 
Lipovei. 


32. Opre Gogu, electrician la „Solventul”, născut la 
01.08.1960, în localitatea Cernăteaz, judeţul Timiş, a decedat 
la 17 decembrie 1989 la Timişoara — împuşcat în cap, în zona 
Operei. 


33. Osman Dumitru, barman, născut la 16.04.1965, în 
localitatea Sadova, judeţul Dolj, a decedat la 17 decembrie 
1989, la Timişoara — împuşcat în zona Operei. 


34. Radu Constantin, muncitor la SUGTC, născut la 
23.05.1956, în judeţul Timiş, a decedat la 17 decembrie 
1989 la Timişoara — împuşcat pe Calea Girocului. 


35. Sporer Rudolf Herman, zugrav, născut la 20.05.1956, 
în localitatea Timişoara, judeţul Timiş, a decedat la 17 
decembrie 1989 la Timişoara — împuşcat în torace, pe Calea 
Lipovei. 

36. Stanciu Ion, operator chimist la „SPUMOTIM”, născut 
la 08.12.1947, în judeţul Timiş, a decedat la 17 decembrie 
1989, la Timişoara — împuşcat toraco-abdominal, în zona 
Catedralei. 


37. Sava Angela Elena, muncitoare la „KANDIA”, 
născută la 28.02.1964, în localitatea Oraviţa, județul 
Caraş-Severin, a decedat la 17 decembrie 1989 la 
Timişoara — împuşcată în cap, pe Podul Mihai Viteazul. 


38. Zăbulică Constantin, muncitor, născut la 14.11.1958, 
în localitatea Balş, judeţul Dolj, a decedat la 17 decembrie 
1989 la Timişoara — împuşcat în torace, în Piaţa Ştefan 
Furtună. 


39. Zornek Otto, zugrav, născut la 13.02.1965, în judeţul 
Timiş, a decedat la 17 decembrie 1989 la Timişoara, 
împuşcat. 

40. Isfan Andrei, muncitor, născut la 12.04.1948, în 
judeţul Timiş, a decedat la 17 decembrie 1989 la 
Timişoara, împuşcat în torace în zona Catedralei. 


i 41. Pisek Stefan, conducător auto, născut la 01.01.1935, 
în localitatea Valea Ungurului, judeţul Sălaj, a decedat la 
17 decembrie 1989 la Timişoara, Piaţa Libertăţii — 
împuşcat. 


T 42. Cadavru neidentificat 
T 43. Cadavru neidentificat 


Crematoriul 
« Cenuşa » 

Gura de canal de la Popeşti-Leordeni 

Concluzii 

La începutul anului 1990, opinia publică a fost informată, cu ocazia 
Procesului de la Timişoara — martie 1990 — de unii martori, si mai ales inculpati, că 
anchetarea răniților şi furtul cadavrelor s-au făcut cu asentimentul şi chiar cu concursul 
unor medici. 

La 27 martie 1991 şi-a început activitatea Comisia de cercetare a 
faptelor petrecute în Spitalul Judeţean, în perioada 16-22 Decembrie 1989. 
Comisia (compusă din 11 medici) şi-a propus să demonstreze că lumea medicală 
şi-a făcut pe deplin datoria în timpul evenimentelor din Decembrie 1989. Ea s-a 
întrunit în 31 de şedinţe de audiere, ascultând mărturiile a peste 40 de persoane; a 
audiat 34 de declaraţii date de salariaţii Clinicii I Chirurgie, 52 de declaraţii date de 
membrii Asociaţiei „17 Decembrie” şi 15 declaraţii date de alte persoane; a studiat 
declaraţiile de martor ale dr. Novac şi dr. Golea, aflate la dosarul 6/1990, precum şi 
declaraţiile de martor în faţa completului de judecată, înregistrate pe bandă magnetică, 
ale dr. Golea şi prof. dr. Crişan (medicină judiciară); de asemenea, materialul cuprins în 
volumul „Procesul de la Timişoara” de V. Popa (Editura „As Computer Press”, 
decembrie 1990). 

Primele concluzii s-au conturat în primăvara lui 1992, când s-a şi întocmit 
un raport de etapă, raport care a fost difuzat pe postul Radio Timisoara, in 31 
martie, 7 aprilie şi 21 aprilie şi înaintat Direcţiei Sanitare şi Colegiului Medicilor. 
Ulterior (21 mai), raportul a fost publicat de ziarul „Timişoara”. Un raport final a 
fost prezentat la 14 aprilie 1993 şi a cuprins concluziile acestei comisii: 

1. Personalul medico-sanitar şi-a făcut datoria. 

- Încă din seara de 17 decembrie, personalul medico-sanitar s-a automobilizat, 
inclusiv pensionarii şi unii studenți la Medicină; 

- Toate spitalele au acordat asistenţă, inclusiv cele cu profil nechirurgical 
(Spitalul Judeţean, cea mai mare şi mai dotată unitate, a avut activitatea cea mai 
laborioasă; în noaptea de 17/18 decembrie, s-a intervenit în 14 săli de operaţie, 
efectuându-se 49 de intervenții mari şi complexe, în condiţii foarte dificile, cu o mor- 
talitate cu doar 8%, mai mică decât în chirurgia de război); 

- Spitalul Militar şi-a închis porțile pentru civili în 17 şi 18 decembrie, rănitul 
Miroslav Todorov a sângerat lângă poarta spitalului, decedând, ulterior, iar rănitul Bărbat 
Vasile a fost evacuat în stare de şoc, de pe masa de operaţie, şi îndrumat la Spitalul 
Judeţean şi salvat. 

- În oraşul Timişoara au fost 119 morţi si 485de răniţi care au necesitat îngrijiri 
medicale. 

2. Răniţii au fost audiaţi în spital. 

- În ziua de 18 decembrie, ora 14:00, organele de Securitate reprezentate de: 
colonelul Traian Sima, comandantul Securităţii Judeţene, căpitanul Grui, securistul 

Spitalului Judeţean Timiş, şi colonelul Filip Teodorescu din Bucureşti comunică doc- 
torului Golea, directorul Spitalului Judetean Timiş, intenția să ancheteze răniții aflați 
în spital. Dr.Golea îşi dă avizul cu următoarele condiţii: ancheta să se efectueze în 
ziua de 19, spre a se îndepărta de data rănirii; să se facă cu avizul şefului de secție 
şi în prezența unui cadru medical. După o vizită la cabinetul conf. dr. Ignat, 8 
anchetatori şi-au început activitatea imediat, răniții au fost anchetați, fără a fi 
maltratati, în ziua de 18 decembrie în Spitalul Judetean, Clinicile I şi H Chirurgie. 
Temeiul anchetei l-a constituit afirmaţia că răniții au statut de deţinuţi politici 
(Mot, prim-secretar municipal, Florea, secretar județean cu probleme 
organizatorice, Manta, instructor C.C.). 

Au existat şefi de secţie care au refuzat — dr. Constantin Costea (de la Clinica 
Neurochirurgie); alte secţii au folosit alte metode: Clinica Ortopedie „nu a găsit" o 
cameră, Spitalul C.F.R. a făcut înregistrări fictive, Clinicile Noi au drogat 
bolnavii, neputându-se comunica cu ei. 

3. A avut loc o operaţiune amplă de ştergere a urmelor. 

A fost mobilul cel mai important al organelor de represiune şi a fost foarte bine 
organizat: 

a.. Sustragerea documentelor din Spitalul Judeţean Timiş 

Această operațiune s-a realizat progresiv, în raport cu importanța lor: 

- în noaptea de 17 spre 18 decembrie, în jurul orei 24:00, la solicitarea ofiţerilor de 
Securitate Ghircoiaş, Obăgilă şi Deheleanu, care se aflau în cabinetul conf. dr. P. 
Ignat, dr. Golea ridică, de la cabinetul Ambulantä-Chirurgie, registrul; în acest registru 
se nota orice intrare pe uşa cabinetului, din care s-ar fi putut cunoaşte starea în care 
fusese adus un rănit, viu sau mort.; 

- în jurul orei 4:00, de la biroul de internări s-a ridicat registrul în care era indicat 
cine şi unde a fost internat (foaia de observaţie nu li se întocmeşte decât celor vii); 

- în dimineaţa de 19 decembrie, colonelul Ghircoiaş, din dispoziţia generalului Nută, 
solicită dr. Golea şi restul documentelor (registrul de internare secție, foile de 
observaţie, registrele de operaţie, registrul de mişcare a bolnavilor, în total, 12 caiete), 
care sunt adunate prin intermediul asistentelor-şefe. Singurele documente care au 
scăpat au fost rapoartele de gardă de pe secţie. Colonelul Ghircoiaş îi promisese doc- 
torului Golea că evidenţele vor fi aduse a doua zi. În 21 decembrie, generalul Nuta îi 
ordonă lui Ghircoiaş să le ardă, ceea ce el nu face, documentele fiind arse mai târziu de 
un alt ofiţer. 

b. Furtul cadavrelor din Morga Spitalului Judeţean Timiş 

În seara de 18 decembrie, generalul Nuță stabileşte sarcini precise: 

- colonelul Ghircoiaș să „selecteze cadavrele”; 

- Deheleanu Ion să asigure vehiculul de transport; 

- Corpodeanu sa desemneze echipa de lucru. 

Preparativele au loc în aceeaşi zi, sub directa supraveghere a procurorului-şef 
adjunct Gheorghe 

Diaconescu: 

ora 8,00: procurorul-sef adjunct Gheorghe Diaconescu se prezintă la dr. Novac, 
directoarea secției 

sanitare; 

ora 9,00: Spitalul Judeţean Timiş este înconjurat de trupe care interzic orice 
intrare în clădire, 

cu excepția personalului, legitimat de un salariat; 

ora 10,00: generalii Nuță şi Mihale sunt văzuţi în holul Spitalului Judetean Timiş, 
însoţiţi de un 

grup de persoane; 

ora 11,00: pentru verificarea celor decedați soseşte o echipă compusă din 5 procurori 
şi personal 

ajutator; 

ora 14,00: la Morgă, autopsierul Traian Bodonea aduce saci de nailon; 

ora 17,00: procurorul-şef adjunct Gheorghe Diaconescu, împreună cu dr. Novac, fac o 
ultimă vizită 

la Morga şi asistenta-şefă de la Urgenţă, Stela Gilovan, care-i însoțea, depune 
cheia la biroul de 

Internări, unde-i era locul; 

ora 18,00: dr. Golea este vizitat de colonelul Sima si colonelul Ghircoiaș; 

ora 19,00: dr. Golea ridică cheia Morgii de la biroul de Internäri; 

ora 23,00: Ghircoiaş şi Corpodeanu cer doctorului Golea să deschidă Morga; 

orele 1,30-4,15: au fost ridicate 43 de cadavre, care sunt încărcate într-o duba 

autofrigorifică. Operaţiunea s-a desfăşurat în prezenţa doctorului Golea (Morga 

Medicinei Judiciare nu aparține spitalului, ci Medicine: Legale, deci prezenţa 

doctorului Golea nu se justifica) şi a colonelului Ghircoiaş, care bifau pe nişte liste; 

unele dintre cadavre nu au fost ridicate, nefiind cunoscut criteriul de selecţie. 

Pentru a se asigura discretia, la ferestre s-au pus pături, iar lumina din curte a fost 

stinsă. Cele 43 de cadavre au fost arse la Bucuresti, la Crematoriul „Cenuşa”, 

iar cenuşa lor aruncată într-o gură de canal. 

c. Neprotejarea hainelor celor decedați şi răniţi: 

O sursă de informație puteau fi hainele, dar şi ele constituiau urme; odată cu 
hainele au dispărut şi valorile aflate asupra morţilor şi răniților, de asemenea, probele 
de identificare. Hainele, adunate la întâmplare în saci de nailon şi depuse, iniţial, la 
garderoba spitalului, au fost mutate în diferite locuri (cu ocazia mutării lor dintr-o 
boxă în alta, martorul Vasiliu Mihai declară că, în ziua de 23 decembrie, a numărat 23 de 
saci de nailon, lungi de 2,5 metri, plini cu haine; dintre aceştia, 2-3 erau plini cu haine 

militare, 1 cu 8-10 perechi de bocanci, | cu centuri; sacii purtau etichete cu 17 şi 18 
decembrie, iar cei cu efecte militare, 17 decembrie); în final, predate Procuraturii; în 
4-5 ianuarie 1990, readuse la Spitalul Judeţean Timiş şi spălate la începutul lunii 
februarie. În noaptea de 17/18 decembrie, fochistul Husar a ars un sac cu haine 
militare în crematoriul spitalului, sub ameninţarea cu arma de către un militar (există şi 
alte mărturii că, în curtea spitalului, s-au văzut urme de haine militare arse). Efectele 
militare aveau găuri la acelaşi nivel (torace), sugerând prin asta acelaşi mod de ucidere. 
Se zvonea, la acea vreme, că militarii care au refuzat să tragă au fost ucişi de superiorii 
lor. În evidenţele medicale nu figurează, decât târziu, militari internaţi sau aduşi 
morți. 

Personalul medico-sanitar şi-a facut datoria. Dar toate structurile 
administrative erau avizate, dirijate şi controlate de organele de Securitate, 
colaborarea acestora cu organele de represiune decurgea din sarcinile de serviciu 
sau din convingere. Majoritatea celor implicaţi în aceste evenimente au făcut parte 
din structurile administrative şi este de presupus că au participat la ele mai mult de 
teamă sau din laşitate decât din convingere. 


Adrian Kali 

Pi PORTRETE DIN REVOLUȚIE 


Tăşală Remus Marian - 23 de ani, necăsătorit, a decedat în 17 decembrie 
1989 la Spitalul Judeţean din Timişoara — împuşcat în cap, după ce fusese 
rănit superficial la git. 


Joi dimineaţă, Remus a plecat la serviciu şi nu s-a mai întors până 
sâmbătă seara. M-am îngrijorat şi l-am căutat la serviciu. Aici mi s-a spus că 
e pe Calea Buziaşului, la ,,Autoturisme”, unde, din când in când, angajaţii 
de la „Dacia Service” erau trimişi să lucreze. 

Sâmbătă seară, când Remus a venit acasă, l-am întrebat unde a fost şi el 
mi-a Zis că la un prieten. Auzisem din vecini ce se întâmpla în Piaţa Maria şi 
l-am întrebat: „Mami, tu ştii ce e acolo, la Maria?”. El a spus că pluteşte 
ceva în aer şi cât de curând se va întâmpla ceva. I-am zis lui Remus să aibă 
grijă de el. 

Duminică dimineaţă Remus a ieşit afară de mai multe ori. Când s-a întors, 
mi-a zis ce se întâmplă în oraş. Pe la ora 13:30 a plecat iar, cu 5 prieteni, 
zicând că vrea să joace un fotbal. 

(Fragment din declaraţia Vasilicăi Tăşală, mama lui Remus) 


Este rănit în ziua de 17 decembrie, ora 17:00, în Piaţa 700; însoțit de 5 
prieteni, se deplasează la Clinica Oftalmologică, la circa 200 de metri de locul 
accidentului. Acolo, medicul de gardă constată o plagă superficială latero-cervicala; 
este înregistrat, pansat şi îndrumat la Spitalul Judetean Timiş. Insotit de prieteni, se 
deplasează la Spitalul Judetean Timiş, unde este internat. Prietenii sunt anunţaţi că 
este în afara oricărui pericol. Aceştia pleacă apoi linistiti. 


În 17 decembrie 1989, între orele 16:30-16:45, eram într-un grup cu Tăşală 
Remus, Bernstein Iosif, Miclea Vasile, Hupf Herbert şi Mateiovici Gheorghe. 

Mergeam dinspre Hotel „Timişoara ” spre Piaţa 700. Când am ajuns la 
intersecţia străzii C. Brediceanu, Tasala Remus, care era in faţa noastră, a fost 
împuşcat dinspre cordonul de soldaţi îmbrăcaţi în haine M.Ap.N., care se afla între 
Spitalul Militar şi Casa Armatei. 

Remus a fost ridicat de doi bărbaţi, iar când ne-am apropiat şi noi, am văzut că 
era împuşcat numai în gât. L-am dus la Spitalul Oftalmologic, iar de acolo, 
împreună cu Herbert, l-am însoţit într-o salvare până la Spitalul Judeţean. Aici, 
întrebând de starea în care se afla Remus, un doctor mi-a spus că va trăi! 

(Fragment din declaraţia lui Simionescu Lucian, 20 martie 1991) 

Este găsit mort în Morga spitalului, în 22 decembrie, prezentând o plagă 
împuşcată în frunte, plagă care se observă şi pe o fotografie făcută cu ocazia 
înmormântării (cei doi prieteni care l-au însoţit la Clinica Oftalmologică, apoi 
la Spitalul Judeţean şi, în final, la înmormântare, susțin că nu avea acea plagă). 
Certificatul medico-legal notează că moartea a fost violentă, ca urmare a unei plăgi 
cranio-cerebrale prin împuşcare, prezentând cele 2 orificii de intrare şi ieşire a 
glontului. Un brancardier, angajat al Spitalului Judetean Timiş, Alexandru 
Ciuprina, colocatar cu victima, prezent în acele zile în spital, a fost găsit mort într- 
un şanţ, în februarie 1990. 


Seara s-au întors doi dintre prietenii sai, Simionescu si Hupf, cu buletinul lui 
Remus şi mi-au spus ca Remus e împuşcat în gat şi că va fi operat. Am vrut sa merg 
la spital, dar vecinii m-au oprit, fiindcă se trăgea în oraş. Am dat telefon fratelui 
meu, Popa Constantin, care locuieşte aproape de spital, să se intereseze de Remus. 
După un timp, fratele mi-a telefonat că nu se poate apropia de spital, că e plin de 
oameni înarmaţi. 

Luni dimineaţă am plecat cu un vecin (Pălăcean Traian) la spital, cu poza şi 
buletinul lui Remus. Am reuşit să intru în spital şi să mă întâlnesc cu brancardierul 
Ciuprina Alexandru, care era prieten cu Remus şi care mi-a Zis că în seara trecută 
l-a găsit pe Remus mort, împuşcat în cap şi cu ochii larg deschişi. Am plecat spre 
casă pe jos. La Catedrală am luat lumânări si în Piaţa 700, flori. 

Marţi şi miercuri am mers la spital, dar n-am izbutit să-l văd pe Remus. Am auzit 
că dispăruseră cadavrele şi m-am temut ca şi Remus ar putea fi printre morţii furati. 

Joi am mers iar la spital, împreună cu nişte rude şi cu un vecin. Domnul doctor 
Dressler ne-a dus la Morga, unde l-am văzut pe Remus. Nu am putut să-l luăm, 
fiindcă nu era secretara să facă actele. 

Vineri, pe la prânz, l-am adus acasă pe Remus. Seara a început iar sa se tragă, 
parcă era sfârşitul lumii. 

Sâmbătă, în 23, pe la ora 13, l-am înmormântat; în timpul înmormântării, se 
trăgea în jurul cimitirului. 

În februarie 1990, am aflat că a fost omorät brancardierul Ciuprina Alexandru, 
care-l ascunsese pe Remus, să nu fie transportat la Crematoriul din Bucureşti. 

(Fragment din declaraţia Vasilicăi Täsalä, mama lui Remus) 


Notă: Certificatul de deces al lui Remus Tăşală precizează că moartea s-a 
datorat plăgii împuşcate cranio-cerebrale. Totuşi, cei 5 prieteni care au fost 
de fata în Piaţa 700, când Remus Tăşală a fost împuşcat (Simionescu Lucian, 
Hupf Herbert, Miclea Vasile, Bernstein Iosif, Mateiovici Gheorghe) au dat 

declaraţii care infirmă existenţa unei asemenea plăgi. Doctorita Budau 
Minola, de la Spitalul Oftalmologic, a dat şi ea o declaraţie în acest sens. În 
raportul de gardă de la Spitalul Oftalmologic, rănitul Remus Tăşală este 
consemnat doar cu plagă cervicală dreaptă. Fotografia realizată la 
înmormântare arată că Remus Tăşală a mai fost împuşcat şi în frunte, 
împuşcătura fiind vizibilă. 

Adrian Kali 


a2, 
Tala Remus 
telah d: »3 ang 
= | Tie 


2 
=) 
O familie distrusă... 

Pi OPINII SI ATITUDINI 


„Veleitarii continuă să profite de confuziile si de indeciziile politice 
din România” 


„Este o situaţie tristă: nu s-a creat o legislaţie care să protejeze victimele 
si să-i aducă în fata Justiţiei pe tortionari; „Punctul 8” din „Proclamaţia de la 
Timisoara" n-a putut fi pus în aplicare nici atunci, nici când societatea civilă a 
reuşit, într-o oarecare măsură, în plan politic, şi a ajuns să aibă reprezentanţi în 
puterea cea mai înaltă, încât lucrul acesta a avut consecinţe în ceea ce priveşte 
noile structuri, noii responsabili ai instituţiilor importante ale statului. 

Se aşteaptă ca Legea lustraţiei să fie adoptată şi să se poată ajunge la o 
anumită clarificare. Nu e trop tard, jamais, cum spun francezii. 

Eu am impresia că nu există o soluție miraculoasă pentru o asemenea 
problemă, ci e nevoie să se acţioneze în toate planurile; evident, prin mass- 
media, prin instituţiile culturale. Si statul, şi societatea civilă trebuie să-şi dea 
mâna in această privință, pentru a putea impune o anumită conduită, fiindcă e 
nevoie de a schimba atitudini, mentalități şi, în felul acesta, evident, să se 
descurajeze veleitarii care continuă să profite de confuziile şi de indeciziile politice 
din România.” 

Alexandru Zub 


„Arhivele trebuie să treacă, din mâinile vechilor securiști, în 
mâinile istoricilor” 


„Părerea mea este destul de simplă: decomunizarea în România n-a 
prea progresat... Asta propune o problemă, o problemă asupra naturii reale a 
Revoluţiei din 1989: de fapt, cine a făcut această Revoluţie? Bineînţeles, o parte a 
poporului a făcut-o. Dar, de asemeni, o parte a politrucilor, o parte a nomenclaturii 
comuniste, care a înţeles că, pentru ca să salveze comunismul, trebuie să facă să 
dispară Ceauşescu şi ai lui. Şi, din nefericire, din punctul meu de vedere, au reuşit 
destul de bine. Pentru mine, România este ţara unde manipularea a reuşit destul de 
bine. 

Cazul acelui general, care, pe vremea tinereţii, pe când era căpitan, maltrata 
tineri pe frontieră, arată clar că n-a avut loc o adevărată decomunizare şi că 
adevărații comunişti nu au fost alungați de la putere în realitate şi că acei comunişti 
care au sânge pe mâinile lor nu au fost condamnaţi! 

Este indispensabil să dezvăluim adevărurile istorice. Dar cred că ar fi mai 
eficace dacă s-ar lega aceasta de Europa, de Europa în care România a intrat, 
pentru că este inacceptabil ca, în această Europă, criminalii să aibă posturi 
importante. 

Legea lustraţiei, în acest sens, e utilă, dar ineficace... E ineficace, pentru 
că, atâta timp cât oamenii care trebuie să facă Legea lustraţiei nu au pârghiile şi 
nu sunt stăpâni pe arhive, nu deţin arhivele, nu au cu ce s-o facă! Nu au 
documentul! Oamenii care fac lustratia în Polonia, in Germania, in Estonia au 
arhivele, se bazează pe document. Aceasta e bătălia fundamentală! Aceste arhive 
trebuie să treacă din mâinile securiştilor, din mâinile vechilor securişti, în mâinile 
istoricilor!” 


Stephane Courtois 


Istoricii şi politicul. Colonialismul, comunismul şi revoluţia 
din 1989. 


La 23 februarie 2005 preşedintele Jacques Chirac a promulgat legea 
158/2005 cu privire la recunoştinţa Națiunii şi contribuţia națională în 
favoarea Francezilor repatriați. Legea trecuse fără mari controverse atât prin 
Adunarea Naţională, cât şi prin Senat, fiind votată chiar şi de opoziţia 
socialistă. Cu toate acestea, ea conţinea prevederi care au generat o amplă 
dezbatere publică în anii 2005-2006. În cele ce urmează nu ne vom referi la 
controversele generate de măsurile reparatorii pentru cei care luptaseră pentru 
păstrarea regimului colonial in Algeria şi pentru francezii repatriați din 
colonii. Ne vom concentra însă asupra prevederilor referitoare la cercetare şi 
învăţământ. Astfel, articolul 4 preciza în primele sale 2 aliniate: 

„Programele universitare de cercetare acordă prezenţei franceze peste 

mări, în special în Africa de nord, locul meritat. 

Programele şcolare recunosc în mod clar rolul pozitiv al prezenţei 

franceze peste mări, îndeosebi în Africa de nord, şi alocă istoriei şi 

sacrificiilor combatantilor armatei franceze proveniţi din aceste 
teritorii locul eminent la care au dreptul”!. 
Al doilea paragraf, cel care stabilea că profesorii trebuiau să laude la clasă 


! Http://www.legifrance.gouv.fr/W Aspad/UnTexteDeJort?numjo=DEFX0300218L (accesat 
06.11.2007). 

rolul prezenţei franceze în colonii, a stârnit ample proteste?. O petiție cerând 
eliminarea acestor prevederi a fost făcută publică mai întâi de 1038 de 
profesori şi doctoranzi; la proteste s-au asociat şi mai multe aociatii 
profesionale ale istoricilor şi profesorilor de istorie şi geografie, iar o altă 
petiție deschisă publicului larg a reunit zeci de mii de semnături. Deşi opinia 
publică era mai degrabă favorabilă prevederilor legii (un sondaj la nivel 
naţional realizat de „Le Figaro” în toamna anului 2005 consemna că 64% 
dintre francezi erau pentru prevederile controversate şi numai 29% împotrivă, 
dar cu deosebiri radicale în funcţie de nivelul de studii: francezii fără studii 
universitare aprobau cu 71% pentru şi 19% împotrivă articolul din lege, în 
timp ce cei cu diplome universitare erau 50% împotrivă şi doar 45% pentru), 
mai multi politicieni din opoziție şi chiar şi din majoritatea guvernamentală 
au început să facă presiuni pentru retragerea prevederilor respective din lege. 
Într-un apel intitulat „Libertate pentru istorie”, 19 istorici larg cunoscuţi şi 
aparținând unor diferite şcoli istoriografice şi sensibilitati ideologice au 
solicitat abrogarea tuturor legilor care conţineau prevederi referitoare la 
valoarea pozitivă sau negativă a unor aspecte din trecutul istoric. Deşi Curtea 
Constituţională a dat un aviz, arătând că prevederile legii 158/2005 nu erau 
anticonstitutionale, preşedintele Jacques Chirac a considerat că este datoria sa 
să intervină şi, într-o declaraţie solemnă din 9 decembrie 2005, a afirmat 
tranşant că „în Republică nu există istorie oficială”. În fine, la 15 februarie 
2006, primul ministru Dominique de Villepin a semnat un decret care a 
abrogat paragraful 2 al articolului 4 °. 

Deşi prevederea legală care a stârnit controversa a fost eliminată, 
discuţiile referitoare la raporturile dintre puterea politică şi istorie nu au 
încetat. O opinie generatoare de dezbateri a fost publicată în numărul 2 
(septembrie-octombrie 2007) al revistei ,,Histoire@Politique. Politique, 
culture et société”, de catre Jay Winter, profesor la Universitatea Yale si co- 
initiator al Muzeului Primului Război Mondial de la Péronne (Historial de la 
Grande Guerre), care explică motivele pentru care, dacă i s-ar fi cerut, nu ar fi 
semnat niciuna dintre petitiile îndreptate împotriva legii 158/2007*. Acest 
refuz nu are la bază aderenţa la ideile despre colonialism vehiculate de 


> Un amplu dosar al polemicii este accesibil la http://fr-wikipedia.org/wiki/ 
Loi_fran%C3%A7aise_du_23_f%C3%A9vrier_2005_portant_reconnaissance_de_la_Nation 
et_contribution_nationale_en_faveur_des_Fran%C3%A7ais_rapatri%C3%A9s (accesat 
05.11.2007). 

5 http://www.legifrance.gouv.fr/W Aspad/UnTexteDeJorf?numjo=MENX0600027D (accesat 
06.11.2007) 

4 Textul integral este accesibil la: http://www.histoire-politique.fr/index.php?numero=02& 
rub=dossier&item=13 (accesat 05.11.2007). 

adepţii legii; în cazul concret al acestor prevederi legale, Jay Winter este 
transant: ,,injontiunea este absurdă” (p. 2). El recomandă într-un spirit 
apropiat anarhismului: „În loc să protestăm faţă de interferența politică, mai 
bine să o recunoaştem ca inevitabilă şi să o ignoräm” (p. 4). După părerea 
mea, această opţiune este discutabilă. Obiectiile mele privesc două aspecte. 
Primul este legat de faptul că Winter consideră neglijabilă capacitatea 
factorului politic de a perturba activitatea istoricilor. El subestimeaza 
capacitatea statului de a penaliza (la propriu, adică de a-i aduce în fata 
organelor judiciare) pe istoricii care nu se conformează prevederilor oficiale 
cu privire la „adevărata istorie” şi neglijează complet posibilitatea ca factorii 
politici, prin capacitatea lor de a controla distribuirea resurselor financiare şi 
a recompenselor morale şi de prestigiu, să vicieze modul de funcţionare a 
câmpului istoriografic, favorizându-i pe „istoricii-lachei” în dauna celor cu 
exces de profesionalism /coloană vertebrală. Cel de-al doilea aspect pe care 
aş vrea să-l evidentiez este acela că argumentul lui Jay Winter poate legitima 
un mod relativ răspândit, convergent cu sensibilitatea postmodernă, de 
dezangajare a istoricilor/intelectualilor din spaţiul public. Pentru a fi drepți cu 
demersul lui Jay Winter, trebuie spus că propensiunea sa spre anarhism nu 
merge atât de departe în încurajarea retragerii istoricilor din spațiul public. 
De altfel, el atrage atenţia asupra nevoii de a acţiona în zona de contact dintre 
memoria socială şi cunoaşterea istorică: „Istoria fără memorie este 
imposibilă. Ea ar fi incapabilă să capteze publicul; la rândul său, memoria 
fără istorie este incapabilă să se elibereze de miturile referitoare la trecut. De 
aceea este atât de viu în aceste zile spaţiul dintre cele două şi de aceea 
istoricii nu trebuie să încerce să ocupe o poziţie deasupra gramezii în dispută 
(au-dessus de la melée). Noi suntem în grămadă, nu în afara ei” (p. 4). 
Recomandarea sa de ignorare a aberatiilor factorilor politici este justificată 
prin ideea că aceasta ar îngădui concentrarea asupra sarcinii principale a 
istoricilor, care este „arta de a utiliza documentele de tot felul pentru a stopa 
oamenii, unii aflaţi la putere, să mintă cu privire la trecut” (p. 4-5). Desigur, 
sugestia de limitare la acțiunea în câmpul profesional şi cu mijloacele 
specifice ale profesiei este convergentă cu etica profesională a meseriei de 
istoric; pe de altă parte, ea exprimă şi un anumit scepticism fata de 
capacitatea intelectualului în general, şi a istoricului în special, de a influenţa 
spaţiul public prin calitatea sa de cetăţean, folosind instrumentele democraţiei 
moderne. Ea poate deci servi la o legitimare a unui proces de atomizare 
CIVICĂ, ce ne lasă pe toţi mai vulnerabili fata de abuzurile de tot felul. 

În Europa, discuţiile referitoare la raporturile dintre istorie şi politică 
nu se limitează la cazul francez prezentat mai sus. Mari emoţii a stârnit şi o 

propunere adoptată în aprilie 2007 de miniştrii de Interne şi de Justiţie ai 
statelor din Uniunea Europeană, prin care statelor membre li se cere ca, în 
maximum 2 ani, să adopte prevederi legale care să criminalizeze cu până la 
1-3 ani închisoare negarea sau trivializarea publică a crimelor contra 
umanităţii, a crimelor de război şi distribuirea publică de materiale îndreptate 
împotriva unor grupuri sau oameni definiti pe criterii de rasă, religie, 
descendență naţională sau etnică etc”. Multi istorici au semnalat caracterul 
vag al prevederilor acestor propuneri, posibilitatea ca ele să fie aplicate 
excesiv şi, în general, faptul că ele au efectul de a bloca sau intimida 
cercetarea istorică. La 15 septembrie 2007, Biroul Comitetului Internaţional 
de Ştiinţe Istorice a adoptat o moţiune în care îşi exprimă preocuparea cu 
privire la această „posibilă intruziune a puterii legii în cercetarea istorică”, 
solicită discutarea problemei de către organizaţiile membre ale Comitetului 
Internaţional şi anunţă organizarea unei secţiuni cu tema „Cercetare istorică, 
etică şi lege” la Congresul Internaţional de la Amsterdam din anul 2010€. 

De ce această discuţie într-o publicaţie dedicată Revoluţiei Române 
din Decembrie 1989? Motivul mi se pare evident. În România, Revoluţia din 
1989 şi comunismul sunt teme de serioasă preocupare publică, ce excede 
discuţiile dintre specialişti şi antrenează atât factorii politici, cât şi o parte a 
formatorilor de opinie şi a publicului. În 2004-2005 au fost create chiar 2 
instituţii de stat special dedicate acestor probleme, Institutul Revoluţiei 
Române din Decembrie 1989 şi Institutul de Investigare a Crimelor 
Comunismului în România, iar în 2006 a fost prezentat Raportul Comisiei 
Prezidenţiale pentru Analiza Dictaturii Comuniste din România („Raportul 
Tismăneanu”), care a stârnit o multitudine de reacţii publice. Toate aceste 
instituţii şi dezbaterile suscitate de ele arată că problema raportului dintre 
politică şi istorie este deosebit de acută şi în România. 

Dacă ar fi să aplicăm argumentatia lui Jay Winter, atunci verdictele 
politice referitoare la procesele istorice sunt inutile, iar istoricii ar trebui pur 
şi simplu să le ignore. Realitatea este însă mai complexă decât această 
recomandare. Nu ne vom referi în continuare la discuţiile ample suscitate de 
verdictul că regimul comunist a fost ,,ilegitim şi criminal”, verdict stabilit de 
Comisia Tismăneanu şi însuşit de preşedintele Traian Băsescu, pentru că 
acest verdict nu a avut impact în ceea ce priveşte direcționarea cercetării 
istorice. Mă voi focaliza însă asupra celor două institute publice, deci 


> http://www.consilium.europa.eu/ueDocs/cms_Data/docs/pressData/en/jha/93741 .pdf 


(accesat 15.06.2007) 
6 La data redactării acestui text, minutele reuniunii biroului Comitetului din luna septembrie 
2007 încă nu erau incluse pe site-ul oficial www.cish.org 

finanţate din contribuţiile fiecăruia dintre noi. Acestea ilustrează două 
filosofii diferite de raportare a politicului față de istorie şi două direcţii 
diferite în care această raportare poate deveni problematică. 

Institutul de Investigare a Crimelor Comunismului în România a fost 
creat prin hotărârea de guvern nr.1.724 din 21 decembrie 2005 şi a fixat încă 
de la început direcţia în care trebuiau să se îndrepte cercetările sale: 
„Institutul are ca scop investigarea şi identificarea crimelor, abuzurilor şi 
încălcărilor drepturilor omului pe întreaga durată a regimului comunist în 
România, precum şi sesizarea organelor indreptatite să ia măsuri în aceste 
cazuri”. Din punctul de vedere al istoricului, această definire păcătuieşte prin 
lipsa de neutralitate, care prezumă ab initio rezultatul final al cercetării 
istorice. Acest partizanat este însă asumat explicit, iar istoricii nu pot nega 
dreptul statului de a înfiinţa şi finanța un institut, mai ales dacă acesta 
răspunde unor nevoi sociale recunoscute, cum ar fi repararea nedreptatilor 
realizate înainte de 1989 şi/sau documentarea crimelor din acea vreme în 
vederea tragerii la răspundere a celor vinovaţi. Problematică rămâne 
credibilitatea rezultatelor cercetării, precum şi folosirea calificativului 
„stiintificä”. Aici criteriul esenţial este capacitatea de a nega una sau mai 
multe dintre ipotezele iniţiale în cazul în care izvoarele istorice, supuse unei 
analize critice nepărtinitoare, conduc la concluzii diferite de punctele de 
vedere cu care s-a pornit în cercetare; în ce măsură cercetătorii afiliati 
acestei instituții vor fi capabili să pună adevărul istoric deasupra 
comandamentelor instituţionale rămâne să fie arătat în momentul în care vor 
apărea cazuri dilematice din acest punct de vedere. 

Institutul Revoluţiei Române din Decembrie 2004 a fost creat prin 
legea nr. 556/2004, adoptată de Parlament şi promulgată de preşedintele 
României. Textul legii a fost redactat neutru din punct de vedere al 
interpretărilor, articolul 2 fixând astfel misiunea Institutului: „Institutul are ca 
obiect de activitate analiza ştiinţifică a premiselor, desfăşurării şi efectelor — 
în plan politic, economic şi social — ale Revoluţiei române din decembrie 
1989, în scopul realizării unei imagini documentate, obiective şi 
cuprinzătoare asupra acestui eveniment cardinal din istoria contemporană a 


7 Monitorul Oficial al României”, partea I, nr. 1195/30 dec. 2005, accesat online la 
http://www.cdep.ro/pls/legis/legis_pck.frame . O hotărâre de guvern ulterioară, nr. 394/29 
martie 2006 publicată în „Monitorul Oficial al României”, partea I, nr. 298 din 3 aprilie 
2006, a introdus şi calificativul „stiintificä” pentru activitatea investigativä a Institutului (cf. 
http://www.crimelecomunismului.ro/ro/despre_iiccr/cadrul_legal - accesat 05.11.2007). 

8 Jay Winter, Historians and the Politics of Memory, „Histoire Q Politique. Politique, culture 


et sociâte”, 2/2007 — text accesat la http://www.histoire-politique.fr/index.php?numero 
=02&rub=dossier&item=13 (05.11.2007). 

țării noastre”. Mai mult, legea a fost intenţionat alcătuită astfel încât, dincolo 


de momentul initial, să protejeze Institutul fata de interferentele factorilor 
politici, neprevăzând nicio posibilitate şi niciun termen de schimbare sau de 
modificare a componenţei organului său colectiv de conducere (Colegiul 
Naţional), care numeşte conducerea executivă a Institutului şi controlează 
activitatea acestuia. Ca atare, impactul politic a fost maxim la momentul 
înfiinţării — Institutul a fost acuzat de a fi „institutul lui Ion Iliescu” — dar, 
după aceea, capacitatea factorilor politici de a interveni în funcționarea 
Institutului a fost limitată (practic, pentru aceasta ar fi fost nevoie de 
schimbarea legii 556/2004). Dacă premisa legală a funcţionării Institutului 
era astfel puternică şi conformă exigenţelor de asigurare a independenţei 
muncii cercetătorilor, practica ulterioară a arătat că o asemenea premisă nu 
este şi suficientă pentru asigurarea unei bune functionari a unei instituţii. 
Astfel, numirile pe criterii de apropiere politică şi/sau ideologică s-au extins 
şi la nivelul Consiliului Ştiinţific, iar modificările componenţei acestuia 
printr-un amplu proces de retrageri şi cooptări au făcut ca acesta să 
reprezinte, cu timpul, un segment tot mai limitat al stilurilor şi direcțiilor de 
cercetare istorică. Mai mult, au apărut şi fenomene de refuz de publicare a 
unor materiale ştiinţifice, ceea ce a condus la apariția unor publicaţii 
„dizidente”!0 şi la acumularea semnelor de întrebare cu privire la modul de 
funcţionare a Institutului!!. Institutul Revoluţiei Române din Decembrie 1989 
reprezintă astfel un caz clasic de deturnare a unei instituţii publice de către 
interesele unui grup profesional coagulat în jurul unui conducător de instituţie 
— în cazul de fata, dl. Ioan Scurtu, director adjunct, responsabil cu activitatea 
ştiinţifică. 

Acest caz, deşi extrem, este departe de a fi singular (să ne gândim la 


? Legea nr.556/2004, publicată în „Monitorul Oficial al României”, Partea I, nr. 


1194/14.X11.2004, p.2. 

10 Exemplul central, în care am fost direct implicat, este volumul Revoluţia română din 
decembrie 1989: istorie şi memorie (coordonator: Bogdan Murgescu, Iaşi, Polirom, 2007, 220 
p.), care ar fi trebuit să fie numărul 1/2006 al revistei Institutului. Pentru detalii, a se vedea 
cuvântul înainte la acest volum, p. 7-17. 

11 O listă neexhaustivă a reacţiilor publice cuprinde: Marius Mioc, Revista Clio 1989 
refuzată de IRR, publicată la Polirom, postat la 13.07.2007 pe http://ro.altermedia.info/mass- 
mediacenzura/revoluia-roman-in-decembrie-1989-istorie-i-memorie_7346.htm]; Mirela 
Corlätan, Cenzura a reînviat la institutul lui Ion Iliescu, „Cotidianul” din 20 iulie 2007; 
Ovidiu Simonca, Cenzura si deriva la Institutul patronat de Ion Iliescu, „Observator 
Cultural”, nr. 383 din 2-8 august 2007; Mircea Mihăieş, Lugubrul pedigree, „România 
literară”, nr. 30 din 3 august 2007; Vladimir Tismăneanu, Așa grăit-a Ion Iliescu, atunci şi 
acum, „Evenimentul Zilei” din 29 august 2007; Ovidiu Pecican, Revoluţia continuă, 
„Cuvântul”, nr. 9 (363) din septembrie 2007. 

numeroasele „căpuşe” instituţionale din România de după 1989) şi ne invită 
să reflectäm la complexitatea raporturilor dintre societate şi istoriografie !?. 
Istoricii doresc ca factorii politici să nu se amestece în cercetările lor, dar să 
le pună la dispoziţie mijloacele materiale şi instituționale pentru realizarea 
acestora. Politicienii doresc să modeleze prin intermediul istoricilor percepţia 
publică asupra unor fapte şi procese istorice relevante pentru dezbaterile 
contemporane şi sunt, oarecum, nedumeriti când profesioniștii le contrariază 
pre-conceptiile despre trecut. Pe de altă parte, politicienii au dreptate, in 
principiu, atunci când insistă că orice utilizare a banilor publici trebuie să 
corespundă unui scop public definit şi când insistă asupra faptului că 
instituţiile de cercetare (ca şi universităţile, de altfel) trebuie să răspundă în 
fata societăţii pentru felul cum îşi îndeplinesc misiunea. Ei trebuie însă să 
accepte ideea că, pe fond, activitatea instituţiilor ştiinţifice, culturale şi 
educaționale trebuie evaluată după criterii academice, de către specialişti 
(preferabil, şi pentru aportul de experienţă, şi pentru diminuarea suspiciunilor 
de partizanat, cu participarea unor specialişti externi), iar ei să-şi focalizeze 
atenția asupra respectării legalităţii şi a principiilor instituţionale, ca şi asupra 
judecăților de oportunitate a alocării resurselor. Soluţia nu este deci separarea 
netă a sferei politicului de sfera academică, ci, dimpotrivă, o colaborare 
echilibrată între cele două, astfel încât să se evite diversele tipuri de derapaje 
evidenţiate succint prin exemplele de mai sus. Experiențele de până acum pot 
fi descurajatoare în ceea ce priveşte capacitatea practică de a ajunge la un 
asemenea echilibru; totuşi, aceasta nu este o scuză pentru a abandona această 
direcţie, ci, dimpotrivă, ar trebui să fie un stimul pentru eforturi reînnoite în 
vederea maturizării acestui aspect al funcţionării societății româneşti. Numai 
printr-un asemenea echilibru în colaborare se va putea asigura sprijinul social 
în vederea unei cercetări ştiinţific valide a trecutului mai apropiat, respectiv a 
istoriei comunismului şi a Revoluţiei din 1989. 


Bogdan Murgescu 


12 Am dezvoltat această reflecţie în Bogdan Murgescu, A fi istoric în anul 2000, Bucureşti, 
Editura ALL, 2000, p.80-133. 

Pi MEMORIA REZISTENȚEI 


Der Schrei nach Freiheit — Strigătul libertăţii 


Geschichtswerkstatt Jena In septembrie 2005, Memorialul 
Revoluţiei a inițiat un parteneriat cu Geschichtswerkstatt Jena, în cadrul 
căruia a avut loc un schimb fructuos de expoziţii. Revoluția Română în 
imagini a pornit spre Germania, periplu care a fost, deja, redat în primul 
număr al buletinului, iar Strigatul libertății „a emigrat” în România. 

Ce înseamnă Geschichtswerkstatt Jena pentru Germania şi pentru 
Turingia? O asociaţie fondată la 17 iunie 1995, la recomandarea Comisiei 
Parlamentului German pentru Studierea Dictaturii SED-ului (Sozialistische 
Einheitspartei Deutschlands — Partidul Unităţii Socialiste a Germaniei, 
înfiinţat în 1946), care a considerat util să se re(con)stituie istoria rezistenţei 
anticomuniste şi în oraşul Jena. 


ger 


Sediul Geschichtswerkstatt Jena 


Geschichtswerkstatt Jena editeazä o publicatie de profil, a cärei 
denumire este Gerbergasse 18. Dar asociatia nu s-a implicat doar in 
pregätirea si publicarea revistei Gerbergasse. In colaborare cu Fundatia 
Ettersberg, a contribuit la realizarea expoziţiei itinerante Strigatul libertăţii, 
care rememorează un moment dramatic şi, din păcate, mai puţin cunoscut de 
către nespecialişti, al revoltei contra URSS-ului şi a comunismului, din 17 
Iunie 1953. Se vorbeşte foarte mult despre Ungaria lui 1956, despre invazia 
Cehoslovaciei din 1967, dar ar trebui să-i dăm Cezarului ce-i al Cezarului! 
Divizată arbitrar şi pe nedrept după Al Doilea Război Mondial, Germania 
Estică a avut o primă zvâcnire de opoziţie şi rezistenţă în 1953. 

17 Iunie 1953 — scurt istoric 

Cauze generatoare. 17 lunie 1953 a fost precedat de greve, 
demonstraţii şi proteste. Un complex întreg de factori a generat nemulțumiri 
şi frustrări în rândul muncitorilor, în primul rând, pentru că revolta din 1953 a 
fost una de sorginte muncitorească. 

După a Doua Conferinţă de Partid a SED-ului, din iulie 1952, situaţia 
economică, socială şi politică a DDR-ului s-a înrăutățit vizibil. Walter 
Ulbricht, prim-secretarul Comitetului Central al SED-ului, anunţa trecerea la 
„construirea planificată a socialismului”, consecinţele acesteia fiind 
sovietizarea societăţii şi întărirea autorităţii de stat. 

Militarizarea crescândă „a costat” Germania, în 1952, cam 11% din 
bugetul total al statului. Prin urmare, situaţia economică a ţării era precară. 
Industria alimentelor şi a bunurilor de larg consum ajunsese la pământ. 
Alimentele se puteau procura doar pe bază de cartele. 

Micii meseriaşi, impovarati de impozite, erau nevoiţi să renunţe la 
activitatea lor independentă şi să se alăture contingentului muncitorilor, care 
asistau neputincioşi la continua inrautatire a condiţiilor lor de muncă si 
retribuire. 

Inchisorile se umpleau tot mai mult de condamnati politic, sporea 
vertiginos numărul celor care „alegeau” Vestul. 

Pe acest fond deja suficient de „inflamat” şi „inflamabil”, s-a anunţat 
creşterea normelor de lucru cu 10% până la 30 iunie, când Walter Ulbricht 
urma să împlinească 60 de ani. Neinspirată soluţie pentru toate problemele cu 
care se confrunta tara! 

Uniunea Sovietică „s-a autosesizat” de situaţia din Germania de Est. 
„Fiihrerii” (de această dată, de stânga!) au fost „traşi de urechi”. Criza din 
Germania îi irita pe sovietici din ce în ce mai mult. La sfârşitul lui mai, 
aceştia concep „Măsurile pentru îmbunătăţirea situației politice din DDR”, 
care i-au fost împărtăşite, la 2 iunie 1953, unei delegaţii a SED-ului, sosită la 
Moscova. 

„Neuer Kurs”. Pentru ieşirea din criză, la 11 iunie, SED-ul dă curs 
„Noului curs”. „Noul curs” prevedea o „indulcire” a regimului comunist sau, 
ca să folosim o expresie familiară nouă, „un comunism cu faţă umană” (!). 

Au fost retrase impozitele, au mai scăzut preţurile, micii industriaşi şi 
întreprinderile private şi-au putut relua activitatea, ţăranii şi-au primit înapoi 
maşinile agricole confiscate. Toate arestările şi sentintele trebuiau să urmeze 
o procedură mai riguroasă, bazată pe probe. Chiar cu aceste detensionări, 
„Noul curs” a fost primit diferit de populaţie. Cei care s-au ales cu ceva i-au 

acordat câte o „bulină roşie”, reacţie firească, de altfel. Dar o bună parte din 
populaţie l-a văzut ca pe o „declaraţie de faliment a dictaturii SED-ului“. 

A fost neglijat însă statutul muncitorilor, rămaşi cu aceeaşi normă pe 
cap. Această lacună a „Noului curs” a dus la declanşarea primelor 
demonstraţii şi proteste muncitoreşti. 

Derularea evenimentelor 

Marţi, 16 iunie, de pe două şantiere importante din Berlin, se 
formează o coloană de protest. Liderii de sindicat refuză să dialogheze cu 
demonstrantii. Deşi li se comunică, ulterior, decizia de micşorare a normei, 
muncitorii îşi înmulțesc revendicările, cerând, în plus, retragerea guvernului 
şi alegeri libere, cum s-a întâmplat şi în România în Decembrie 1989. 

Miercuri, 17 iunie, izbucneşte revolta. Sindicatele din marile 
întreprinderi declanşează greva generală, se formează coloane de 
demonstranți, care pornesc spre centrele oraşelor mai mari. 

Se transmite la radio declarația primului-ministru Otto Grotewohl, în 
care se reia ideea micşorării normelor de lucru. Revolta este „opera 
provocatorilor şi a agenţilor fascisti ai puterilor străine şi a complicilor lor 
din monopolurile capitaliste germane”. Comparându-i spusele cu cele din 
declaraţia televizată a lui Nicolae Ceauşescu din 20 decembrie 1989, 
rămânem şocaţi: „Populaţia din Timişoara cunoaşte şi a văzut toate aceste 
distrugeri de tip fascist care au avut loc. [...] Se poate declara cu certitudine 
că aceste acţiuni cu caracter terorist au fost organizate şi declanşate în strânsă 
legătură cu cercurile reacționare, imperialiste, iredentiste, şoviniste si cu 
serviciile de spionaj din diferite tari străine.” Grotewohl le cere tuturor 
„muncitorilor şi cetăţenilor cinstiţi” să contribuie la „prinderea tuturor 
provocatorilor şi la predarea acestora organelor de stat”. lar Ceauşescu: „Mă 
adresez cetăţenilor din Timişoara cu chemarea de a da dovadă de înaltă 
răspundere şi de a face totul pentru liniştea şi ordinea oraşului lor, de a 
contribui la liniştea şi ordinea în întreaga ţară.” 

Starea de urgenţă. Autorităţile sovietice decretează starea de urgenţă 
în întregul DDR, care va fi ridicată doar la 11 iulie 1953. 

Părea că revolta populară nu poate fi înăbuşită decât cu forţa armată. 
Dar conducerea SED-ului nu îndrăznea să dea ordin de tragere fără girul 
sovieticilor. Guvernul DDR-ului se refugiază în Karlshorst-Berlin, rămânând 
sub protecţia armatei sovietice. Faptele ulterioare au dovedit că, fără 
intruziunea trupelor sovietice, revolta nu s-ar fi stins. 

Reprimarea. Forţele sovietice au fost mobilizate din noaptea de 
16/17 iunie, dar fără un ordin concret. Spre amiază, intră tancurile în acţiune, 
ceea ce duce, desigur, la scăderea în intensitate a revoltei. 

Tancuri în Piaţa Potsdam din Berlin 


Sunt angajate în reprimare diviziile sovietice, cât şi KV-ul 
(Kasernierte Volkspolizei — forța paramilitară a DDR-ului). 

Seara are loc, în cartierul principal al ocupaţiei sovietice, o şedinţă de 
criză, la care iau parte înaltul comisar a URSS-ului, generalul de Stat Major 
al armatei sovietice, cât şi Walter Ulbricht, Otto Grotewohl şi şeful STASI- 
ului, Zaisser. 

Conducerea sovietică cere energic reprimarea revoltei cu orice 
mijloace. Până în 20 iunie, au loc 18 execuţii în faţa curții marţiale, 
„selectarea” victimelor fiind, de multe ori, aleatorie, cum s-a întâmplat cu 
tânărul muncitor vest-berlinez Willi Göttling, care se pare că n-a fost nici 
lider, nici participant la revoltă. 


Willi Göttling alături de soţie 

Strigătul libertăţii în România 


Expoziţia germană a fost prezentată, împreună cu cea a Memorialului 
Revoluţiei, mai întâi la Lugoj, în 19 decembrie 2005. Organizatori au fost 
Muzeul de Istorie, sub conducerea doamnei directoare Luminiţa Wallner, şi 
Asociaţia Luptătorilor, Participantilor şi Arestatilor în Revoluţie Lugoj, 
reprezentată de Victor Stămurean. 

Din partea Memorialului Revoluţiei au fost prezenţi preşedintele 
Traian Orban şi prof. univ. dr. Miodrag Milin, cercetător al istoriei recente, 
avându-l ca invitat pe Manfred Wagner, preşedintele Geschichtswerkstatt 
Jena. 


Devenit, la 20 decembrie 1989, al doilea oraş liber după Timişoara, 
Lugojul şi-a adus şi el jertfa de sânge. Tocmai de aceea, cele două expoziţii 
şi-au găsit locul şi momentul potrivit pentru a rememora dramatismul zilelor 
de Iunie 1953 şi Decembrie 1989. 

La nici două luni, în 17 februarie 2006, expoziţiile au poposit la 
Muzeul Banatului din Timişoara. Spicuim din articolele apărute în presa 
centrală şi locală: 


Revoltele anti-comuniste din România şi Germania, în expoziţie la 
Timişoara 


„Pe simezele muzeului au fost aşezate fotografii din zilele însângerate 
ale evenimentelor de acum 16 ani din Timişoara, Lugoj, Cluj-Napoca şi 
Bucureşti, precum şi copii ale modului în care s-au reflectat acestea în presa 

internațională. Cu aportul Consulatului German din oraşul de pe Bega şi al 
Fundaţiei Ettersberg, la Muzeul Banatului au fost aduse afişe care reflectă o 
parte din trecutul revoluţionar al germanilor din est, sub denumirea Un strigăt 
pentru libertate.” 

(România liberă, 18 febr. 2006, Alina Sabou) 


Imagini de la moartea comunismului 


„Doi tineri fugind cu o sticlă de sifon în mână, tunuri de apă, victorie, 
Piaţa Operei, lacătul care separă comunismul de Vest... sunt clişee expuse în 
Sala de Marmură a Muzeului Banatului, cu ocazia inaugurării a două 
expoziţii de fotografie [...]. 

Consulul [Germaniei — n.n.] Rolf Maruhn a vorbit despre 
revolte/revolutii care au izbandit, dar şi de cele care au fost inecate în sânge. 
Primăvara de la Praga, Revolta din Germania anului 1953, cea din Ungaria — 
încercări eşuate de a înlătura comunismul, căderea zidului Berlinului, 
acţiunile Sindicatului Solidaritatea din Polonia, Revoluţia decembristă din 
România — manifestări de amploare, care au schimbat istoria unei tari. Si a 
comunismului, în esență. Toate aceste mişcări au fost expresia necesităţii 
oamenilor de a fi liberi, de a trăi într-un spaţiu democratic, declară consulul 
Rolf Maruhn. În viziunea sa, expoziţia trebuie să fie văzută de cât mai mulţi 
timişoreni şi privită ca un act de rememorare a victimelor revoltelor 
anticomuniste. În acelaşi timp, ea trebuie să se constituie si într-un 
avertisment: puterea trebuie să emane întotdeauna de la popor.” 

(Ziua de Vest, 18/19 tebr. 2006, Cosmin Lungu) 


Primul şi ultimul strigăt de libertate, Germania şi România 


„România şi Germania şi-au descoperit puncte comune în istorie. Ne 
apropie trecutul recent, două momente sângeroase ale luptei anticomuniste 
care au marcat prima şi ultima revoltă împotriva comunismului est-european 
ies] 

În următoarele zece zile, clişeele fotografice sunt expuse în Sala de 
Marmură a Muzeului Banatului. Consulul german la Timişoara, Rolf 
Maruhn, a amintit la vernisajul de ieri că expoziţia trebuie să servească drept 
act de rememorare a trecutului [...].” 

O expoziţie itinerantă a Memorialului Revoluţiei, pe aceeaşi temă, se 
află în oraşul german Erfurt, iar preşedintele asociaţiei timişorene, Traian 


92 


Orban, precizează că fotografiile de la Muzeul Banatului vor avea un circuit 
prin mai multe oraşe din România. 

În sala Muzeului Banatului au mai luat cuvântul directoarea 
instituţiei, Tatiana Bădescu, istoricul Miodrag Milin, Ştefania Stegăroiu din 
partea Consiliului Judeţean Timiş. Expoziţia a fost realizată în colaborare cu 
Forumul Democrat German, Uniunea Scriitorilor şi Consiliul Judeţean 
Timiş.” 

(Agenda zilei, 18 febr. 2006, Oana Monoran) 


Vernisaj simultan la Timişoara şi în Erfurt 


„Referindu-se la dubla expoziție deschisă ieri, Traian Orban, 
preşedintele Asociaţiei Memorialul Revoluţiei 16-22 Decembrie din 
Timişoara, a apreciat ca deosebit faptul că evenimentul găzduit de Muzeul 
Banatului a coincis, ca moment al desfăşurării, cu prezentarea în oraşul Erfurt 
din Germania a unei alte expoziţii itinerante dedicată însă revoluţiei române. 
În timp ce românii se vor familiariza cu evenimentele din Thüringen, 
germanii vor avea prilejul să afle mai multe despre momentul 1989 în istoria 
țării noastre [...].” 

(Prima oră, 18 febr. 2006, L. P. M.) 


Din 17 februarie în 31 martie, de la Timisoara la Arad — un mic salt în timp şi 
spatiu: 

Expoziţie itinerantă pe tema: Revoluţia română din Decembrie '89 in 
imagini 


„Memorialul Revoluţiei 16-22 Decembrie 1989 din Timişoara — ne 
informează preşedintele Traian Orban — deschide vineri, 31 martie a. c., ora 
13,00, la Complexul Muzeal Arad, o expoziţie itinerantă pe tema Revoluția 
romana din decembrie ‘89 în imagini, care cuprinde fotografii din timpul 
Revoluţiei din decembrie 1989 din oraşele Timişoara, Lugoj, Arad, 
Bucuresti, Cluj, Sibiu, Braşov, Târgu-Mureş, Deva, Alba-Iulia. 

Alături de această expoziţie, sub genericul Un strigăt pentru libertate, 
sunt prezentate şi imagini de la prima revoltă de anvergură anticomunistă din 
17 iunie 1953 din fosta R.D.G. [...]. 

Sunt invitaţi să participe revoluționari arădeni, oficialități locale şi toți 
cei interesaţi de evenimentele din 1989.” 

(Informația Aradului, 30 martie 2006, E. Șimăndan) 


Strigătul german de libertate, din 1953 


De la Arad, în capitală. Locul ales, de această dată, nu a mai fost un 
muzeu, ci o altă instituţie importantă de cultură: Teatrul Naţional Bucureşti. 
Dubla vernisare de la Bucureşti a fost posibilă datorită concursului 
directorului general al TNB, Ion Caramitru, şi Fundaţiei „Academia civică”, 
condusă de doamna Ana Blandiana şi Romulus Rusan. 

Expoziţia timişoreană la Bucureşti 


În eleganta sală Amfiteatru a Teatrului Naţional Bucureşti, între 17-31 
octombrie 2006, bucureştenii (şi nu numai ei) au avut ocazia să reconstituie, 
în paralel, cele două evenimente istorice. Din partea Ambasadei Germaniei a 
fost prezent Robert Siegfried, reprezentant de presă. 

De la Bucureşti, halta (apropo, cuvânt german!) următoare a fost în 
Satu-Mare. Evenimentul a fost oglindit şi în presa sätmäreanä: 


Strigăt pentru libertate în deschiderea Zilelor Culturale Germane 


„Zilele culturale Germane au debutat ieri la Satu-Mare cu vernisajul 
unei expoziţii de fotografie organizată la Muzeul Judeţean. La deschiderea 
celei de-a VI-a ediţii a Zilelor Culturale Germane au fost prezenţi prefectul 
Radu Bud, primarul Iuliu Ilyes, episcopul romano-catolic Eugen Schönberger 
şi reprezentanţii Forumului Democrat German Satu-Mare. 

Expoziţia de fotografie intitulată Strigat pentru Libertate — RDG 1953/ 
România 1989 se doreşte a fi o paralelă în imagini a revoltei din iunie 1953 
din RDG, interpusă instantaneelor ce evocă evenimentele din 1989 din 
România [...].” 

(Gazeta de Nord-Vest, 20 apr. 2007, Lucian László) 


„Călătoria” expoziţiei germane încă nu s-a sfârşit! Se caută, deocamdată, 
noi itinerarii. România e mare, iar muzee şi alte lăcaşuri de cultură sunt 


destule! Vom trăi şi vom citi în următorul număr al buletinului! 


Adina Hornea Abruda 

Închisoarea de la Sighet — un spaţiu al memoriei 


România nu a avut niciodată vocaţia dictaturii, şi totuşi, au existat, de-a 
lungul anilor terorii totalitare, sute de închisori, de case conspirative, de lagăre; 
într-o lume schizofrenizată, oameni curati, oameni normali au fost constransi să 
trăiască un timp anormal... Oamenii aceia au ajuns cu „memoria ulcerată”. 
Uimirea că mai pot exista închisori, când peste drum, la numai câţiva metri, 
viata curge în albia ei firească, este imensă şi gravă... 

Prin satele româneşti, locuite de „oameni-memorie” (ţărani simpli, aşezaţi 
sfătos pe bănci, în fata caselor), traversa trenul ororii, din care erau azvârlite 
cadavre îngheţate de copii şi femei. Aici istoria nu mai poate fi interzisă! 
Halucinantele imagini ale rezistenţei din munţi, când haite de câini (la început 
buldogi, apoi alsacieni) erau aduse în camioane militare spre a sfârteca trupuri, 
sunt de neînchipuit. Şi totuşi, existau tinere, fugare prin munţi, care ştiau şi aveau 
puterea să cânte, să nască şi să-şi crească pruncii în văgăuni, în scorburi de mistreți, 
în peşteri; închisorile erau pline, ţara gemea, iar nouă, azi, şi mai ales lor, celor care 
au înfruntat monstruozitatea cu ochii limpezi, li se interzice istoria. 

Cum, nu de puţine ori, destinele lumii sunt regizate de canalii, care-şi 
clădesc capital politic din suferința propriei lor natii, singura salvare este 
restituirea memoriei şi aşezarea ei în banca de date a conştiinţei nationale. 


ok e ck 


Am fost la Sighet, la Muzeul Memorialului Victimelor Comunismului 
şi al Rezistentei. Am innoptat (cazată fiind) în celula nr. 64, etajul II, la câţiva metri 
de celula în care a murit Gheorghe I. Brătianu. M-am simțit minusculă în 
dimensiuni şi substanță, neînsemnată în gândire. Mi-a fost dat să zăbovesc o 
noapte în preajma spiritelor-colosi, care au scris pentru mine istoria țării mele! 

Nu poţi vorbi despre un spaţiu al memoriei decât în soaptä. Cum altfel te-ai 
putea manifesta, decât pios, când o sumară prezentare a Muzeului Memorialului 
Victimelor Comunismului şi al Rezistenței sună astfel: „Geografia spațiului 
concentrationar’, Celula in care a murit luliu Maniu, Distrugerea partidelor 
politice, Cortegiul sacrificatilor, „ Neagra” — celula de pedeapsă, Distrugerea 
Academiei Române, Represiuni etnice şi religioase, Reprimarea culturii, Piteşti: 
„Reeducarea” prin tortură, Femei în închisoare, Deportarea în Bărăgan, Rezistenţa 
anticomunistă în munfi...?! 

Cum altfel te-ai putea manifesta, decât pios, când eşti informat că, în 
1950, la penitenciarul de la Sighet, au fost încarceraţi peste 100 de demnitari 
români, că s-au dat pedepse de ani lungi de puşcărie, de cele mai multe ori fără 
procedura de judecată, că exterminarea era programul ordonat?! 


96 


Repere cronologice 

Clădirea Penitenciar de la Sighet a fost construită în anul 1897, ca 
închisoare pentru deţinuţii de drept comun. După 1945, repatrierea foştilor 
prizonieri de război şi a foştilor deportați din Uniunea Sovietică se făcea prin 
Sighet. În august 1948, a ajuns loc de detenţie pentru un grup de elevi, studenți, 
țărani maramureseni; în luna mai 1950, ajung aici peste 100 de miniştri, 
academicieni, politicieni, militari, economişti, istorici, ziarişti; în octombrie sunt 
închişi 50 de episcopi şi preoţi greco-catolici şi romano-catolici. Sighetul era 
„unitate de muncă specială”; în urma Convenţiei de la Geneva şi a admiterii 
României comuniste în ONU, în 1955, au loc gratieri. Din 200 de deţinuţi — 54 
decedaseră, închisoarea redevine închisoare de drept comun; în 1977 clădirea 
a fost dezafectată. Intră într-un proces de lentă degradare; în 1995, Fundaţia 
Academia Civică preia clădirea, spre a o transforma în Memorial. 


Despre Fundaţia Academia Civică şi Memorialul Sighet 

Fundaţia Academia Civică este condusă de doamna Ana Blandiana. 
Actul de constituire a Fundaţiei — 21 aprilie 1994, este semnat de 175 de 
membri. Principalul proiect este Memorialul Victimelor Comunismului şi al 
Rezistenței de la Sighet. Memorialul cuprinde Muzeul Memorial Sighet şi 
Centrul International de Studii asupra Comunismului — Bucureşti. Initiatoarea (în 
1992) proiectului Sighet a fost doamna Ana Blandiana. Realizarea lui s-a făcut 
împreună cu domnul Romulus Rusan şi un grup de istorici şi arhitecţi de renume. 
Proiectul este predat Consiliului Europei în ianuarie 1993. În 1995, două delegaţii 
de experţi ai Consiliului Europei au întocmit un studiu-raport, iar Memorialul 
este luat sub egida Consiliului. În contextul memoriei continentului, 
Memorialul de la Sighet se află, din 1998 (la propriu), alături de Memorialul 
de la Auschwitz şi Memorialul Păcii din Normandia. Banca de date a muzeului 
(pregătită şi continuu alimentată, prin grija domnului Romulus Rusan, 
vicepreşedinte al Fundaţiei) cuprinde mărturii zguduitoare ale istoriei reale a 
României. Ea reprezintă, prin manifestările de înaltă ţinută (simpozioane, seminarii, 
expoziţii de artă, Şcoala de Vară de la Sighet), lecţia de istorie necesară pentru 
generaţiile ce vor urma. De o covârşitoare importanţă sunt documentele, cărțile, 
obiectele, colecțiile de ziare, fotografiile, scrisorile, casetele audio-video care 
vorbesc despre destinul acestei natii şi atrocitățile săvârşite asupra fiinţei umane. 

Ziua Porţilor Deschise de la Sighet 


La Sighet, de Ziua Porţilor Deschise, în Sala de Conferinţe a Muzeului. 
Foşti deţinuţi politici (în prim-plan, fostul deputat PNŢCD de Timiş, Teodor 
Stanca), foşti deportaţi în Bărăgan au vorbit despre: 


„fărădelegile prin care a trecut poporul român, despre eliminarea 
elitei politice, militare şi intelectuale, despre lagărele de muncă forțată, despre 
deportări şi regimul de exterminare, despre experimentul Piteşti şi reeducarea de la 
Aiud... După eliberarea din 1964, când toţi cei care au trecut prin puşcării au 
ajuns acasă, au găsit o lume cu totul schimbată: familii distruse, părinți morţi, fraţi 
dispăruţi... pentru foştii deţinuţi a început o perioadă mult mai grea decât cea din 
detenţie... pentru că în detenţie erau două forţe distincte: victimele şi călăii lor... 
împotriva celor abia ieşiţi din puscärii măsurile luate au fost mult mai dure... Toate 
nenorocirile aduse de către invazia sovietică şi comunizarea ţării n-ar fi fost atât 
de greu de suportat dacă marea majoritate dintre români n-ar fi colaborat cu 
partidul comunist şi cu armata sovietică. Comuniştii au simplificat organizarea 
statului. Au făcut două clase: partidul şi restul. Oligarhia de partid a condus ţara; 
dar s-a mai creat şi oligarhia colaboratorilor partidului... nişte analfabeți care 
patronau totul. Daca, după 22 decembrie 1989, oligarhia de partid a dispărut în cea 
mai mare parte, în schimb, cea a colaboratorilor s-a menţinut intactă şi a pus 
mâna pe conducerea ţării. Ea se autoregenereazä: au fost bunicii lor, părinții lor, 
acuma sunt copiii lor, nepoţii lor, rudele lor... Sunt universităţi în ţară în care tot 
corpul didactic, de la rector la preparator, fac parte din aceeaşi familie. Asta a 
fost nenorocirea cea mai mare în timpul comunismului şi ea se menţine şi 
după 1989. Dar cel mai crud lucru care s-a întâmplat odată cu venirea 
comunismului a fost că s-a produs o falie adâncă, de netrecut, în structura 
psihologică a poporului român şi în structura spiritualităţii româneşti, întreaga 
societate şi fiecare dintre noi, pur şi simplu, am fost fracturati. Poporul român nu mai 
seamănă cu ceea ce a fost altădată... Este complet schimbat. Poporul român suferă o 
mare traumă sufletească şi psihică. El trebuie salvat. Cum şi cine s-o faca?...” 

Drumul spre Spaţiul de Reculegere şi 
Rugăciune 

(spaţiu construit după proiectul 
arhitectului timişorean Radu Mihăilescu). 


Curtea interioară a închisorii 

Spaţiul de reculegere, 
conceput ca o clepsidră prin care se vede cerul. 


Cortegiul Sacrificatilor reprezentând optsprezece siluete umane care 
înaintează spre un zid. 

Slujbă în Cimitirul Săracilor, pentru sufletul celor 54 de martiri, 
ucişi în închisoarea politică şi îngropaţi, noaptea, în secret. 


Domnul Romulus Rusan, la plantarea speciilor de conifere 
(donate de Primăria Timişoara), în cadrul proiectului peisagistic 
(pornit în anul 1999); pe cei 14.500 de metri pătraţi ai cimitirului s- 
a schițat un contur al României cu puieti de jnepeni, brazi, molizi, 
care, odată crescuţi, vor întrupa un amfiteatru vegetal din care se 
va ridica „tara”, ca o poiană. Patria îşi tine martirii în braţe! 


Doamna Ana Blandiana, „mâna forte” a Memorialului de la 
Sighet, alături de domnul Teofil Botlung, preşedintele Asociaţiei 
Foştilor Detinuti Politici — filiala Timisoara. 


Doina Magheti 

Relicve ale comunismului: Insula Goli Otok - iadul din 
Adriatica 


În vara aceasta, am avut ocazia, împreună cu familia, să călătoresc 
în Croaţia; într-una dintre drumeţii, am vizitat şi Insula Goli. De la ghid am 
aflat că închisoarea era supranumită şi ,,Alcatrazul croat” sau ,,Hawaii-ul 
lui Tito”; vizitarea insulei şi, mai ales, a închisorii, a impresionat vizibil 
grupul de turişti romani, tristeţea şi o tăcere apăsătoare s-a asternut... 


Insula Goli, in limba italiană /sola Calva (latitudine 44°51'N, 
longitudine 14°49'E), este situată în nordul Mării Adriatice, în apropierea 
Peninsulei Istria şi în vecinătatea insulelor Rab, Sf. Grgur şi Prvic; are o 
suprafaţă de 4,7 km?, lungime de 2 km şi un 
relief arid, pietros, cu un vârf muntos, Glavina, 
de 227 m. Vegetaţia este săracă, insula fiind 
nelocuită în majoritatea timpului. În timpul 
Primului Război Mondial, autorităţile austro- 
ungare au organizat un lagăr, în care au fost 
internați prizonieri ruşi, proveniţi de pe frontul 
de est. După terminarea celui de-al Doilea 
Război Mondial, în 1946, pe Insula Goli au fost 
deţinuţi cei acuzaţi de colaborare cu ocupantul 
fascist. După ruptura survenită în anul 1948 
dintre I. B. Tito şi I. V. Stalin (rezoluţia din 28 


iunie), cei suspectaţi de serviciile secrete 
iugoslave, UDBA, că ar avea simpatii pro- 
sovietice, au fost arestaţi şi o mare parte a fost 
încarcerată la Goli. 

În perioada anilor 1948-1963, din motive politice, au fost arestaţi 
circa 55.633 de „duşmani ai lui Tito şi ai poporului” (simpatizanți 
prosovietici, eroi ai războiului, membri ai partidului comunist, care nu 
împărtăşeau aceleaşi vederi politice cu Tito, foşti fascişti, foşti miniştri, 
..; nationalisti sau membri ai partidelor politice interbelice, 
oameni simpli). Ca pregătire, 21.818 erau cadre ale 
partidului comunist, 9.234 — intelectuali, 4.008 — 
studenţi, 5.081 — diverse ocupaţii. 


Harta cu reprezentarea 
geografică a insulei Goli 


Maresalul Iosip Broz Tito 


Dintre aceştia, la Goli au fost încarceraţi 16.312 prizonieri, din care 
11.650 pe motive politice, alături de 5.024 de persoane închise pentru alte 
delicte. Din cei închişi la Goli, 7.235 erau sârbi, 3.341 muntenegreni, 2.586 
croaţi, 882 macedoneni, 555 sloveni. În paralel cu închisoarea de pe Insula 
Goli, pe Insula Sf. Grgur funcționa o închisoare pentru femei. După moartea 
lui I.V. Stalin, în martie 1953, şi apropierea dintre Tito şi N. Hruşciov, in 
1955, cei condamnaţi pentru motive politice au fost eliberaţi progresiv, 
ultimul id ai politic fiind eliberat în 1956. 

Scriitorul Josip Zoretic descrie în cartea sa, Insula 
Goli - iadul din Adriatica, experienţa trăită, în perioada 
anilor 1962-1969, ca deţinut pe Goli, unul dintre cele mai 
sinistre puncte de represiune din fosta Iugoslavie, tabloul 
descris făcând să pălească imaginea „comunismului cu 
chip uman” din această ţară, cu care noi, românii, eram 
obişnuiţi şi pe care il invidiam. 

Un tablou similar al gulagului comunist, cel 
sovietic, ne este oferit de cartea lui Alexandr Soljenitin, 
O zi din viata lui Ivan Denisovici. Tablourile sunt 
SI pei Similare! 

Botezul deţinuţilor 
pe insula Goli 

Metodele folosite în închisoare erau identice cu cele din Siberia; 
muncile la care erau supuşi prizonierii erau variate, în cariere de piatră sau în 
ateliere, activitatea derulându-se, vara, sub o temperatură extrem de ridicată 
(între 35° şi 40°), iar iarna sub un vânt extrem de rece, numit bora. 

Brutalitatea paznicilor era notorie, unul dintre 
comandanții lagărului, Ante Raštegorac, bucurându-se de o 
tristă faimă. Tortura fizică, psihică si dezumanizarea 
persoanei era o activitate cotidiană. Numărul celor ucişi nu 
se ştie cu exactitate, iar dintre deţinuţi se cunosc doar 
câţiva: Miljuša Jovanovic, Josip Zoretic. 

Ororile detenţiei pe Goli au fost descrise într-o serie 
de cărți: în 1984, în SUA a fost publicat volumul Goli Otok 
— The Island of Death (Insula Goli — Insula Morţii), al 
poetului de origine macedo-bulgară, Venko Markovski; în 

1990, au apărut: volumul autobiografic Martin Muma, al 


| 


De poiie poetului Ligio Zanini (1927-1993), originar din Rovinj, 


Croatia, romanul Noc do jutra al scriitorului sloven 
Branko Hofmann si Otok brez milosti de Dimitrij Zilevski. 
După eliberarea deţinuţilor politici pe Goli au fost încarceraţi 

delincventi de drept comun şi delincventi juvenili. 

Complexul de detenţie de pe Goli era imens, fiind prevăzut cu un 
sistem de cazemate, drumuri, clădiri administrative, băi, complex sportiv de 
recreere, bazine de apă, cinematograf, loc de servire a mesei, generator de 
curent propriu, spital, ateliere de producţie, un mic port, unde acostau vasele 
cu prizonieri; de asemenea, cu clădiri care adăposteau gardieni şi celule în 
care erau ingrämäditi deţinuţii. Pentru a fi mai bine supravegheați, vegetaţia a 
fost îndepărtată de pe insulă; astfel, cine încerca să evadeze nu avea unde să 
se ascundă. Dacă, prin absurd, evada, curentul marin, la fel de puternic ca şi 
la Alcatraz, era o piedică serioasă. Dar nimeni nu a evadat de pe Golı. 

În 1988 conducerea Partidului Comunist Croat a luat hotărârea de a 
desființa închisoarea de pe Goli; în anul următor, insula este definitiv 
abandonată, iar populaţia acceptă, tacit, vandalizarea complexului de detenţie 
şi a tuturor clădirilor de pe insulă, chiar de către foştii deţinuţi. Aceştia au 
lăsat pe pereţii multor clădiri mesaje despre ceea ce s-a petrecut pe Goli. Cel 
mai edificator este mesajul: ,,SvrSeno Je”. 

Astăzi, pe Goli tronează doar ruinele, printre care pasc, fără oprelişti, 
oi şi capre; natura şi-a reintrat în drepturi, vegetetia invadând locul, 
distrugând zidurile. Insula, calificată drept Top Secret, este cuprinsă astăzi in 
itinerariile turistice; pentru o sumă variind între 200 şi 400 kuna, ea poate fi 
vizitată de orice turist, pentru 10 kuna, pe insulă se poate viziona un film 
documentar despre istoricul insulei; în rest, turistul, în grup sau individual, 
poate explora Goli, într-o mai mare sau mai mică măsură, în funcţie de 
pregătirea sa fizică. 

Personal, am explorat toată insula, ruină cu ruină, încercând să-mi 
închipui atrocitățile săvârşite. Terenul arid, soarele torid au însemnat Infernul 
pentru cei care au fost deţinuţi aici. Ca istoric, am fost revoltat de inexistența 
unui program de protejare a acestui complex. Dar, la intrarea în 
comandament, am găsit aruncată o cămaşă de deţinut, şi atunci am înţeles 
mesajul ,,SvrSeno Je”: într-o lume liberă şi democratică nu trebuie să existe 
puşcării politice, fie ele şi muzee! 

Imaginile vorbesc de la sine... 

Inscripţie din interiorul zonei productive a Insulei Goli, lăsată de ultimii deţinuţi 
în 1988 (traducere: S-a sfârşit!) 


Adrian Kali 

Pi VIAŢA ŞTIINŢIFICĂ 


Seminar la Kreisau: Viața de zi cu zi în dictatură 


În primul număr al buletinului nostru, am făcut cunoştinţă cu 
Memorialul de la Kreisau (Krzizowa), localitatea cu rezonanţă istorică din 
Silezia de Jos, Polonia, care s-a distins prin rezistenţa antifascistă susţinută de 
membrii Cercului cu acelaşi nume, conduşi de Helmut James von Moltke, 
condamnat şi executat la 23 ianuarie 1945. 

Memorialul de la Kreisau a organizat, între 20-23 aprilie 2005, a treia 
ediție a Seminarului Memorialelor, la care a fost invitat şi Memorialul 
Revoluţiei din Timişoara. 

Scopul acestor seminarii este stabilirea unor legături între 
memorialele din fosteletäri comuniste, precum şi studierea regimului 
comunist şi a consecinţelor acestuia asupra evoluţiei ţărilor în discuţie. 

Trei au fost cuvintele cheie ale seminarului din 2005: Unterwerfung — 
Anpassung — Widerstand (Supunere — Adaptare — Rezistență) sau, cu alte 
cuvinte, Alltag in Diktaturen (Viaţa de zi cu zi în dictatură). 

Deschiderea seminarului i-a aparținut Germaniei, reprezentată de 
Bernd Florath, de la Fundaţia pentru studierea dictaturii SED-ului din Berlin, 
care ne-a iniţiat în Opțiunile sociale si individuale de acţiune. Tot din partea 
Berlinului, dar timişorean la origine, William Totok şi-a susţinut Tezele pe 
exemplul experienţelor româneşti, în tandem cu Ludwig Mehlhorn, ale cărui 
teze au pornit de la exemplul experiențelor germane. 


La Kreisau, în seminar 

Tematica României: România 1989 — Lupta pentru libertate şi 
experiența puterii, moderator — William Totok. Din partea Memorialului 
Revoluţiei, Gino Rado a prezentat lucrarea Structura şi planul de măsuri al 
Securităţii între 1988-1989. 

Aparatul Securităţii este prezentat cu toate rotitele şi mecanismele 
complicate care îl compuneau, pornind de la cele şase Direcţii, ce şi-au 
dobândit, in timp, o tristă faimă. Urmează subdirectiile, unităţile militare şi 
unităţile speciale, cu roluri vitale în funcţionarea aparatului. 

Arta, cultura, presa, Radioul, Televiziunea, ştiinţa, învățământul, 
sănătatea, Justiţia, sportul, nimic nu a scăpat de pază. Proverbul românesc 
preferat al Securităţii a fost „Paza bună trece primejdia rea.”. Dar nu când e 
prea strictă (ne-a dovedit-o, din plin, Decembrie 1989!)... Erau urmăriţi cei 
care vroiau să plece şi cei care plecau. Urmăriţi erau, desigur, şi cei care 
rămâneau! Cine nu era urmărit?! 

Fireşte, ochiul de Argus al Securităţii era deschis nu numai spre 
interior, ci şi spre afară: „Pe plan extern, era vorba de o dezvoltare permanentă a 
activităţilor de culegere de informaţii de la grupurile clandestine, de la aşa-numitele elemente 
dușmănoase şi, în acelaşi timp, se urmărea cunoaşterea, prevederea şi zädärnicirea intentiilor 
duşmănoase şi a planurilor serviciilor de spionaj, ale organizaţiilor reacționare, national- 
iredentiste, fasciste, teroriste şi extremiste...” (Gino Rado) 

Dar pentru ca un aparat să funcționeze, el trebuie mânuit. Aflăm, pe rând, 
cine a mânuit şi a manipulat. Se succedă nume cunoscute sau mai puţin cunoscute, 
de la generalul Iulian Vlad, „creierul? Securităţii, şi generalul Emil Macri, din 
fruntea direcţiei de contraspionaj economic, la generalii Vasile Gheorghe şi Marin 
Neagoe, primul răspunzător de direcția de contraspionaj militar, iar cel de-al doilea 
de direcţia de protecție a conducerii Partidului Comunist Român. 

Ziua a doua a dezbaterilor a fost consacrată ţărilor slave. Acestea s-au 
derulat pe tematica Colaborarea, refuzul, participarea ca temă a analizării 
trecutului. Irina Ostrovskaia, de la Memorialul din Moscova, a prezentat Familia 
sovietică în anii dictaturii comuniste. Strategii de supravieţuire, iar Wjaceslaw 
Artamonow din Polonia ne-a dezvăluit cum este viaţa de zi cu zi lângă lagărul 
morţii din Butow. Irina Gerasimova a rememorat Rezistenţa evreiască împotriva 
dictaturilor din Bielorusia în anii ‘40-‘80 ai sec. al XX-lea, iar Victor 
Feduszczak Lupta de rezistenţă a Ucrainei în perioada postbelică. 

Seminarul a relevat faptul că, în ţările care au trecut prin experienţa 
comunismului, individul a avut, cu adevărat, un set de opţiuni la dispoziţie. 
Dacă a urmat calea colaborării, refuzului sau a participării, totul nu a fost 
decât o chestiune de curaj şi, în ultimă instanţă, de (supra)vietuire. 


Adina Hornea Abruda 

Revoluţia Română în imagini la Parlamentul Turingiei 


Paralel cu expoziția germană Der Schrei nach Freiheit, in Erfurt 
germanii au putut vizita expoziția Revoluţia Română în imagini a 
Memorialului Revoluţiei, care a fost vernisată la sediul TLSTU Erfurt. 

TLSTU Erfurt sau die Landesbeauftragte des Freistaats Thiiringen fur 
die Unterlagen des Staatssicherheitsdienstes der ehemaligen DDR este 
instituţia care deţine, protejează şi gestionează datele serviciului secret al 
fostei DDR. 

Sediul instituţiei este în clădirea administrativă a Parlamentului 
Turingiei. Aici a fost găzduită expoziţia Memorialului Revoluţiei preţ de 
două... anotimpuri (toamna şi iarna 2005-2006). 


Expoziţia timişoareană la Parlamentul de la Erfurt 


Redăm, în continuare, ce s-a consemnat în raportul de activitate al 
TLSTU Thiiringen pe anul 2005: 


Revoluţia Română în imagini 


„Expoziţia a fost realizată de Asociaţia Memorialul Revoluţiei din 16- 
22 Decembrie 1989 din Timişoara/România, pregătită într-o copie în limba 
germană, a fost văzută mai întâi la Jena şi, în cele din urmă, vernisată la 
Erfurt de către conducătorul acestei asociaţii româneşti, Dr. Orban. 

Evenimentele din Timişoara s-au numărat printre cele mai pregnante 
din Europa anului 1989, pentru că aici deţinătorii puterii au antrenat o forță 

masivă contra demonstrantilor şi pentru că ştirile despre decembrie/ianuarie 
1989/1990 au fost cunoscute şi în Turingia [...].” 
Lăsăm, mai departe, imaginile să vorbească! 


Adina Hornea Abruda 

Școala de Vară de la Sighet — ediţia a X-a 


soani | ET 


DE LA SIG 
EDITIA „ KER 
"6 uE 2007 


Organizată de Fundația Academia Civică, în colaborare, şi cu suportul 
financiar al Fundației Konrad Adenauer, cu sprijinul Serviciului Cultural al 
Ambasadei Franței la Bucureşti şi al Institutului Polonez, Şcoala de Vară de la 
Sighet, de anul acesta, şi-a desfăşurat cursurile în plin sezon estival (9-16 
iulie). Rector a fost istoricul Stephane Courtois (Franţa), moderator — 
Romulus Rusan. Doamna Ana Blandiana, preşedinta Fundaţiei Academia 
Civică şi domnul Holger Dix, directorul reprezentantei Fundaţiei Konrad 
Adenauer la Bucuresti, au avut cuvântul de deschidere. 

În programul Şcolii au figurat nume sonore în peisajul politic, istoric şi 
publicistic al Europei actuale, artişti, scriitori, dar şi martori ai trecutului: Eliot 
Sorel (Washington), St&phane Courtois (Paris), Dennis Deletant (Londra), Helmut 
Miiller-Enbergs (Berlin), Thomas S. Blanton (Washington), Konrad Bialecki 
(Poznan), Michel Thomas Penette (Luxembourg), Svetlana Savranskaya 
(Moscova), Mircea Carp (Miinchen), Andrei Brezianu (Washington), Nestor 
Ratesh (Washington), Radu Portocalä (Paris), Alicja Wancerz-Gluza 
(Varşovia), Alexandru Niculescu (Paris), Alexandru Zub (laşi), Andrei Pleşu 
(Bucureşti), Lucian Pintilie şi Bujor Nedelcovici (Paris), Liviu Tarau (Cluj), Rodica 
Palade (Bucureşti), Nicu Ionita (Paşcani), Emilian Galaicu-Paun (Chişinău), 
Sorin Alexandrescu (Bucureşti), Doina Magheti şi Daniel Vighi (Timisoara). 

Colaboratorii noştri la Sighet 


Cei 100 de cursanţi (elevi de certă valoare) au audiat şi au pus întrebări 
despre: decomunizare, România în contextele euroatlantice şi europene, Mircea 
Eliade, atrocitățile de pe frontierele României comuniste, Europa reunificată 
şi memoria comunismului, dosare de Securitate, destine carcerale, Basarabia, 
traumele post-detentie, reviste şi istoriile lor, politica internaţională a României 
în perioada Războiului Rece, posturi de radio interzise în România comunistă, 
inutilitatea răului, tortionari, cenzura în teatru şi film în perioada comunistă, 
creştinismul românesc între Orient şi Occident, metodele de refacere a arhivei 
STASI distrusă, istoria crimelor comunismului aşa cum apare în dosarele poliţiei 
secrete, lustratia in Polonia, itinerariile culturale ale Consiliului Europei si replici 
sovietice la disidenta anilor 1970-1950. 

Să fu copil şi să ai ochii larg deschişi spre samavolniciile săvârşite 
împotriva semenilor tăi europeni în trecutul recent: acesta este numitorul comun al 
Şcolii de Vară de la Sighet, manifestare unică în România, în contextul restituirii 
istoriei. 


Doina Magheti 

Colocviu internaţional la Târgovişte 


În perioada 11-14 octombrie, la Târgovişte, în cadrul Universităţii 
„Valahia”, a avut loc Colocviul International 7989 — an decisiv în istoria 
Europei. 

Colocviul a fost organizat de Institutul Revoluţiei Române din 
Decembrie 1989, în colaborare cu Universitatea „Valahia” şi Institutul de 
Istorie „Nicolae Iorga”, al Academiei Române, şi cu sprijinul Consiliului 
Judeţean Dâmboviţa şi al Primăriei municipiului Târgovişte. 

La colocviu au participat istorici, jurnalişti şi alte personalităţi publice 
din Bulgaria, Cehia, Franţa, Republica Moldova, Polonia, Slovacia, Serbia, 
Ungaria, SUA, România şi, ca invitaţi, revoluționari din Bucureşti, 
Târgovişte şi Timişoara. 


Prof. univ. dr. Peter Kopecky, dr. Miroslav Tejchman, Claudiu Iordache 


În cadrul colocviului au fost supuse dezbaterii patru teme principale: 
Raportul dintre factorii interni şi externi în pregătirea, declanşarea si 
victoria revoluțiilor din 1989; Conţinutul, caracterul şi formele revoluțiilor 
din statele europene foste socialiste în anii 1989-1990; Mass-media si 
schimbările radicale din Europa Centrală si de Est; Consecințele 
dezintegrării sistemului comunist din Europa asupra evoluţiilor de pe 
continent la cumpăna mileniilor. 

Au fost prezentate următoarele lucrări: prof. univ. dr. Ion 
Alexandrescu, Decizia privind plata datoriei externe şi impactul acesteia 

asupra economiei româneşti la sfârşitul anilor '80; dr. Miroslav Tejchman 
(Cehia), Condiţii interne şi externe, economice şi politice care au determinat 
colapsul comunismului în Balcani; prof. univ. dr. loan Chiper, PCUS şi 
regimul de la Bucureşti la sfârşitul anilor '80; dr. Plamen Petrov (Bulgaria), 
Factori interni şi externi care au determinat căderea regimului Jivkov în 
Bulgaria; prof. univ. dr. Alicja Sowinska Krupka (Polonia), Drumul către 
libertate în Europa Centrală; prof. univ. dr. Ripp Zoltan (Ungaria), 
Dezintegrarea sistemului comunist şi tranziţia prin negociere în Ungaria, dr. 
Oşca Alexandru, Timişoara — primul oraş liber al României; conf. univ. dr. 
Mihai lacobescu, Modalităţi de preluare a puterii. Cazul Suceava; lector 
univ. drd. Teodor Vasiliu, Revoluţia la Târgovişte. Câteva consideraţii, lect. 
univ. dr. Ion Bucur, Mass-media românească în primele zile ale Revoluţiei, 
prof. univ. dr. Peter Gross (SUA), Limitele democraţiei: cum a eşuat media 
atomizată şi a reuşit în epoca post-comunistă; dr. Branko Nadoveza (Serbia), 
Revoluţia Română în presa din Serbia; Gino Rado, Reflectarea Revoluţiei 
Române în media din Ungaria si Germania; prof. univ. dr. Jean Louis 
Courriol (Franţa), Imaginea Revoluţiei Române din decembrie 1989 în 
Franţa; prof. univ. dr. Peter Kopecky (Slovacia), Decembrie 1989 în ochii 
unui Slovac; dr. Läszlö Borhi (Ungaria), Răspunsul vestic la tranziția din 
Ungaria; lect. univ. dr. Teodora Stănescu Stanciu, Evoluţii politice din statele 
central-estice ale Europei: 1990-1996. Studii comparative; prof. univ. dr. 
Marian Cojoc, Remodelarea structurilor organismelor europene după 1989. 
Etapele extinderii Uniunii Europene. 


László Borhi, Ioan Scurtu, Mihai Andreescu, Jean Louis Courriol 

În cadrul discuţiilor au mai fost abordate şi alte teme interesante: tipul 
de regim din statele membre ale Pactului de la Varşovia, comunist, socialist 
sau dictatorial; dezinformarea în privința morților de la Timişoara; rolul 
SUA şi URSS în schimbările politice din România. 

Au fost organizate şi deplasări pentru documentare la fosta cazarmă 
din Târgovişte, unde au fost judecaţi şi executaţi Nicolae şi Elena Ceauşescu, 
la Curtea Domnească şi Turnul Chindiei şi la Complexul Memorial 
„Mateiaş.” 


Gino Rado 

Pi BIBLIOTECA REVOLUȚIEI 


Adrian Kali, Lecţia Timişoarei, Timişoara, 2007, 63 p. 


Elevii noştri ştiu tot mai puţin despre 
adevărurile crunte ale României dinainte; despre 1989 
şi marea schimbare, de la noi şi din lume, declanşată 
atunci. Am avut şansa istorică de a fi martorii unor 
evenimente tumultuoase şi cruciale ce se produc doar 
o dată într-un secol sau chiar mai rar; evenimente ce 
jalonează destinul umanităţii pentru următoare lungi 
re ; perioade de acalmie. 
ct Destinul a facut ca la noi minunea să se 

Timişoarei întâmple in Timişoara. lar acum, pentru elevii de azi 
= şi de mâine, lecţia Timişoarei o susţine un profesor, 
istoric şi revoluţionar de-al nostru; participant şi, prin 
miracol, supravieţuitor al acelor încleştări, duse dincolo de frică, împotriva 
eşaloanelor ce semănau moarte. 

Un om care şi-a depăşit frica nu face compromisuri; el devine 
necesarmente credibil. Vorbeşte, adică scrie pe limbajul de înţeles al 
liceenilor. Ne explică, în cuvinte simple şi de bun simţ, de ce românii nu l-au 
mai crezut pe Ceauşescu, cum s-a alterat crezul în comunismul românesc — o 
făcătură de import cu rare momente de demnitate naţională. Ne ilustrează 
schemele piramidale ale oligarhiei tovarăşilor, dincolo de care era doar 
pustiu şi ger în suflete; şi teamă sau repulsie fata de colosala maşină de strivit 
oamenii neinregimentati şi liberi. 

Lecţia Timişoarei este cea a nevoii de a te descătuşa de toate 
îngrădirile dictaturii de afară si din interiorul ființei noastre. Nevoia de a 
redeveni normali şi critici; mai mult critici decât mulţumiţi. Şi doritori de a 
gusta şi a ne înfrupta din spaţiul libertății fără ingradiri şi dascăli atotstiutori, 
cu reţete infailibile de succes în viata şi fericire garantată. O libertate care 
însă a fost atinsă şi prin moarte la Timişoara. O eliberare de toate spaimele 
dictaturilor, călcate în picioare; eliberare prin depăşirea fricii şi naşterea 
speranţei. Repere pentru acest măreț şi iluzoriu vis de o săptămână al 
timişorenilor care s-au numit László Tokes, Biserica şi Dumnezeu, Lorin 
Fortuna şi Frontul Democrat Român.... 

O lecţie despre nevoia de a visa şi de a crede în vise; în vise care să dureze, 
nerisipite de realitatea obtuză şi, prea de multe ori, nedreaptă cu cei ce o ignoră. 

Adrian KALI 


p 


Editura" Eurostampa 


Aceasta este lecţia Timişoarei, a speranţei într-un mâine care să nu fie 
o deziluzie pentru gândurile eliberate din noi. Gânduri cu care s-a luptat pe 
buze (şi s-a murit) în acel decembrie de foc, ce a făcut istorie şi pentru noi, 
cei de astăzi, în România. 
Miodrag Milin 


Timothy Garton Ash, Istoria prezentului. Eseuri, schițe şi relatări 
din Europa anilor '90, Editura Polirom, laşi, 2002, 368 p. 


' Licențiat în istorie devenit jurnalist şi jurnalist 
Wing Gorton: Aah redevenit istoric, autorul a urmat cursurile Facultății de 
isteria Istorie a Universităţii Oxford, iar între 1986-1987 a obţinut 
prezentalni „ O bursă la Centrul International Woodrow Wilson din 


Washington. 
A e Interesul său pentru rezistența germană față de 
regimul nazist i-a purtat paşii în Berlin, la sfârşitul anilor 
'80, şi s-a concretizat în prima sa carte şi în supravegherea sa 
É de STASI, autorul fructificând, ulterior, formarea 
== ..  Cosaruluisăuprin volumul publicat in 1988. 

În jurnalism s-a remarcat, prin publicarea de relatări 
şi analize despre înlăturarea comunismului din Europa Centrală, ca editor al 
ştirilor externe la The Spectator, editorialist al ştirilor privind Europa Centrală 
pentru The London Times şi comentator al ştirilor externe pentru The 
Independent. Eseurile sale apar frecvent în The New York Review of Books, iar 
editorialele în The Guardian. 

În prezent, Timothy Garton Ash este profesor de Studii Europene la 
Universitatea Oxford (unde este directorul Centrului de Studii Europene de la 
Colegiul Sfântul Anton) şi cercetător ştiinţific al istoriei contemporane la 
Institutul Hoover al Universității Stanford. 

Volumele sale au ca teme de cercetare prăbuşirea regimurilor comuniste 
din Europa Centrală şi de Est în 1989, conexiunile dintre intelectualitate şi 
politică şi cele dintre Uniunea Europeană şi celelalte țări europene, iar cartea de 
față este o continuare a cercetărilor sale, ce au debutat cu Und willst Du nicht 
mein Bruder sein... * Die DDR heute (1981) şi au continuat cu The Polish 
Revolution: Solidarity, 1980-1982 (1983), The Uses of Adversity: Essays on the 
Fate of Central Europe (1989; ediția română fiind publicată sub titlul Foloasele 

prigoanei, la Editura Humanitas în 1997, în traducerea lui Catrinel Pleşu), We are 
the People: The Revolution of 1989 as Witnessed în Warsaw, Budapest, Berlin 
and Prague (1990; ediţia americană fiind publicată sub titlul The Magic Lantern, In 
Europe's Name: Germany and the Divided Continent (1993), The File: A 
Personal History (1998) si History of the Present: Essays, Sketches and Despatches 
from Europe in the 1990° (2000). Ultima sa apariţie este Free World: Why a Crisis 
of the West reveals the Opportunity of our Time (2004). 

Volumul /storia prezentului. Eseuri, schiţe şi relatări din Europa anilor '90 
al lui Timothy Garton Ash a văzut lumina tiparului, în versiunea originală, în 2000, 
iar în cea română, în colecţia Historia (coordonată de Mihai Răzvan Ungureanu), la 
editura ieşeană Polirom, în traducerea lui Cătălin Constantinescu, în 2002, fiind 
unul din rezultatele Programului Balkan History, finanțat de Fundaţia CONCEPT 
din România şi de Fund for Central and East European Books Project din Amsterdam. 

În opinia autorului, conceptul de „istorie a prezentului” diferă de 
canoanele istoriografice ce domină astăzi istoria contemporană, provenite din 
concepția lui Leopold von Ranke, conform cărora istoricii pot înţelege mai 
bine o perioadă istorică, după parcurgerea unui interval lung de timp de la 
producerea sa, remarcând că, până la apariția acestei idei în istoriografie, 
calitatea de martor ocular la evenimentele istorice era considerată esenţială 
pentru înțelegerea evenimentelor istorice, de la Tucidide (cu al său Război 
peloponesiac, trecând prin operele lui Caesar — Însemnări despre războiul galic şi 
însemnări despre războiul civil , Însemnări despre războiul dacic (ale 
împăratului Traian, am adăuga noi), la Alexis de Tocqueville, cu opera lui 
privind revoluţia de la 1848 din Franţa şi continuând cu William Shirer şi 
Ascensiunea şi decăderea celui de Al Treilea Reich ori Cornelius Ryan cu Ziua 
cea mai lungă. În apărarea conceptului de „istorie a prezentului”, ca martor 
ocular la revoluțiile din 1989, şi influenţat de experienţa sa jurnalistică, autorul 
afirmă că „nimic nu se compara cu a fi la fata locului”(p. 14). 

În cercetarea „istoriei prezentului”, după opinia autorului, există şi 
limite, constituite de apariţia unor noi surse de informaţii (incluzând, aici, atât 
apariţia de noi surse de informaţii, cât şi urmările imediate ale evenimentelor 
istorice), ceea ce duce la necesitatea revizuirii istoriei prezentului. 

Opinia diplomatului şi istoricului american George Kennan, însuşită de 
autor, este că „istoria prezentului” este o „zonă îngustă şi rareori vizitată a 
demersului literar în care ziaristica, istoria şi literatura... se adună laolaltă” (p.14), 
opinând că este un domeniu rareori cercetat, dar interesant prin tensiunea lui. 

În concepţia autorului, caracteristic pentru cercetătorul acestui 
domeniu este senzaţia de parcurgere a unei „ţări a nimănui”, iar „elementul 
cheie al încrederii” (în opera „istoricului prezentului” — n.n.) nu este nici 

aparatul tehnic prin care se fac înregistrările audio-video, nici sursele (de 
informaţii pentru „istoria prezentului” — n.n.), nici verificarea (faptelor consemnate 
de „istoricul prezentului” — n.n.), oricât de valoroase ar fi acestea. Este calitatea care 
poate fi numită cel mai bine „verosimilitate” (p. 16). 

În cele 33 de eseuri, schiţe, relatări ale volumului, regăsim crâmpeie din 
istoria Europei, cu reverberatii de la Războiul de 30 de ani (1618-1648), 
trecând prin Congresul de la Berlin din 1878, până la conflictul din 1999 dintre 
Federaţia Serbia-Muntenegru şi N.A.T.O. 

Structura volumului începe cu o hartă a Europei din 1999, la care se 
adaugă, pe lângă sus-mentionatele reportaje, liste cronologice cu evenimentele 
majore din istoria Europei Centrale şi de Sud-Est între 1990-1999, în final, 
existând un index de nume proprii. 

Temele majore ale volumului se ocupă de prăbuşirea Republicii 
Democrate Germane şi reunificarea cu Republica Federală Germania 
(„Germania descätusatä”, „Banalitatea binelui”, „Adio, Bonn!”), mentalitatea 
fostilor conducätori si spioni comunisti est-germani (precum Erich Mielke — 
„Solutia”, Erich Honecker — „Vizita” şi Markus Wolf — ,,Martorul Wolf”), 
necesitatea asanării morale a societăţilor postcomuniste in Europa Centrală 
(„Procese, epurări şi lecţii de istorie”), evoluţia de la dictatură la democraţie a 
regimurilor politice din Europa Centrală („Apres la Déluge, Nous”), rolul 
intelectualilor în schimbarea societăţii civile din Europa Centrală („Intelectuali şi 
politicieni”, „Marta şi Elena”, „Bucătăria Elenei”), problemele Uniunii Europene 
(„Afacerea Chequers”), politica britanică fata de Uniunea Europeană (,,Tati şi fu”, 
„Am greşit autobuzul?”). Un loc aparte îl are în volum tema destrămării 
Iugoslaviei („Croaţia purificată”, „Bosnia în viitorul nostru”, „Tragedia 
sârbă”, „Plângi, ţară dezmembrată!”) şi conflictul din 1999 dintre Federaţia Sârbă 
- Muntenegru şi N.A.T.O. („Război în Kosovo”, „Întoarcerea în Kosovo”, 
„Protectoratul”, „Anarhie şi nebunie”). 

Experienţa jurnalistică a autorului evocă figurile politice de prim rang ce au 
scris istoria Europei Centrale între 1990-1999, de la Erich Mielke şi Erich 
Honecker la Helmuth Kohl şi Oskar Lafontaine, de la generalul Jaruzelski la 
Lech Wale_sa, de la Radovan Karadzic şi Slobodan Milosevic la Dobrica Cosic şi 
Zoran Djindjic, alături de membrii emblematici ai societății civile ca Adam 
Michnik şi Vaclav Havel, neuitând să evoce presei libere în formarea societății 
democratice în Polonia prin Gazeta Wyborcza, Robotnik şi Tygodnik Masowsze. 

Este prezentată şi opinia occidentalului ce călătoreşte în Europa Centrală şi 
de Est fata de starea de fapt existentă aici: „Cu cât te apropii mai mult de Est şi de 
Sud, cu atât mai multă corupţie şi haos.” (p.299), alături de un diagnostic 
pertinent al autorului privind diferenţele de dezvoltare ale regiunilor României 

— „ŞI Transilvania şi Banatul, care împreună măsoară mai mult de o treime din 
România, sunt marcate pozitiv de moştenirea austro-ungară. Dar chiar dacă 
mergi spre părțile sudice ale României, care au aparţinut Imperiului Otoman, 
diferenţele sociale, politice şi economice dintre Ungaria şi România nu sunt la fel 
de abrupte ca acelea dintre Slovacia şi Ucraina” (p.298), fata de situaţia 
internă a României postdecembriste („haosul antidemocratic din acea vreme” — 
p.293) sau de caracterizarea seacă a regimului instaurat de Milosevic — 
„democratura: democraţie ca formă, autoritarism ca substanţă. Aceste democraturi 
comuniste se menţin la putere prin controlul asupra televiziunii de stat, poliției 
secrete şi deținerea abuzivă a unor largi sectoare din fosta economie de stat. Astfel 
de regimuri pot fi răsturnate paşnic, dar acest lucru necesită o coaliție mare formată 
din aproape toate forțele care i se opun.” (p.278), cu paralele ce se impun şi 
României postdecembriste. 

Preocupările lui Timothy Garton Ash fata de Europa Centrală şi de Sud- 
Est sunt similare cu cele ale lui Dennis Deletant față de România, scrierile sale 
fiind marcate de experienţa sa jurnalistică, în comparaţie cu amprenta 
ştiinţifică mai pregnantă din scrierile conationalului său. 

Volumul de fata este o retrospectivă analitică amplă — pe alocuri 
caustică — a perioadei 1989-1999 din istoria Europei Centrale şi de Sud-Est 
(România nefiind decât rareori subiectul analizei autorului), apropierea de 
perioada cercetată lipsind-o de profunzimea clasicelor lucrări ştiinţifice. 


Laurenţiu Mioc 

Pi DOCUMENTAR 


Femeile în Revoluţie 
Din dosarele Procesului de la Timişoara (audieri, septembrie 1990) 


În lumea dură a bărbaţilor, un NU din partea femeii are alte 
relevante decât cel scăpat printre buze, uneori inconştient si la tot pasul, 
pentru a ne ghida opţiunile comportamentale, ale persoanei şi cele publice. 

Este NU categoric, după o viaţă de trudă şi speranţe irosite într-un 
sistem al minciunii; minciună şi violenţă abătută asupra unei femei istovite, 
care a fost pedepsită violent când a vrut să fie cinstită, cu ea şi lumea, în 
demnitatea ei. 

Un NU al unei mame de martir. Cu pioşenie şi multă bunăcuviinţă, în 
confruntare cu Răul institutionalizat, fără chip şi suflet, care semana a 
moarte de dupa perdeaua hotelului: „Sa fie scoşi şi judecaţi! ”. 

Un NU între lumi, pe invers: cu refuz de a gira viitorul pe seama 
diletantilor ori a fariseilor, şi speranţe de Decembrie, vii încă, în reformarea 
vechii structuri. 

Un NU din bun simţ şi speranţă de mai bine; naivitate reprimată si ea 
cu vorbe triviale şi ameninţări brutale ale câinilor dezlantuifi ai Răului. 

Un NU sfäsietor si tragic, al mamei de copil, pentru tulburarea 
liniştii morţii (, Doamne, cine i-o fi luat verigheta? ”) şi a ränduielilor vieţii 
(„Nimeni n-a tras... Atâta le doresc: ucigașii să aibă parte de bucuria ce au 
făcut-o tuturor celor cărora le-a murit cineva drag. ”) (Miodrag Milin) 


Ioana Ecaterina. Muncitoare, 53 de ani. Ridicată în seara de 16 decembrie, în Piaţa 
Sinaia, şi dusă la Militia Judeţeană, împreună cu alti arestaţi. A fost bătută în curte: 
„Tremuram toată, nu ştiam ce să fac de frică...” În aceeaşi noapte, pe la 4,00, spre 
dimineaţă, câteva femei au fost ridicate şi apoi eliberate, „ne-a resfirat pe străzi”. 
Duminică, în 17, pe la orele 13.00, fiind în Piaţa Maria, a fost, din nou, ridicată de 
colonelul Sima şi dusă într-un gang, sub pretext „să-l vedem pe domnul Tokes.” Aici a 
fost lovită crunt, cu pumnul, „de mi-a ieşit o măsea şi cu o ureche nu aud.” În 18 a fost 
bătută, din nou, cu picioare în burtă, de un civil, cu numele Veverca, la Spitalul 
Judeţean, unde voia să-şi scoată un certificat medico-legal pentru bătăile îndurate 
anterior. 


- Deci cum vă numiți? 
- Ioana Ecaterina. 
- Ce vârstă aveţi? 

- 53 de ani. 

- 53 de ani. Ocupaţia? 

- Muncitoare la C.F.R. 

- Muncitoare la C.F.R. Domiciliul? Doriţi să fiţi audiată ca martor sau ca 
parte civilă? 

- Ca parte civilă, ca parte vătămată. 

- „Rog sa fiu audiata ca parte vătămată în cauză.” Vă ascultăm! 

- In data de 16, după-masa, m-am dus în Piaţa Unirii, să cumpăr lapte pentru 
nepoți. Plecând de la Piaţa Unirii, am venit încoace şi am auzit că se 
scandează ceva de la Piaţa Maria. De la Piaţa Unirii am venit pe jos până la 
Piaţa Maria. La Piaţa Maria am mai stat şi eu acolo, până la 7,30-8,00, nu ştiu 
să apreciez ora... 

- Dimineaţa? 

- După-masa. 

- După-amiaza, aşa, pe 16? 

- Da. Pe 16. De la Piaţa Maria m-am dus până la „Sinaia” pe jos. Nu aveam 
aşa distanță mare, de la „Maria” până la „Sinaia.” La „Sinaia” au venit nişte 
cetățeni civili şi m-au luat într-o maşină. Luându-mă în maşină, nu ştiam 
unde mă duce, nu ştiam nimic, era întuneric, nu vedeam nici cine e, nici ce 
maşină e, decât că e o maşină închisă, atât pot să apreciez, că era o maşină 
închisă la culoare. Când am ajuns la Miliție, unde ne-a lăsat jos într-o curte 
mare, ne-a lăsat şi apreciam că este Miliție sau Inspectorat, nu ştiam ce e, pe 
sub mâini m-am uitat doar, că-mi era frică şi m-am uitat şi am văzut că sunt 
nişte cazane mari de motorină, de benzină, de ulei... Lângă mine era un om 
care întotdeauna îmi spunea să nu-mi fie frică. Dincolo de mine a ridicat un 
om capul, presupuneam că este un om, tot muncitor, era tractorist şi zice către 
mine: „Doamnă, nu vă fie frică! Nu vă fie frică!”. Tremuram toată, nu ştiam 
ce să fac de frică... 

- Dar ce s-a întâmplat acolo? Ce vi s-a întâmplat? 

- Ne-a bătut. Acolo ne-a bătut cel puţin 20-25 de minute. 

- Cine? 

- Un om înalt, foarte nervos, un om mai voinic, în civil, ne-a bătut de ne-a 
zăpăcit în bătaie... Asta a fost pe 16... 

- Câţi erati acolo? 

- Era un singur om care ne-a bătut... 

- Nu, nu, nu! Dar câți erati dv. acolo? 

- Noi eram multi, foarte multi, cel putin 80-90 de persoane. 

- Si erati întinşi jos? Acolo în curte? 

- Eram întinşi pe burtă. Ca pe animale ne-a întins pe burtă. 

- Când v-au luat de-acolo, de la Restaurantul Sinaia, aveati ceva asupra dv. 
care să dea de bănuit? 

- Nu aveam nimic, decât aşa, plasa o aveam, cum o am şi-acum. Deci nu 
plecam fără de plasă cu mine nicăieri, că nu ştiam ce găsesc, pentru că 
luasem plasa ca să iau lapte pentru copii, pentru nepoți, că am patru nepoți... 

- Aşa! 

- Şi la ora 3,30-4,00 dimineaţa, după ce ne-a interogat, ne-a luat declarație 
cineva, civil iară, ne-a luat o declaraţie şi ne-a dus pe noi tot cu o maşină 
închisă, ne-a răsfirat pe străzi... 

- V-a dat drumul? 

- Ne-a dat drumul. 

- În aceeaşi noapte? 

- În aceeaşi noapte... Nouă ne-a dat drumul, la câteva femei... La câteva 
persoane numai si la câţiva copii, eu eram cea mai bătrână din câţi am fost 
acolo... Dar ne-au bătut într-un hal fără de hal. Pe 17 dimineaţa, ne-am dus la 
biserică. După-masă, când am ieşit la 1,00, la 1,00 şi ceva, iară am venit, din 
nou, la „Maria” aci... 

- De ce? 

- Că am auzit că s-au spart foarte multe magazine şi am zis: „Hai să mergem 
$i noi, poate că s-a spart şi la «Maria», să vedem ce e acolo.” Am auzit de la 
biserică că pe pastorul Tőkés vor să-l scoată de-aici sau să-l omoare... Eu aşa 
ceva auzisem de la lume, de la popor. Am venit aici, la „Sinaia”, am zis către 
ăia care păzeau acolo, grupul ăla mare de oameni, erau în jur de 300-400 de 
oameni la ,,Maria.” De-acolo am cerut la ăia care erau acolo, care păzeau 
acolo: ,,Lasati-ne să-l vedem pe domnul Tőkés, dacă şi pentru el am venit 
aici, cel putin läsati-ne să-l vedem, dacă mai există sau l-aţi omorât!”. Vine 
un domn, locotenent sau colonel, nu ştiu ce este, că nu prea cunosc gradele, 
că sunt taranca, vine şi zice: „Te luăm, dar fără ca să ne faci ceva!” M-au luat 
înăuntru, m-au dus pe coridorul ăla, pe mine şi mai pe o femeie. Ăla în timpul 
ăsta o ieşit. Ne-am uitat pe o uşă şi pe cheia uşii, că nu se putea, era imposibil 
să intri înăuntru, ne-am uitat pe cheia uşii, el a ieşit. Iar eu am primit un 
pumn de mi-a ieşit o măsea şi cu o ureche nu aud... Imediat mi-a täsnit 
sângele pe ureche şi pe gură şi, venind afară din holul ăla, după ce mi-am 
revenit, un om cu barbă, înalt, puţin mai înalt ca mine, cam 1,50-1,60 să fi 
avut, omul ăla a zis: „Domnule Sima, ai nenorocit-o, ai nenorocit-o! Ce i-ai 
facut?” De-atunci am aflat că cel care m-a lovit îl cheamă Sima. Nu l-am 
cunoscut, în viata mea nu... 

- Dar l-aţi văzut pe cel care v-a lovit? 

- Da, cum să nu... 


123 


- Cum arăta? 

- Un om mai înalt ca mine şi mai bine ca mine şi avea două stele mai mici şi 
una mai mare... 

- Aşa, şi altceva? Era tânăr, era în vârstă? 

- Era în vârstă... 

- Saten, brunet, blond? 

- Mai aşa, şaten, nici blond, nici brunet, mai şaten... 

- Cărunt sau necărunt? 

- Nu m-am uitat, că era cu chipiu. 

- Cu chipiu... Da. Şi ati plecat de-acolo, probabil. 

- Am plecat de-acolo aşa cum am fost. Am plecat acasă direct. În drum spre 
casă, m-am întâlnit cu soţul. Zice: „Ce-i cu tine?”, zic: „Uite, cutare şi cutare 
m-au bătut.” Zice: „Ce-ai căutat acolo?”. „Am fost şi eu ca oricare om, am 
fost să văd.” M-am dus acasă, pe 18 dimineaţa nu m-am dus la lucru. M-am 
dus să-mi fac certificat medico-legal. 

- Aga... 

- Cand am ajuns în holul Spitalului Judetean, că la Spitalul Judetean se 
făceau certificatele medico-legale, când am ajuns în holul spitalului, acolo 
striga un bărbat, adică am întrebat un bărbat, văzându-l civil şi venind către 
mine, zic: „Domnule, spuneti-mi şi mie, unde să mă duc să-mi fac un 
certificat medico-legal?”. Îmi spune: „Uite, acolo.” Între timp, venea un om 
îmbrăcat în haină de piele, tot civil, înalt, foarte nervos şi zice către noi: „Ce 
cauţi aici?” Zic: „Vreau să-mi fac certificat medico-legal, că m-au bătut, ieri 
noapte, la Miliție, la Procuratură, la Militie...”, nu ştiam nici eu, dar asta mi-a 
fost vorba, ăsta mi-a fost cuvântul... M-a luat de mână, aici, de mână, de mi- 
au rămas urme pe mâini, aşa m-a strâns de mână, m-a luat, m-a tras în hol şi 
mi-a dat câteva picioare în burtă. De-atunci, eu nu mai pot să lucrez, nu mai 
sunt capabilă să lucrez, de cinci luni de zile stau în spital şi nu mă pot 
vindeca nicidecum. Am fost aşa de rău bătută, şi vine domnul doctor Costea 
şi spune: „Domnule, de ce dai în femeia asta, aici nu este voie să baţi!” Şi i-a 
spus pe nume, cum îl cheamă. Eu nu-l cunosc, nu ştiu, era civil... 


Avram Elena. Mama lui Avram Vasile, de 40 de ani, decedat. Ziua de 17... „Am fost 
la biserică... s-o gătat liturghia, manifestantii pe partea stângă... pe partea dreaptă, era 
Armata... Manifestantii... m-or luat de brat, aşa că eu am întrebat că Armata îi cu ei... 
Nu, maicuta!... Ei cântă de Ceausescu şi noi strigăm Jos Ceausescu!... Am plecat la 
Spitalul Judeţean... or mai fost femei, una cu supă, să ducă la fata operată... nu ne-o 
lăsat... Către cine ţineţi armele aşa? Către noi, bunicii voştri?... Şi le-am zis la copii să 
nu se ducă... Nu pot să spun cât o durat până o venit un vecin... Mi-au zis că-i împuşcat 
la Clinici... cine o tras în copilul meu?Ca o intrat glontul... între coaste şi plămâni, şi s-o 
oprit şi i-o spart ficatul... şi rinichiul i l-o scos şi o mai trăit copilul meu până a doua zi 

de Crăciun... şi atunci or venit securiştii acolo şi ne-or scos afară... copilul meu o murit 
şi eu nu l-am văzut... Cine o tras în copilul meu?... Să fie scoşi şi judecaţi!” Asupra 
grupului de demonstranți s-a tras din Hotelul Timisoara, „că glontele o venit pe o 
traiectorie de sus în jos... A rămas o nepotica de 14 ani.” 


- Cum vă numiţi? 

- Avram Elena. 

- Ce vârstă aveţi? 

- 63 de ani. 

- Sunteţi mama lui Avram Vasile, da? 

- Da. 

- Decedat, da? 

- Da. 

- Ce ştiţi legat de...? 

- Domnule preşedinte, eu, duminica, toată ziua am fost în oraş, am fost la 
biserică, după-masă am plecat la Judeţean... 

- Stifi, iertati-ma, trebuie să-mi fac datoria, sunt obligat de lege. Stifi că 
mărturia mincinoasă se pedepseşte. 

- Da, domnule preşedinte. N-am ce să mint. Eu mi-s femeie bătrână... 

- Am înţeles... 

- Am fost la biserică. Când am ieşit din biserică, or venit manifestanți... S-o 
gătat liturghia, manifestantii pe partea stângă, tineret or fost, şi, pe partea 
dreaptă, era Armata. Am ieşit şi am aşteptat tramvaiul... N-o venit şi am 
intrat şi eu cu ei şi or venit până la Operă. La Operă, Armata s-o retras. 
Manifestantii ăştia or strigat acolo: „Jos Ceausescu!”, „Jos comunismul!”, 
„Vrem libertate!”, or cântat „Hora Unirii”, „Deşteaptă-te, române!”... Încă 
doi m-or luat de braţ, aşa că eu am întrebat că Armata îi cu e1? Că am văzut 
că îi şi Armata şi ei... „Nu, mäicutä!”, zice: „Ei cântă de Ceauşescu şi noi 
strigam «Jos Ceausescu!»”. $i m-am dus cu ei de brat, m-am dus până acolo, 
că or spus că merg la Partid şi m-au întrebat dacă merg cu ei şi le-am spus că 
mă duc acasă, că mi-i greu, că o fost o căldură şi am spus la copiii mei ce-am 
văzut. După-masă am plecat la Spitalul Judeţean... Când am ajuns la tramvai, 
n-o circulat tramvaiul 4 şi am luat 17-le, troleibuzul ăla, am mers până la 
Tribunal. Acolo erau cordoanele de militari, nu ne-or lăsat să trecem... Or 
mai fost femei, una cu supă, să ducă la fata, operată de fiere... Nu ne-o 
lăsat... Le-am zis: „Măi, copii, läsati-ne să trecem, noi nu facem nimic!“, or 
spus că „Nu, nu!”, militarii. Le-am zis: „Cătră cine ţineţi armele asa? Cäträ 
noi, bunicii voştri? Părinții voştri?” Unii or început a plânge, or plâns unii 
militari... Am vrut să mergem cătră semafoare şi ne-or zis să nu mergem, că 
acolo sunt de ăia cu coifuri şi sunt de-ăia, securişti... Iară am venit înapoi, că 

era lume acolo şi copii mai mult... Am venit înapoi către Piaţa Unirii, ca să 
trecem, să mergem la spital. N-am putut, că tot Armata o fost peste tot... Am 
trecut să mergem înapoi către casă... Acolo spărgeau pe vitrine, nişte copii 
spărgeau pe vitrine. Am ajuns acasă. Femeia s-o dus, că o zis că stă pe Bv. 
Sălăjan, aia cu oala cu supă, şi eu am venit acasă... Şi am spus la copiii mei, 
erau nişte vecini şi am spus, dar era gata să plece şi copilul meu cu vecinul 
ăla. Eu le-am povestit că am auzit că a călcat tancul o femeie şi un copil... N- 
am văzut, atunci s-o făcut scandal mare şi zbieräturi, şi huiduite, şi eu atunci 
am plecat de-acolo, când s-o călcat femeia aceea... Eu n-am văzut, aşa or zis. 
Şi le-am spus la copii să nu se ducă... Eu m-am dus la cameră, la fată, acolo, 
şi copilul o plecat cu vecinii ăia... Nu mai pot să spun cât o durat până o 
venit un vecin şi o bătut la uşă şi eu, când am deschis uşa, mi-au zis că „li 
împuşcat la Clinici!”. Eu mi-am luat slapii şi am fugit la Clinici... Se 
trăgea... să mă lipesc de alţii, eram pe Circumvalaţiunii... strigau... Când am 
ajuns la Clinici, acolo, iară, se spărgea pe partea ailaltă şi am auzit nişte 
domni că or strigat: „Spargeti, copii!”. Dar eu m-am dus la poartă la Clinici, 
le-am strigat să mă lase să intru. N-or vrut să mă lase... Se trăgea dintr-o 
macara din fata de la Clinici, se trăgea, se împuşca şi-atunci m-or auzit 
vecinii şi m-o auzit şi doamna doctor Baranyi, că a fost doctorita la baiatu’ 
meu, că ea o lucrat la „Sud”, şi o venit la poartă si m-o băgat înăuntru şi o 
vrut să-mi dea medicamente. Am spus că vreau să văd copilul meu dacă-i 
mort, dacă nu-i mort... Mi-a spus că nu-i mort şi că-i operat şi să stau 
liniştită... Şi-atunci mi-or spus colegii ăia că, cum or ajuns la Piaţa “700” şi 
or trecut, şi între Oftalmologie şi Centrul Militar l-or împuşcat pe copilul meu 
cu gloanţe de război. Cine-o tras de-acolo, din Hotelul ,,Timisoara”? Cine-o 
fost acolo şi cine-o tras în copilul meu? Că o intrat glontul, mi-o spus 
profesorul, pe-aici o intrat glontul şi între coaste şi plămâni şi s-o oprit şi 1-0 
spart ficatul, că o fost „dum-dum” de ăla şi rinichiul i l-o scos şi o mai trait 
copilul meu până a doua zi de Crăciun, dimineaţa la 4,00, şi n-am mai putut 
să mă bag, toată noaptea am stat, au deschis usa, cum or tot venit răniții, şi tot 
o plâns lumea acolo, şi doctorii or plâns... Am stat în toată ziua, şi noaptea 
m-am dus la el la spital, până când o vorbit Ceauşescu, şi-atunci or venit 
securiştii acolo şi ne-or scos afară... Nu ne-or lăsat decât la poartă... Copilul 
meu o murit şi eu nu l-am văzut... Cine o tras în copilul meu? La 70 de ani să 
rămân pe ulite, să n-am pe nimeni! Eu vreau să ştiu! Să fie scoşi şi judecaţi! 
Ei spun că suferă că-s arestaţi, dar eu nu sufăr că mi-or omorât copilul?! Şi 
pentru ce...? Spune că sunt huligani, ce o putut să spargă acolo? Să-l fi 
împuşcat în picioare, să fie şchiop, dar nu să mi-l omoare cu glonţ de război! 
Toată lumea ştie că m-au scos afară cu leagănul din casă şi mi-au sigilat tot! 

Greu l-am crescut şi barbatu’ meu mi l-or dus la concentrare şi socru-meu 
închis şi bătut şi smulse mustatile la socru-meu şi tata închis... Domnul de la 
S.M.T. Fibiş i-o fost milă şi ne-o trimis câte-o pita acasă... Şi copilu” mi l-or 
împuşcat acuma! Eu trebuie să sufăr anii ăştia, să n-am copil? Pentru ce au 
tras în el? Pentru ce mi l-or omorât, copilul meu...! Atâta am avut de spus. 
Să-l văd pe cel care a tras din Hotelul „Timişoara”! Că de-acolo, că aşa o 
venit glontul, de sus, şi mi-or omorât copilul! Numai atâta am avut de spus... 
- Câţi ani avea băiatul? 

- 40 de ani. 

-,,...in vârstă de 40 de ani. ” Cu ce se ocupa? 

- Muncitor... 

- „Acesta, împreună cu mai multi vecini, a ieşit în oraş, la demonstraţii. * 
Cât era ora când a plecat de-acasă? 

- Nu mai ştiu, domnule, în jur de 16,00... 

- „Pe seară, am primit vestea...” 

- Ela fost primul împuşcat. La Clinici el o ajuns primul rănit. 

- Da. „Pe seară am primit vestea că fiul meu, în zona Centrului Militar 
Judeţean, a fost împuşcat. Mi s-a spus că s-a tras dinspre Hotelul 
«Timişoara». ” 

- O spus şi el: „Vezi, mami, puteam să fiu mort...” 

- „A trăit până in data de 25 decembrie, când a decedat...” Da. Când s-a 
întâmplat asta? În 17 decembrie? 

- Da. 

- „A fost rănit în seara de 17 decembrie, fiind internat în spitalul Clinicile 
Noi.” Dar ce v-a spus fiul, de unde s-a tras? Din hotel sau dinspre hotel? 

- Din hotel, din hotel. 

- „Mentionez ca...” 

- Din Hotelul ,, Timisoara.” 

- „Mentionez ca am stat de vorbă cu fiul meu, cât timp a mai trăit, şi mi-a 
spus că s-a tras asupra grupului de demonstranți, unde se afla si el, din 
Hotelul «Timisoara.» Medicul mi-a comunicat ca glontele a venit pe o 
traiectorie de sus în jos, pătrunzându-i în torace, subclavicular.” Da. Are 
copii băiatul dv.? 

- Are o fetiță de 14 ani. 


[i 


Rusu Maria. Detalii despre evenimentele de la Biserica Reformată, din ziua de 15 
decembrie... ,, A început să se strige: Români, veniţi cu noi! Români, nu fiţi lasi!... In 
18 decembrie: am coborât din tramvai... în faţa mea, pe mijloc, unde e zona verde, 
mergea un ostaş de Grăniceri şi, lângă el, un civil care filma totul. În 20 decembrie... s- 
a pus carne şi lămâi la liber: că a venit Bălan, de anul nou o să avem curcan... În faţa 

Catedralei, nişte bărbaţi mai furioşi băteau cu pumnii şi picioarele, să se deschidă, şi-i 
făceau pe preoți laşi şi criminali, că au scos ieri copiii, să fie împuşcaţi... În 20, în 
balconul Operei... Vreti să vă vorbească tovarăşul Matei, vreţi să vă vorbească... 
Bălan? Da, vrem Bălan ca primar!... Alţii au început... Iliescu şi Mănescu!” 


- Cum vă numiţi? 


- Rusu Maria. 

- Ce vârstă aveţi? 

- 59 de ani. 

- Înţeleg că vreţi să fiţi audiată ca martor. Da? 
- Da. 


- Vă ascultăm! 

În data de 15 decembrie, dimineaţa, am pornit de-acasă să mă duc spre 
copii. Nora mea abia născuse al treilea copil şi, din tramvai, am văzut 
aglomeratie la staţia Doja. Am coborât, ştiam că acolo e Tokes László şi că, 
de două zile, am văzut nişte ostaşi acolo şi am... 

- Vorbiti mai aproape de microfon, că nu se aude! 

- ...ostasi, de vreo două zile acolo, şi zic „Cine ştie ce păzesc?!” Si am 
coborât din tramvai... 

- În data de 15 sau în 16? 

- În 15 decembrie dimineaţa, înainte de ora nouă... Era adunată lumea acolo, 
circa 40 de persoane, femei şi bărbaţi, şi am întrebat şi eu ce s-a întâmplat. Şi 
au spus că trebuie să-l evacueze pe pastor şi că ei au stat toată noaptea şi l-au 
păzit, pentru că au fost anunţaţi şi nu vor să-l lase, că-i preotul lor şi nu vor 
să-l lase să plece din localitate şi din biserica lor... N-am nimic cu religia lor, 
nu sunt şovină, nu sunt naționalistă, n-am fost membră de partid, n-am 
simpatizat nedreptätile. Am o soră în S.U.A., de 20 de ani plecată, deci am 
avut destul de tras, destule... Şi am spus: „Şi ce dacă trebuie să fie evacuat?” 
„Păi, l-au dat mai-marii lui în judecată şi trebuie să fie evacuat!” Păi, zic: „Şi 
dacă e o sentinţă, ce vă bagati în asta?” „Nu, că am stat toată noaptea şi noi 
nu-l lăsăm.” Am stat, ca toată lumea, am stat vreo două ore şi ceva, s-a mai 
adunat lume, fiind staţia de tramvai aproape, cinci linii de tramvai: 1 negru, 1 
roşu, 6, 7 şi 8. Lumea, cum cobora, cum urca, mai stătea, mai întreba, mai 
pleca, mai comenta. Era o maşină galbenă, în apropierea uşii de intrare în 
biserică, şi una mai albă, lângă atelierul de reparat umbrele. Era acolo un fost 
vecin de-al meu, că locuisem vreo 15 ani la câţiva metri de parohia lor, pe 6 
Martie nr. 13, şi mi-a spus că este venit de la Ambasada Maghiară cineva, cu 
un frate sau o rudă sau cineva de-al lui din Canada şi să vadă ce vor face şi că 
vor merge la autorităţi, să vadă ce se întâmplă. Sigur că am fost curioasă şi 
am stat în continuare de vorbă mai mult de două ore cu acest Cerbe, care a 

fost responsabil la Croitoria din 6 Martie nr. 13, unde locuisem eu 15 ani, şi 
mi-am întâlnit diferite cunoştinţe, nişte casiere de la 1.J.T.L., care erau în 
concediu... Am mai discutat şi noi să vedem ce e... În jurul orei 12,00 am 
plecat, şi după-amiază am revenit iar. Erau diferite cunoştinţe şi am întrebat 
ce s-a mai întâmplat. Şi spun: „Nu ne-a zis nimeni nimic.” Zic: „Cum, nu 
spune Militia, nimeni, să plecăm?” Zic: „Nu. Bate vânt de libertate.” Si tot se 
aduna lumea... M-am dus la Consiliul Popular Municipal, am avut de 
rezolvat o problemă şi am relatat acolo, la două prietene, despre ce-i acolo. 
Una dintre ele a zis că merge şi ea să vadă. Zic: „Duceti-vä, că si eu merg 
până la copii, mai am treabă, şi mă întorc înapoi.” Că nora mea a născut greu, 
a stat mai mult în spital. Şi m-am întors după-amiază iarăşi... Geamurile erau 
astupate, se baricadaseră înăuntru, numai un geam era liber... A apărut la 
geam, întâi a vorbit ungureşte, am întrebat şi eu: „Ce spune, ce spune?” Îmi 
spunea cineva: „Halgaş, halgaş...”, adică să tac. Pe urmă cineva spune că o 
să vorbească şi pe româneşte. A spus că se bucură că lumea vine, că are grijă 
de el, că-l simpatizează, că... Au început unii: „Români, veniţi cu noi!”, 
„Români, nu fiţi laşi!” Eu am rămas aşa... M-am dus până acasă, m-am 
schimbat, am luat ce-a mai trebuit de dus la copii, iar’ m-am întors înapoi pe 
la 17,00, 17,20. În staţie a venit un grup de vreo 50 de tineri, că erau ţigani, 
că erau arabi, că erau bisnitari, deşi noi, de-atatia ani pe traseul ăla, ne 
cunoaştem bisnitarii, nu erau din ăia de care erau pe Văcărescu, că acolo erau 
bisnitä cu sârbii şi toate... Si au început iarăşi in fata, acolo, şi un tânăr, in 
fata bisericii, ne-a întrebat: „Sunteţi cu noi? Că o să impartim lumânări, că o 
să vină mai târziu şi studenţii.” $i am spus: „De ce vă jucaţi cu focul?” Şi în 
timpul ăsta, de la geamurile de vizavi de geamurile lui Tőkés, se aprindeau 
mereu flăcări. Eu am crezut că se filmează sau se fac semnale şi atunci m-am 
tras de-acolo, ca să nu mă mai fotografieze cineva. Am trecut în staţie, unde 
se oprise grupul ăla şi le-am spus iară: „Măi, copii, sunteţi tineri, vedeti-va de 
treabă!”. Şi unul din ei întreabă: „Păi, tramvaiul şapte unde merge?” Oprise 
7-le. Păi, zic: „Voi nu sunteţi timişoreni?” ,,Nu!” „Păi, atunci ce căutaţi 
aici?”, „Păi, am venit la pastorul nostru.” Am mai stat un pic acolo, am 
încercat să le spun să-şi vadă un pic de treabă, un domn a spus că am 
dreptate. M-am dus repede, să-mi chem şi vecinele... Dacă eram în 
apropiere, două staţii de tramvai până în Văcărescu, şi-mi cunoşteam vecinele 
şi cunoştinţele, când am venit cu vecina mea, la 18,55, de ce ţin minte precis 
ora, că am intrat întâi la alimentară, să văd ce mai au. Erau lăzi cu băutură 
multă şi asta se poate vedea din documentele de intrare a băuturilor şi 
alimentelor, de la direcţia lor alimentară, de la contabilitate, ce băuturi s-au 
adus... Noi am fost ultimele cliente... Era cafea „nechezol” şi chiar am spus: 

„Sta-i-ar în gât şi lu’ madam Nica, să bea şi ea cafea «nechezol» toată viata, 
să vadă şi ea ce e ficat şi ce e fiere şi ce e stomac balonat de «nechezol»!”. Ea 
era directoarea Direcţiei Comerciale, ne-am luat cafea şi am ieşit. În timpul 
ăsta s-a şi încuiat uşa după noi. Vreo trei tineri au vrut să intre, să ia băutură. 
Se închiseseră uşile, fetele n-au mai dat voie... Am trecut iară cu vecina, să 
ne uităm, nu mai era grupul ăla, cei circa 50 de tineri. Am mai stat acolo şi 
noi puţin, a ieşit iarăşi pastorul la geam. Între timp, au trecut, de vreo trei ori, 
vreo trei ARO-uri, noi, albe şi, pe urmă, a coborât primarul Mot şi mai multi 
de-acolo... Chiar mă mir că-i liber, că doar el răspundea de aprovizionarea 
oraşului. Şi-atunci, nu ştiu ce a fost acolo şi vecina mea: „Haide, că iese cu 
bătaie, haide, că iese cu arestare!” Zic: „Stai, dom'le!” „Nu, că eu mă duc 
acasă, dacă tu vrei să stai, stai!” Zic: „Bine, hai că te duc acasă şi după aceea 
mă întorc.” Şi a doua zi dimineaţă, iarăşi a ieşit pastorul la geam. Atunci a 
apărut şi soţia lui, că atunci am văzut-o şi eu prima dată... Pe el in 15 l-am 
văzut prima dată şi iar’ a vorbit ungureşte, şi iar’ româneşte şi a spus aşa: „A 
fost aseară domnul primar Mot cu tovarăşii săi şi m-au asigurat că nu voi fi 
evacuat, că pot să ies să mă plimb, că mi se vor asigura toate condiţiile şi 
rămân în parohia mea.” S-au debaricadat geamurile, s-au lăsat geamurile 
libere, nu ne-a spus nici Militia, nici Armata, nici Securitatea, nici procurorul 
Ursu Ieronim, de la Procuratura Judeţului Timiş, care a trecut de câteva ori cu 
maşina pe-acolo şi ne-a văzut şi mă cunoştea, nimeni nu ne-a zis nimic. Am 
stat linistiti, a început să se strige: „Români, veniţi cu noi!”, „Români, nu fiți 
laşi!”, în sfârşit... Pe urmă, mi-am mai văzut de treburi, am mai trecut, tot 
linişte a fost. Noaptea ne-am speriat de sticla spartă, de spărturile geamurilor, 
de tot ce a fost acolo... A doua zi, iarăşi, când am pornit, că tot pe jos am 
mers, ne-am şi uitat vitrină cu vitrină... Deci din Piaţa Reşiţa şi până aici, ce 
erau vitrine întregi şi ce erau sparte. Să plângi de milă, că... unde au început 
legionarii pogromul împotriva evreilor, dar n-am văzut aşa ceva, să-mi 
plângă sufletul, că toate vitrinele erau distruse, era ceva de neimaginat... În 
schimb, la C.E.C. vitrina întreagă, la cofetărie vitrina întreagă, la farmacie 
numai un pic spart, vizavi, la „Sinaia”, încă nu era spart tot. În 17 iară am 
pornit cu vecinele spre Catedrală. Când a trecut iarăşi grupul ăsta pe la 
C.F.R., grup tot aşa, de tineri, dar grup compact, ne-am şi speriat. Am zis: 
„Cine ştie ce iese, cine ştie...” Zic: „Hai, Lenuş, acasă...!” Ea nu, că să 
mergem. Dar stăteam cu grijă să nu se întâmple ceva acasă, copiii ăia, 
deocamdată, nora mea şi copiii mai au nevoie de mine... Deci duminică 17, 
în timpul ăsta se începuseră ceva discuţii, că-s demonstraţii, că nu ştiu ce... 
Noi ne-am întors acasă. N-a trecut mult şi iar’ s-au auzit vitrine sparte, tipete, 


urlete, strigăte: „Laşilor, veniţi cu noi!”, în sfârşit... În 18 dimineaţa am 

pornit să iau laptele la alimentara de lângă noi. Nu venise laptele. Am luat-o 
pe vecina mea, că am auzit că se dau cartofi, până la... 

- Dar în noaptea de 17, începând cu seara de 17... 

- N-am mai ieşit, dar au venit vecinele... 

- Împuşcături ați auzit? 

- Da. Şi a venit una din vecinele noastre, Carmen Seia, care a spus că era cu o 
prietenă, care a spus că a murit lângă ea. Noi, speriate, în sfârşit... A doua zi 
dimineaţa, am pornit să ne luăm cartofi, tocmai în centru, lângă C.E.C.-ul 
mare, pe Rousseau, dar pe jos am venit tot drumul... Ce să vă spun, acuma 
era absolut totul spart. Dacă duminică mai rămăsese ceva în picioare, acum 
era totul spart. La Küttl, unde este stația de gaze, unde se alimentează 
autobuzele I.J.T.L.-ului si, la fel, îi staţia, tot aproape de casa lui Tőkés, sunt 
trei linii de autobuz: 23, 32 şi 33. Acolo era un cordon din Gărzi Patriotice, 
Armata şi câte doi civili cu nişte scurte, un gri-albastru petrol, cu alura de 
sportivi, de militari, tunşi frumos, nu aveau nimic pe cap. Aveau câte un 
pistol-mitralieră, nu-l ţineau nici in sus, nici în jos, aşa, erau cu mâna şi-i 
spun: „Lenuş, să nu tragă în noi!”, dar, dacă circulă lumea, înseamnă că: „Tu 
nu vezi că păzeşte staţia de gaze, că, dacă aruncă staţia de gaze, noi nici nu 
mai existăm în cartierul ăsta...” 

- Dar unde? 

- În Piaţa Stefan Furtună, la Kiittl, cum îi spune, deci circa 200 de metri de 
casa lui Tőkés László. Ala a fost primul punct în care am văzut că este păzită 
staţia de gaze de Armată, de ce era păzită... Am venit pe jos, deci tot centrul; 
când am văzut ce este, magazinul ăla de blănuri din centru distrus, ars, fumul 
în sus, spre apartamente, unde aveam atâtea cunoştinţe şi prietene, zic: „Vai, 
Lenuş, ce-o fi şi la Catedrală...” Pe urmă, ea spunea că s-ar putea să fie 
morţii de ieri, încă nu i-au ridicat... Am vrut să mergem să-i vedem şi nu ni 
s-a dat voie. Cineva ne-a spus că ar fi mai înţelept să nu ne ducem. Deci s-a 
dat voie să circulăm. Când am ajuns şi la magazinul „Bijuteria,” totul distrus, 
aruncate, ceasuri zdrobite, bijuterii... Am întrebat fetele alea dacă mai pot 
recupera ceva si-atunci... 

- Dar dv. ati lucrat în comerț, de vă cunoşteau? 

- Am fost revizor contabil la Judeţ. Tot aşa, s-a apropiat de noi o altă 
cunoştinţă, zic: „Vai, doamna Popescu, uitaţi ce...” Zice: „Îmi plânge sufletul 
de milă că a reuşit un ungur, după ce că ne-au făcut laşi, să spună acuma că 
nu suntem în stare noi să ne facem democraţia. O facem, dar paşnic. Ce ne 
trebuia nouă huliganismul ăsta şi distrugerile astea, că tot noi le suportăm!” 
Ne-am luat cartofii. Prietena mea s-a întors cu tramvaiul acasă, eu m-am 
întors pe jos, copiii locuiesc aproape de Piaţa Traian, pe Pestalozzi, acolo, şi 

m-am dus până la „Pădurea Verde”, să văd tot traseul... Când am văzut Piaţa 
Traian şi-acolo, în fata Garnizoanei, dispeceratul ars complet, chioscul de 
bilete, chioscul de ziare, totul ars. Numai scrum. În Piaţa Traian, la fel. 
Magazinul de Fierărie şi Sticlărie din Piaţa Traian, complet arse, scrum... Să 
vezi, să plângi şi să nu poţi nici să vorbeşti, nici să comentezi. Când m-am 
întors înapoi, m-am întors cu tramvaiul înapoi, până în stația Ştefan Furtună, 
unde era staţia de gaze, şi acolo am coborât, să văd ce mai e. Dar în tramvai 
m-am întâlnit cu Iosa Ion, fostul director adjunct al I.P.F.S.-ului, şi-i spun: 
„Vai de mine, tovarăşe losa, îmi plânge sufletul, săraca eroică clasă 
muncitoare, tot ea o să suporte toate...” Zice: „Ai dreptate, tot noi o să 
tragem, să recuperăm toate pagubele astea...” „Măcar e vreo idee, aşa, cam 
cât ar fi pagubele, aşa, cu aproximaţie?” Zice: „O să fie peste câteva miliarde, 
cine poate evalua acum, în câteva minute?” Pe urmă, am pornit pe jos. Am 
coborât din tramvai... În faţa mea, pe mijloc, unde e zona verde, mergea un 
ostaş de Grăniceri şi lângă el un civil care filma totul. Şi când am văzut că 
filmează în partea dreaptă, unde erau magazine mai multe, de câte ori se 
oprea el să filmeze, mă opream şi eu... 

- Asta unde? În Piaţa Traian? 

- De la Ştefan Furtună spre Piaţa 1 Mai... Şi am mers până acolo, în urma 
acelui cetăţean care filma, şi lângă el un ostaş. Deci acel film ar trebui să 
existe undeva, nu ştiu cine l-a luat sau poate este la dv. Dar am stat. De câte 
ori s-a oprit el, am stat şi eu să se filmeze şi, sinceră să fiu, poate mă prinde şi 
pe mine într-o imagine, să mă ia martor şi pe mine odată, să spun cum mi-a 
plâns mie sufletul de tot ce s-a făcut, haosul acesta, şi pentru ce? În 18, deci 
cu asta am terminat. În 19 dimineaţa, iară m-am dus după lapte la Alimentară, 
dar zic: „Hai să vad, ce se mai dă prin piaţă? Poate se dau ouă, ceva...” Nu 
era nimic. În 19 după-amiază, am vrut să plec la pâine şi nu m-au mai lăsat 
vecinii să merg încolo, au spus: „Nu te duce încolo, că uite cum stau 
tramvaiele, şi pe o parte şi pe alta sunt oprite!” În faţă la Cinema „Arta” era 
un camion cu ostaşi. S-a spus că în fata la ELBA, acolo, pe pod, s-a tras... 
Noi am văzut fumul şi flăcările şi am crezut că arde fabrica şi ne-a spus că 
nu, numai un camion, un tractor sau ce a fost acolo... Se auzeau dinăuntru, 
de la ELBA, că nu e distanţă prea mare, şi n-a trecut mult timp şi a trecut un 
tânăr care a spus că este rănit la cot şi cineva de-acolo, de la blocurile 
noastre, a scos un prosop mic şi l-a legat. După ce s-a amurgit bine, ostaşii au 
plecat, lumea de la blocuri a început să strige şi să-i huiduie: ,,Criminalilor, 
călăilor, v-aţi omorât fraţii, v-aţi omorât prietenii! Ce-ati făcut?” Si-atunci o 
vecină a spus să ne ferim, că cine ştie, poate-i apucă dracii şi trag şi în noi. 
Nu ştiu ce a fost. Pe urmă au plecat, s-au retras. În 20, dimineaţa, m-am dus 

la lapte, mi-am lăsat să-mi ţin rândul, am lăsat plasa cu sticlele acolo, am 
trecut prin piaţă, să văd ce se dä. Am trecut podul, să văd ce e în fata la 
ELBA. Au spus că sunt porțile închise şi oamenii sunt ţinuţi înăuntru, nu sunt 
lăsaţi să iasă, că este mai bine să fie ţinuţi înăuntru, să fie linişte. Ne-am uitat 
puţin pe-acolo, erau de la camionul şi tractorul ăla ars acolo ceva roşii 
aruncate pe jos, şi am venit încoace. S-a pus carne la liber în vânzare, rapid, 
s-au dat şi lămâi, am stat şi am luat şi lämäi, şi carne, nici şase minute n-am 
stat şi am luat vreo şase kg., şi-atunci lumea a spus: „Dacă a venit Bălan, de 
Anul Nou o să avem curcan!” Si-atunci, cineva a spus că „Pe timpul lui 
Pacoste, am mâncat cu dragoste!” Ne-am luat lämäile, ne-am luat carnea şi... 

- Şi pe timpul lui Matei? 

- Asta nu a spus... 

- Nu a spus... 

- Dar am avut parcurile făcute frumos, nu ştiu restul... Noi, dacă eram 
supăraţi, eram supăraţi pe madam Nica, că era şefa Direcţiei Comerciale, şi 
pe primarul Mot, pe care nu l-am văzut niciodată, nici prin pieţe, nici prin 
alimentare. Pe Matei l-am văzut mereu prin pieţe... 

- Bine. Altceva mai aveţi să ne spuneţi? 

- În 20, deci după ce ne-am luat astea şi ne-am dus acasă, am mers pe jos, am 
luat-o pe drumul spre gară, unde treceau deja coloanele de manifestanți. Am 
ieşit pe la Fabrica de Panglici şi Fabrica de Pălării, am venit pe traseul gară, 
de la „Electromotor” au ieşit cu stegulete mici, în mod paşnic... S-a mers 
paşnic, nimeni nu ne-a spus nimic... 

- Afi mers şi dv. cu coloana aceea? 

- Da. 

- Da? 

- Da. În faţa Catedralei, nişte bărbaţi mai furioşi băteau cu pumnii şi cu 
picioarele, să se deschidă, şi-i făceau pe preoţi laşi şi criminali, că au scos ieri 
copiii, să fie împuşcaţi... „Unde sunteţi? Trageti clopotele, că noi suntem 
victorioşi, e democraţie!” Mie mi-era sufletul plin de bucurie că o să avem şi 
noi dreptate, libertate... Şi nu i-am lăsat să spargă uşile. Am mers de la 
Catedrală încolo, le-am zis să meargă la Mitropolie, să anunţe pe preot, să 
vină să deschidă Catedrala, să tragă clopotele... La Cinema „Capitol” se 
vedeau ostaşii, cum erau retraşi de pe traseu şi erau acolo, în fata Consiliului 
Municipiului. Am mers pe după colt, după ei, erau cele vreo şase TAB-uri; în 
curte la Consiliu erau, iarăşi, militari multi. Mâncarea lor le rămăsese pe 
stradă, probabil i-a retras repede... Erau sticlele cu lapte, merele, pachetele 
cu ce aveau de mâncare acolo... Tancurile au întors din spatele Consiliului 
Popular, să meargă spre Hotelul „Central.” Unul din ofiţeri, care era pe un 

tanc, că pe restul urcase tineretul şi erau ostaşi care conduceau, ofiţerul a spus 
că nu poate merge cu tancul lui, că nu ştiu ce are. Un bărbat din mulțime a 
spus: „Lasă, că eu am făcut la tancuri, mă pricep să-l pornesc!” şi a vrut să 
urce pe tanc, şi ofiţerul a spus: „Eu nu predau tancul!”. Şi-atunci s-a văzut că 
avea un pistolet mic. Era ofiţer cu negru, cu sapca rotundă, căpitan. Şi atunci 
a scos pistolul şi a spus: „Nu am niciun glonte, nu, dar s-au blocat şinele...” 
Ceilalţi au mers pe ele, erau urcați, ciorchine, tineri, oameni mai în vârstă, 
tot... Si pe trotuar, acolo, erau trei doamne, una mai în vârstă şi două mai 
tinere şi, cum ăştia pe steaguri aveau tricolorul, le-am spus: „Doamnelor, vă 
rog frumos, dati-le baticurile astea negre, să pună la steag, dacă va văd în 
doliu...” Şi am scos baticurile de la steag, doi tineri au vrut să le rupă, şi 
doamnele astea mi-au făcut semn să mă duc şi şi-au scos baticurile şi le-au 
pus pe tancuri... 

- Pe la ce oră era asta? 

- În jurul orei 16,30-17,00... S-a ajuns pe traseul, că-i făcută acuma foarte 
frumoasă Piaţa Operei în ultimul an, un an jumate... tancurile au trecut şi a 
venit un grup de şase ofiţeri de la Apărarea Naţională. Unul dintre ei era mai 
înalt, cu căciulă, cu părul mai argintiu, şi m-am apropiat de ei şi le-am spus: 
„Vă rugăm să nu mai trageţi în noi!” Şi am luat mâna unuia din ei şi am dus- 
o la obraz şi-mi curgeau lacrimile. Şi i-am spus: ,,Tineti cu poporul, ţineţi cu 
noi, că eu aş fi dat cu bucurie salariul pe o lună, numai să scăpăm de 
Ceauşescu, să avem şi noi mâncare, căldură, lumină, medicamente, asta am 
vrut, dar şi dreptate.” Pentru că eu, în munca pe care am avut-o, am avut 
atâtea oprelisti... 

- „Dar şi dreptate”, de ce ati repetat aceasta...? 

- Pentru că stăteam dimineaţa, mă duceam înainte de ora patru să iau doi litri 
de lapte pentru nepotei... 

- Nu, nu, nu! 

- Şi eram cu ochii pe ceas, să nu cumva să întârzii la servici şi pentru cei doi 
litri de lapte pe care, de multe ori, nu puteam să-i iau sau nu-i aveam, sau 
veşnic întuneric, că se întrerupea curentul, căldura, era vai şi-amar cum era... 
- Asta am înţeles, dar legat de doleanta aceea... 

- Ca să scăpăm de Ceauşescu? 

- Nu, cu dreptatea! Cu dreptatea! 

- Pentru că tatăl meu a fost tâmplar, fraţii mei mai mari erau la facultate, n- 
au mai avut dreptul şi la bursă, şi la cantină, şi la cămin... Eu am 11 ani pe 
şantierele naţionale: Canal, Bicaz, fizică atomică, Teleajen, Brazi, unde era 
mai greu, în verificări, cine se duce, se duce Rusu, de ce să se ducă bărbaţii?! 
Ăia erau membri de partid, trebuia să mă duc eu... Unde a fost mai greu, 

trebuia să rezist, nu-mi permiteam... 

- Pai, am înţeles că n-aţi fost membră de partid... 

Ru.M.: - Nu, şi totuşi, până în 1984, am lucrat la Consiliul Popular, când au 
venit indicaţiile, din nou, ca toţi cei cu rude în străinătate să-şi caute alt 
serviciu. 

- Da. Bine! Să consemnam... 

- În 20, în balconul Operei, au apărut mai multe persoane şi a spus cineva: 
„Vreţi să vă vorbească tovarăşul Matei, că-i venit de la Bucureşti.” Lumea a 
spus: „Nu!” „Dar vreţi să vă vorbească actualul prim-secretar, Bălan?” „Da! 
Vrem Bălan ca primar! Bălan! Bălan!” Alţii au început să strige: „Iliescu şi 
Mănescu!” Eu am continuat: „Iliescu! Iliescu!” Alţii, după noi, strigau: „Să 
fie eliberat Filipescu, Dan Petrescu, să fie eliberaţi detinutii!”, până după 
7,00, când lumea de la balcoane au început să strige că s-a dat comunicat la 
televizor, că nu mai e voie să se umble pe străzi mai mult de două-trei 
persoane, că e stare excepțională. 

- ,,Mentionez că, fiind în după-amiaza de 20 decembrie în fata Operei, 
cineva din balcon a strigat: «Vreti să vină Matei?». Mulțimea a răspuns 
negativ. Când s-a pomenit numele lui Radu Bălan, o parte din lume a 
aplaudat. Se cerea să fie eliberaţi deţinuţii politici. ” Da. 

- În 21 seara s-a stat până târziu. Ne-am strecurat care cum am putut. Iara am 
plecat, iară am venit, rămăseseră foarte puţini. S-au adunat foarte multi şi în 
fata Operei, şi in fata Judeţului, cu lozinci scrise, la Judeţ au scris poze, au 
dat jos stema, stema partidului. Steagurile erau decupate încă din 20 cu 
stegulete şi lozinci şi se comunica din balcon, comuna cutare cu noi, comuna 
cutare şi-a trimis reprezentanţi, comuna cutare suntem aşa... 


Toda Angelica, 20 de ani, educatoare. Rănită la picior în zona Modex, în după- 
amiaza de 17 decembrie, orele 18,30-19,00, de focul tras din cordonul de militari care 
venea dinspre strada Alba Iulia în Piaţa Operei. A ajuns la Spitalul C.F.R. Speriata de 
zvonurile despre represiunea securiştilor, a fugit din spital. A fost căutată la servici de 
căpitanul Balint, în 19; acesta a ridicat-o la Securitate, cu insulte şi ameninţări: a fost 
anchetată ore-n şir, în prezenţa lui Teodorescu Filip... „Că avem aici o domnişoară care 
nu vrea să ne spună adevărul!” Acesta însă a dispus eliberarea ei. 


- Cum vă numiţi? 

- Toda Angelica. 

- Ce vârstă aveţi? 

- 20 de ani împlinesc. 
- Educatoare. 

- Da. 

- Relatati-ne, vă rugăm, cele întâmplate în data de 17, 19... 

- În data de 17 m-am dus cu părinţii la mătuşa mea. Eram cu sora, cu mama 
şi tata. Una dintre surori era plecată la sat şi am rămas cu cealaltă. După ce 
am stat puţin, am plecat de la mătuşa, să vedem ce se întâmplă în oraş. Am 
venit din „Prinţul turcesc”, de pe Strada Cezar Bolliac, am venit pe Podul 
Michelangelo şi acolo erau soldaţi înarmaţi cu scuturi. Nu am putut să 
trecem. Ne-au spus ca să trecem prin altă parte. Am luat-o prin Parcul 
Poporului, ne-am dus pe poduletul pe unde se merge spre Parcul Pionierilor. 
De-acolo, am vrut să trecem spre Prefectură... Era ocupat de soldaţi, n-am 
putut să trecem nici pe-acolo. Am luat-o prin spate, pe la „Continental”, şi am 
ajuns încet în centru, în fata la „Modex.” Am stat acolo, ne-am uitat... La un 
moment dat, au venit de pe Strada Alba-Iulia soldaţi cu tancuri. Au tras şi au 
spus că, dacă nu plecăm acasă, ne împuşcă. Au somat, nu ştiu dacă au tras în 
noi sau au tras în aer. Am fugit, împreună cu sora mea, şi am luat-o pe la 
Cinema „Studio” şi am luat-o pe unde este centrul O.J.T.-ului, roată, pe la 
„Cina”, şi am ajuns la „Expres”. Până acolo ne-am întâlnit cu o cunoştinţă. 
Am stat de vorbă şi, la un moment dat, au început să tragă in noi. Toată 
lumea a fugit şi aşa, fugind împreună cu sora mea, m-au rănit. Prima dată nu 
mi-am dat seama, doar am văzut că sângerez şi am zis: „Dori, cred că m-au 
împuşcat sau cred că m-au rănit”, nu mai ştiu, că am fost aşa de stresată... 
Ne-am dus în Parcul Central, de-acolo am luat-o încet, aşa, spre Spitalul 
C.F.R. Pe pod au venit tancuri, ne-am refugiat pe jos. La pod e un W.C. 
public, am stat acolo până s-au liniştit lucrurile. Când am văzut că s-au liniştit 
lucrurile, ne-am dus la Spitalul C.F.R. şi m-au pansat acolo... În salon erau 
mai multi răniți; nu pot să spun pe nume care au fost, fiindcă, în marea 
majoritate a răniților, şi-au dat nume false. Eu n-am ştiut că s-au dat nume 
false. După ce mi-am dat numele adevărat, mi-au spus că: „Domnişoara, de 
ce ţi-ai dat numele adevărat?”. Păi, zic „N-am ştiut care este adevărul...” Si 
ziceau că dacă scap, scap, dacă nu, nu se ştie... M-au dus într-un salon. 
Acolo eram singură, doar cu sora mea. Sora mea, între timp, s-a dus să dea un 
telefon acasă. Nu i-au dat voie să dea un telefon: „N-aveti voie să dati 
telefon!”. Sora mea zice: „Dar cum, să anunţ părinţii, să ştie barem unde 
suntem.” ,,N-aveti voie, domnişoară!”. Pot să spun că erau nişte civili, aveau 
halatele doar pe spate. Nu erau incheiati cu nasturi. Erau securişti, erau 
doctori, nu pot să specific, că nu i-am cunoscut. Între timp, a venit un doctor 
în salon, m-a examinat, m-a întrebat ce s-a întâmplat... l-am povestit, şi zice: 
„Bine, domnişoara, lasă că noi o să mai revenim!” Între timp au venit nişte 
bolnavi care erau mai dinainte în spital şi mi-au spus: „Domnişoară, fugiți 
până mai aveţi timp, că altfel vă împuşcă!” Nu am ştiut ce să fac: să fug, să 

rămân, nu ştiam, era un etaj, cum să vă spun, era parterul, dar jumătate din 
încăpere era la subsol, şi jumătate în afară. Noi eram la etaj, şi între etaj era 
un fel de bordură pusă din zid şi pe-acolo am sărit de la etaj, împreună cu 
sora mea şi mai încă cu un băiat. Dar nu mai ştiu numele băiatului. Am fugit 
şi ne-am dus spre casă. Pe Barițiu, când să ajungem acasă, erau milițieni, ne 
somau să stăm să le arătăm buletinele. Ne-au ţinut acolo cam jumătate de 
oră... Ne-au întrebat, s-au uitat la noi şi ne-au lăsat să plecăm. În data de 19, 
m-am dus la servici, era ziua mea de naştere şi chiar îmi serbam ziua cu 
colegii... A venit secretarul U.T.C. la mine şi mi-a spus: ,,Domnisoara 
Angelica, vino, că te cheamă domnul de la Personal, să vorbească ceva cu 
tine.” N-am ştiut despre ce este vorba. Când am ajuns în birou, un cetăţean s- 
a prezentat cu: „Sunt căpitanul Balint de la Securitate.” Şi-am spus: „Bine.” 
Şi zice: „Domnişoară explică-ne care a fost situația în data de 17.” Le-am 
povestit şi lor şi, la un moment dat, deci după ce am povestit tot, a spus, 
scuzati-mi expresia: „Ce pizda mă-tii ai căutat acolo?” Eu am spus: 
„Domnule căpitan sau ce grad aveţi, cu un om care vorbeşte impertinent cu 
mine nu pot să discut!”. Zice: „Bine, las” că discutăm noi altfel atunci!” A dat 
telefon la Securitate şi m-au dus cu maşina întreprinderii, cred că m-au dus la 
Securitate şi acolo m-au băgat într-un cabinet... Cred că era frizerie, era 
scaun de frizer, era oglindă şi toate instrumentele pentru... M-a audiat, nu 
ştiu ce era, securist, era îmbrăcat în civil, şi m-a audiat şi mi-a spus că tot ce 
am relatat atunci sunt minciuni şi că din tot ce am spus nu e nimic adevărat, 
şi atunci am spus: „Bine, domnule, cum poate să fie minciună, credeţi că mie- 
mi convine să rămân aici, să stau...?” Zice: „Dacă nu spui, vei primi bătaie!”, 
zic: „De ce nu controlati mai întâi, să vedeţi dacă sunt vinovată sau nu?”. Pe 
rând, aşa, au intrat mai multi securişti, cred, nu ştiu ce grade aveau, că marea 
majoritate erau îmbrăcaţi în civil. M-au întrebat ce s-a întâmplat, le-am 
explicat şi, între timp, deci cel care m-a audiat, că nu-i ştiu numele, că nu s-a 
prezentat, a spus: ,,Veniti, domnule comandant, că avem aici o domnişoară 
care nu vrea să ne spună adevărul!”. Si i-am spus şi zice: „Păi, cum s-a 
întâmplat?” Şi i-am povestit şi dânsului şi a zis că: „Păi, de ce nu vrei să ne 
spui adevărul?”. „Păi, zic ce să vă mai spun, că nu mai ştiu absolut nimic! Tot 
ce am ştiut, v-am relatat dv. şi aţi consemnat pe hârtie.” Nu ştiu numele, dar, 
dacă i-aş vedea aşa sau prin televiziune, pe toți inculpatii pe care i-au arătat, 
l-aş recunoaşte. Şi am auzit că este Teodorescu Filip sau acela mi-a dat 
drumul, în schimb, până la ora 20,00 seara, m-au ţinut încontinuu şi tot 
acelaşi lucru trebuia să-l repet. 


Rusu Aurica. Mama lui Ciopec Marius, împuşcat mortal pe strada Naturii, noaptea 
de luni, 18 decembrie. Identificat de mamă la Morgă: „Doamne, cine i-o fi luat 

verigheta... nu avea nici länfisorul la gat...” A venit cordonul de militari de la Giroc... 
„de două ori a ieşit cu grupul”, dar el, fiind în fata, a treia oară s-a „pus un reflector pe 
ei şi... l-au nimerit.”... „Şi el a avut vise, a fost logodit, a încercat la frontieră... De două 
ori bătut, nenorocit, îi ura pe toţi... Spunea: „Mamă, doar un pic şi ajung dincolo... n-a 
mai apucat să ajungă...” ... „Toţi sunt nevinovaţi... Nimeni n-a tras... Atâta le doresc: 
ucigaşii să aibă parte de bucuria ce au făcut-o tuturor celor cărora le-a murit cineva 
drag.” ... „Dacă, într-adevăr, Armata vroia să-i prindă pe hoți, pe ucigasi, de ce nu s-au 
dus în magazine, când ăia erau în magazine? Îi ajutau şi cetăţenii să prindă hoţii care 
au spart; dar n-au avut interes. Interesul lor era să împrăștie lumea, să le închidă gura, 
nu i-a interesat ce se fura. Si-atunci, de ce ne-au ucis copiii? Au ucis ca să bage spaima 
în noi. Dar nu suntem ca mustele, ca sobolanii, să ne ucidă! Cu ce drept iei viata unui 
om? Singurul drept, fiecare să-şi trăiască viaţa în libertate.” 


- ...S-a tras şi zice: „Pe prietenul meu, un prieten bun, la cinci metri în fata 
mea, a căzut împuşcat şi l-au tras deoparte ceilalţi şi alţii sunt răniţi şi am fost 
să-i duc la spital.” Zic: „Mamă, ai grijă...” A venit sus şi zic: „Gata, acum 
ajunge, trebuie să te culci! Dimineaţa mergi la lucru! Trebuie să te 
odihneşti!” „Mama, mai putin mă duc, imediat vin! Nu-ţi fă griji!“ Nu am 
putut să stau liniştită. Am ieşit pe balcon, iară stau, mă uit după el... Aud 
voci jos şi mi s-a părut că era vocea lui în fata blocului. Strig: „Marius, 
Marius...!” Dar era aşa, ceva, nu se vedea... era întuneric, nu mergea lumina, 
erau mai multi copii acolo, doi-trei mai mici, şi un băiat zice: „Lăsaţi-l pe 
Marius, că are treabă.” „Păi, zic, ce treabă are Marius?” Şi atunci el a ieşit din 
scară şi zic: „Mamă, ce faci? Nu urci sus?” Zice: „Nu, că uite, avem aici un 
om cu picioarele zdrobite şi trebuie să-l ducem la spital. Şi am sunat în scară 
la vecini, jos, care are maşină să-l ducă. Dar zice că nu are benzină. Mamă, îl 
duc pe ăsta şi-atunci venim.” Zic: „Bine, mamă...” Afară se auzea că se mai 
trăgea şi mi-era frică să nu păţească ceva. Si atunci a venit, într-adevăr, 
fratele mai mic, Cristian, şi zic: „Cristi, du-te Jos şi adu-l neapărat pe Marius 
sus, că nu mai pot...!” Eram ca într-o cuşcă. Mă duceam jos, iară veneam, 
tremuram pentru ei. În sfârşit, am ieşit pe balcon, l-am auzit pe Cristi cum 
discuta cu Marius şi nişte băieţi şi-l chemau pe Marius să meargă în altă 
parte, dar am strigat: „Marius, vii sus!”. În sfârşit, a venit sus. Si-atunci i-am 
spus: „Marius, ai grijă, mamă, de tine, că, Doamne fereşte, rămâi infirm sau 
te car în cărucior sau poate mori...” Şi zice: „Şi ce dacă mor, mamă, mare 
lucru! Fii serioasă, că am glumit...!” Dar zic: „Mamă, nu glumi cu lucruri de- 
astea, că nu-i de glumit!” Zic: „Spală-te, că eşti obosit, toată lumea e 
nervoasă, e agitată, spală-te şi du-te şi te culcă şi dormi măcar trei ore...” Că 
era ora trei... ,,...$1 la ora 6,00 trebuie să te duci la lucru.” A doua zi am 
plecat la servici. A plecat şi el. M-am dus la lucru, dar eram foarte agitată. 
Am încercat să-l prind la lucru la el, să-l atentionez să vină acasă, dar n-am 

reuşit să-l prind. Atunci am sunat de-acasă când am venit. Am reuşit să-l 
prind şi i-am spus: „Marius, mamă, te rog, de la lucru să vii direct acasă, e 
periculos, să nu te opreşti niciunde pe stradă!” Eu, când am venit de la lucru 
la ora 13,30, deja erau cordoane de soldaţi la capătul firobuzului şi iară mi-a 
fost frică, poate iară începe să se tragă şi începe din nou. Mi-a spus: „Mamă, 
nu-ţi fă griji, la 16,30 sunt acasă!” Dar n-a mai ajuns acasă. S-a făcut 16,30, 
17,30, se întuneca. A început să se tragă jos. Pe la ora 18,00, la Calea 
Girocului, lume multă în stradă, pe de o parte şi alta, şi a început să se tragă. 
Un cordon venea spre oraş. Lumea striga: „Ucigaşilor, criminalilor, nu 
trageţi, sunteţi ai noştri! De ce trageţi în noi?” Eu mă duceam, alergam să-l 
caut pe Marius. Nu puteam traversa strada, eu locuiesc pe partea opusă 
Complexului, nu puteam să traversez strada, că aşa zburau gloantele prin 
mijlocul străzii, ca artificiile. Am căutat să-l caut, să-l găsesc. Un cetăţean, 
aşa treceau gloantele pe lângă mine, m-a tras de haină, acolo, într-o scară, 
zice: „Doamnă, ce faci?”, zic: „Nu ştiu, nu-mi găsesc copilul!” Si 
plângeam... Nu l-am găsit. Întrebam băieţii din zonă şi-mi spuneau că n-a 
ajuns. Zic: „Probabil l-or fi arestat, de n-o ajuns acasă...” Atunci n-am dormit 
toată noaptea. Am aşteptat, ori e arestat, ori a fost târziu sau n-a putut să vină 
în zonă, pentru că se trăgea groaznic atunci. Pe la ora 20,00-20,30 ziceam că 
se cutremurau geamurile... Era groaznic şi un miros de fum şi praf de puşcă 
plutea în aer, de ziceai că e sfârşitul lumii, nu alta... Şi-atunci dau telefon la 
lucru a doua zi, nu a fost la lucru... Am crezut că înnebunesc, că nu ştiu unde 
să-l caut. Nu m-am dezlipit de la telefon. Aşteptam, poate primesc o veste, 
poate vine cineva acasă să mă anunţe... Nimeni, nimic... Lumea a ieşit în 
stradă, s-a facut marti, s-a făcut miercuri, s-a făcut joi, el nu mai apărea... 
Fugeam Jos, iară veneam, nu l-am găsit. Atunci, vineri dimineaţa, a sunat la 
uşă domnul doctor Moisa, legist... Este vecinul meu, locuieşte sub mine... A 
sunat la uşă, când l-am văzut, mi s-au înmuiat picioarele... Zic: „Ceva s-a 
întâmplat”... şi zice: „O veste proastă.” Zic: „Marius...” Zice: „Da.” Zic: „E 
rănit...”, zice: „Nu, e mort...” Am zis că nu se poate, că nu este adevărat... 
Atunci zice: „Poate totuşi nu e el, dar vino sa-l vezi la Morgă, că aseară nu 
era acolo, joi adică, că până acuma nu l-am văzut în Morgă”... Că, oricum, 
m-ar fi anunţat, că-l cunoştea de ani de zile, sub ochii lui a crescut acolo, de 
vreo şapte ani, m-ar fi anunţat. Şi zice: „Vino să-l vezi, poate totuşi nu-i 
el...” M-am dus, era, într-adevăr, Marius, era aşa: îmbrăcat cum a plecat de- 
acasă, cu fâşul, pulovărul, blugii, numai cu un pantof în picioare... Era 
murdar pe fata, era întins pe ciment jos şi m-am uitat la el aşa... Probabil 
avea sânge pe fata şi cineva l-o fi şters, că erau urme de degete pe fata lui, m- 
am uitat la mână, n-avea verighetă pe mână... Zic: „Doamne, cine i-o fi luat 

şi verigheta, că s-a logodit anul trecut...” Atunci i-am zis la domnul doctor: 
„Vedeţi dacă are läntisorul la gât!”, nu avea nici läntisorul la gât... Zice: „Nu 
este...” El a băgat mâna, eu nu aveam puterea, atunci, zic: „Dar acte, ceva?”, 
că el întotdeauna în buzunarul de la blugi purta buletinul şi legitimatia de 
lucru. N-a avut nici buletin, nici nimic... Si-atunci mi-a zis domnul doctor să 
vin, că nu avea actele... Zic: „Imposibil, că el întotdeauna purta actele...” Pe 
piept, pe maieu, avea lipit un leucoplast... Atunci l-am întrebat şi pe el: 
„Oare unde o fi stat copilul ăsta?” Când m-am dus la Medicina Legală, a scris 
acolo: „Împuşcat pe Strada Naturii, în jurul orei 21,30-22,00, în data de 18 
decembrie, luni.” Şi mă gândeam oare unde l-or fi ţinut atâtea zile, de n-o 
fost în Morgă, acolo, că l-ar fi văzut şi m-ar fi anunţat! I-am făcut formele de 
înmormântare şi l-am dus la capelă, să-l înmormântez. Vineri l-am dus şi 
sâmbătă l-am înmormântat. Nu pot să-mi explic nici acum unde l-au ţinut. 
Unde o fi fost ţinut băiatul, de luni seara până vineri dimineaţa? Că la Morgă, 
acolo, n-a fost, că mi-ar fi spus domnul doctor, m-ar fi anunţat, că l-ar fi 
cunoscut. Şi datorită lui l-am găsit, că, altfel, poate ar fi fost în groapa 
comună. Cu ceilalți acolo... Şi tot m-am gândit, când am ascultat procesele, 
şi la televizor, că în data de 18 nu s-au auzit focuri de armă... Că nu s-a tras 
în 18 decembrie, numai două focuri de armă la florărie... Dar acolo unde a 
murit copilul meu, i-am pus şi o placă, a mai murit un băiat de 15 ani, tot 
luni, şi un cetăţean de vreo 37 de ani. Toţi trei au fost înmormântați sâmbătă, 
au fost în capelă împreună cu Marius. Că de la Morgă o maşină ne-a dus la 
capelă, toţi trei au fost împuşcaţi... Atunci, cum de in 18 n-a mai murit 
nimeni? M-am tot întrebat şi-atunci când au fost procesele şi a spus 
Postelnicu, mi se pare, că o parte din cadavre au fost duse în beciul 
Primăriei... Atunci mi-am dat seama că o fi fost printre ăia care au fost în 
beci şi trebuiau duşi şi iarăşi, a doua tură de transport, şi am fost şi eu acolo şi 
aşa l-am găsit vineri... 

P.C.: - Unde era împuşcat? 

R.A.: - A fost împuşcat direct în cap, deasupra ochiului drept şi pe obrazul 
stâng, la nivelul buzei... Ulterior, când l-am dus la capelă, şi în zilele 
următoare, am văzut acolo... de fapt, ştiam balta aia de sânge, şi acolo a 
murit multă lume... Cum am primit de la Procuratură hârtia aia în care 
spunea că a murit la intersecţia de la Strada Naturii, îmi zic: „Măi, trebuie să 
întreb, cineva o fi văzut cum o fi murit fiul meu?” Sau poate că n-a fost el sau 
poate că a fost el... Si-atunci, mai multi cetăţeni care au fost, că le era frică, 
că au spus că au stat pe burtă prin balcoane, mi-au zis că, într-adevăr, au 
văzut când l-au împuşcat. Ca a venit cordonul de soldaţi dinspre unitatea 
militară din Giroc şi-atunci a avut ceva maşina care venea în urma 

cordonului, şi-atunci lumea striga: „Ucigaşilor, criminalilor, ce trageţi în 
noi?” Si cum trăgeau, lumea se ascundea. La un moment dat, când se apropia 
cordonul, ei s-au ascuns mai după blocul turn, acolo unde e aprozarul... Când 
înceta focul, iară ieşeau şi strigau şi a zis cineva, care l-a văzut, că de două 
ori a ieşit cu grupul, dar el, fiind în fata, a treia oară s-a pus un reflector pe ei 
şi el, fiind aşa, la doi-trei metri în fata celorlalți, l-au nimerit. A zis că a 
ridicat mâinile în sus şi a zis: „Nu trageţi!” si a picat jos. Si-atunci un 
cetăţean a zis că l-a căutat şi mi-a spus exact cum a fost îmbrăcat. I-a pus 
mâna la cap, a zis că a fost o baltă de sânge în cap şi părul tot se lipise şi că 
avea verighetă pe mână şi s-a uitat în acte, avea cam 20 de ani, stătea pe 
Balantei, dar nu a apucat să-l tragă sau să mă anunţe, că veneau maşinile să-i 
ridice pe cei răniţi şi pe cei morţi. Îi culegeau pe cei picati pe drum... Acuma 
nu pot să... ce pot să ştiu altceva, că de văzut, nu am văzut, numai din ce mi- 
a spus lumea cum a murit, cum l-au văzut împuşcat. lar cum a ieşit glontul 
prin spate, a intrat prin fata, i-a perforat şira spinării... I-a făcut aşa o gaură, 
iar glontul din frunte n-a mai ieşit. Şi tot m-am gândit, din moment ce au pus 
lumina pe el, reflectorul, numai cineva profesionist putea să-l nimerească 
chiar în cap şi din mijlocul străzii, pentru că nu a avut urma niciunde pe corp, 
numai în cap... 

- Da. „În dimineața de 17 decembrie 1989, fiul meu, Ciopec Dumitru 
Marius, în vârstă de 20 de ani, electromecanic, mi-a comunicat că în seara 
precedentă, în zona «Maria», şi apoi si la Căminele Studenţeşti, au ieşit 
oameni în stradă, demonstrând împotriva regimului politic de-atunci. In 
aceeaşi zi de 17 decembrie, pe la orele 16,00, am auzit venind din stradă, din 
Calea Girocului, unde locuiesc, un vuiet. Am coborât şi eu împreună cu 
Marius şi celălalt băiat al meu, Cristian. În stradă ieşise toată suflarea. Erau 
mii de oameni. Dinspre centru a apărut o coloană de demonstranți cu 
tricolorul în frunte, care scanda: «Jos Ceausescu!», «Libertate!», «Români, 
nu fiți laşi, veniți cu noi!», «Nu vă fie frică, Ceauşescu pica!». Era un 
entuziasm general, deşi eram cuprinşi de frică, gândindu-ne că s-ar putea ca 
această revoltă populară să fie înăbușită. În stradă erau bărbaţi, femei, 
copii, unii aveau copiii puşi pe umeri, în ţinută de oraş sau de casă, cum 
apucase fiecare să ajungă în stradă. Pe la orele 19,00, dinspre unitatea 
militară din Giroc, au apărut tancurile. Bărbaţii mai curajoşi au hotărât să 
le bareze calea, pentru a nu ajunge în centru, unde se spunea că sunt alte mii 
de demonstranți. Si-atunci, la capătul firobuzului 15, au barat carosabilul cu 
un astfel de mijloc de locomotie. În jurul orei 21,30-22,00, un copil a fost 
primul, cu o piatră a aruncat în vitrina aprozarului, spărgând-o. După 
aproximativ 30 de minute, a apărut un grup de tineri, care au spart vitrinele 

de la alimentară şi de la librărie, după care au scos cărţile şi le-au dat foc în 
stradă. A început sa se tragă în sus cu cartuşe trasoare. Auzeam cum ni se 
cerea să plecăm acasă. Mulțimea de oameni nu s-a retras. Mulţi erau prin 
balcoane, pe la uşi, pe la ferestre. Si-atunci a început să se tragă în oamenii 
din stradă. Era ora 23,00. De frică, m-am retras acasă, fiind urmată, după o 
vreme, şi de cei doi fii ai mei. A doua zi, 18 decembrie dimineaţa, fiul meu a 
plecat la lucru, promitandu-mi că va reveni direct acasă. N-a apărut, însă, la 
ora când venea de la serviciu şi am intrat în panică; mai ales că, pe la orele 
18,00, din nou a început să se tragă asupra demonstrantilor care se aflau în 
stradă, pe Calea Girocului. Am ieşit în stradă să-mi caut fiul, pe Marius. În 
jurul meu ploua cu gloanțe. Era un vacarm. O atmosferă de groază. 
Împuşcături, miros de pucioasă. Unii se văitau, alții strigau: «Ucigaşilor, de 
ce trageţi in noi?». Nu l-am găsit pe fiul meu. Si am rămas în aşteptare, 
îngrozită. Până în dimineața de 22 decembrie, când vecinul meu, medicul 
legist Moise, m-a anunțat că pe Marius l-a găsit, împuşcat mortal, în Morga 
Spitalului Judetean.” Iertaţi-mă, v-a precizat că cu o seară mai înainte nu 
era acolo? 

- Nu. Mi-a spus că, începând de luni sau tot timpul, până în dimineaţa zilei, 
nu era nimeni sau seara când a plecat nu era în morgă Marius; dimineaţa, 
când s-a dus, l-a găsit. 

- „A precizat că, cu o seară mai înainte, când a plecat de la Serviciul 
Medico-Legal, Marius nu era în Morga...” 

- Oricum, m-ar fi anunţat în seara aceea... 

- ,,...§1-abia a doua zi l-a găsit acolo. M-am deplasat la Morga spitalului si, 
într-adevăr, l-am găsit pe fiul meu împuşcat în cap, deasupra ochiului 
drept...” 

- Da. Şi glontul i-a rămas în craniu şi unul, pe obrazul stâng, în dreptul gurii, 
i-a perforat capul şi i-a explodat în ceafă. Ăla i-a făcut o gaură mare... 

- „De asemenea, prezenta o urmă de împuşcare în mandibulă; avea explozie 
de craniu. M-am mirat că nu avea asupra lui buletinul de identitate, deşi ştiu 
că a plecat cu el. Verigheta de logodnă, lantisorul de aur nu le mai avea. În 
evidenţele Medicinei Legale figura ca fiind împuşcat pe Strada Naturii, în 
seara de 15 decembrie, în jurul orelor 21,30-22,00. Fiul meu avea pe el un 
leucoplast, numărul de ordine 4, leucoplast ce-l avea lipit pe piept. După ce 
mi-am înmormântat copilul, am căutat să aflu de cine şi în ce împrejurări a 
fost împuşcat. Nişte locatari...” Era pe Calea Girocului atunci când a fost 
împuşcat? 

- Da. Apăruse, dar mai târziu, în zonă... 

- ,,..din Calea Girocului mi-au precizat că, fiind în balcon, au văzut un 

tânăr — şi au dat semnalmentele fiului meu — care se afla în faţa unui grup 
de manifestanți, scandand lozincile menţionate. De acel grup s-au apropiat 
mai mulţi soldați urmaţi de un autovehicul. A fost pus reflectorul pe grupul 
respectiv, după care soldaţii au executat foc în plin. Fiul meu a mai apucat 
să ridice mâinile în sus şi să strige: «Stati, nu trageti!», după care a căzut 
secerat. În acel loc au mai fost ucişi un bărbat de vreo 37 de ani şi un copil 
de 15 ani.” Întrebări, domnule procuror?... 

- Aş fi dorit ca să se stabilească, totuşi, să se afle, cumva, adevărul... 

- „Mă întreb, însă... ” 

- ...cine au fost cei care au executat foc, că, dupa câte am ascultat la radio si 
TV, m-am uitat... 

- „ „totuşi, cum se poate explica că, deşi s-a tras foc automat asupra fiului 
meu, acesta a fost nimerit numai în cap...” 

- Da. Şi după câte am auzit eu la radio şi am văzut la TV, tovarăşu” Chiţac a 
fost acuzat, la un moment dat, că a fost trimis să deblocheze o intersecţie, 
Strada Naturii cu Calea Girocului, în data de 18 decembrie. Şi el susţinea, a 
scris şi în ziar, că el nu a dat ordinul ăla de deblocare şi de împrăştiere a 
manifestantilor. Atunci altcineva l-a dat. Sau el ştia cine a dat ordinul şi 
cineva ştie care sunt cei care au... ucigaşii din stradă care au tras asupra 
oamenilor. Si m-am întrebat, nu o dată, dacă tot a dus bombe din alea 
lacrimogene, tovarăşul a fost aşa de drăguţ, de ce nu a dat două-trei bombe 
Oare unul dintre acuzaţi, dacă le-ar fi murit copilul, oare cum ar fi fost? După 
ce îl cresc, din 1983 am divorţat şi doi copii am crescut... Cum poţi să iei 
viata unui copil aşa, fără să-ţi facă nimic? Ia-l, închide-l, judecă-l pentru 
faptele lui, dar cu ce drept îi iei viaţa? Dreptul omului de a trăi, cu care te 
naşti... Un copil, oricare, a avut vise... Si el a avut vise, a fost logodit, a 
încercat la frontieră... De două ori bătut, nenorocit, îi ura pe toţi... Spunea: 
„Mama, doar un pic şi ajung dincolo...” N-a mai apucat să ajungă, că a ajuns 
în altă parte. Toţi sunt nevinovaţi... Nimeni n-a tras... Atâta le doresc, 
ucigaşii aşa să aibă parte, de bucuria ce au făcut-o tuturor celor cărora le-a 
murit cineva drag. Toţi cei care au ieşit în stradă se spune că au fost huligani, 
că au fost hoţi, că au avut cazier, dar niciunul din cei care au murit nu a fost 
hot... Toţi au muncit, toţi au fost în câmpul muncii, toţi şi-au văzut de treabă, 
că hoţii s-au pus la adăpost. Ei, după ce au spart, au venit şi au furat şi şi-au 
păzit pielea. Dac,ä într-adevăr, Armata vroia să-i prindă pe hoţi, pe ucigasi, 
de ce nu s-au dus în magazine, când ăia erau în magazine? Îi ajutau şi 
cetăţenii să prindă hoţii care au spart, dar n-au avut interes. Interesul lor era 
să împrăştie lumea, să le închidă gura, nu i-a interesat ce se fura. Şi-atunci de 

ce ne-au ucis copiii? Au ucis ca să bage spaima în noi. Dar nu suntem ca 
muştele, ca şobolanii, să ne ucidă! Cu ce drept iei viaţa unui om? Singurul 
drept, fiecare să-şi trăiască viaţa în libertate. Că i-am spus fiului meu de- 
atâtea ori: „Mamă, nu te du la frontierä!”. „Nu mă mai duc, mamă!” Atunci 
când a dispărut de-acasă şi nu l-am găsit, îmi spuneau cunoştinţele că s-a dus. 
Eu le-am răspuns că nu s-a dus, că mi-a promis că nu se duce şi eu îl cred pe 
cuvânt. $i poate era mai bine, poate era în viata dacă se ducea. Dar el mi-a 
promis şi n-a vrut să-mi facă necazuri. De-aia zic, sunt nişte vise spulberate, 
o viata risipită, nu una... ne-a nenorocit şi pe noi, cei care l-am pierdut. Dar 
ei, săracii, care sunt în pământ, care nu mai văd soarele, care au dus visele, 
speranţele cu ei... Ce se întâmplă cu ei? Când am mers şi vuiau gloantele pe 
lângă mine, mi-am zis: „Doamne, de ce nu m-au nimerit pe mine?” Să mai fi 
trăit şi el măcar 20 de ani, să fi ajuns lângă iubita lui. De ce i-au luat viaţa? 
Cu ce drept? Că a vrut să fie liber... Că-mi spunea fiul meu: „Mamă, m-am 
dus la frontieră, că am vrut să fiu liber. Asta nu-i libertate! Suntem ca-n 
cuşcă. Tu eşti mai în vârstă, te-ai obişnuit, dar noi suntem tineri, asta nu e 
viata!”, zice. Poate că aici, in Timişoara, a fost mai mult influenţa 
occidentului, urmăreau la sârbi programele, la unguri, zice: „Mamă, nu ai ce 
face! Te duci în oraş, vezi acelaşi film. Nu se mai tin discoteci. Vii de la 
lucru, asculti o casetă, te culci. La televizor n-ai ce vedea, noroc cu sârbii...” 
Zice: „Asta-i viata?” La lucru nu mai e cum era. Şi acolo numai cu pile, ei, 
săracii, când au terminat şcoala, vai şi-amar ce munci le dădea! Că cei cu 
categorii mari jucau cărți şi beau şi-i puneau pe ei la muncă. Zicea: „Mamă, 
nu poți să câştigi ca să te realizezi, asta nu e viaţă, mamă...” Că viata a fost 
pentru cei care aveau puterea în mână înainte, nu? Care erau cu comunismul. 
Şi fiecare ţinea să nu-şi piardă scaunul, nu? Pentru că nu era totuna să stea la 
coadă şi ei, ca noi. Ce a câştigat lumea? Cei care au murit. Pentru mine, fiul 
meu a murit degeaba... Ce au câştigat? Nişte nenorocite de paşapoarte plătite 
cu sânge, pentru care se duc în vamă şi se vând şi cumpără şi-şi vând ţara... 
Ce-au câştigat, în fond? Durere numai pentru noi... Fiecare se poate gândi, 
când are paşaport, ăla e plătit şi cu sânge. La fiecare din cei care au murit sau 
cel ce a fost rănit, ce a câştigat? Lupta pentru putere! Nimeni nu este vinovat! 
Copiii au murit... Atunci, am uitat să vă spun, luni seara, nu venea fiul meu: 
„Doamne”, zic, „oare ştie cineva de noi?” Am încercat să dau telefon, mai 
aveam cunoştinţe la Bucureşti, n-am reuşit să prind. Dau telefon la Arad, n- 
am reuşit, la Braşov, nu se putea... În sfârşit, am prins la Roman, la o 
cunoştinţă. Era 20,30-21,00, se trăgea groaznic, ridic telefonul şi-atunci se 
auzea mare gălăgie şi am zis: „Maricica, auzi?”. „Ce să aud?”. „Nişte 
zgomot”, zice: „Voi vă uitaţi la sârbi, la TV”, „Doamne”, zic, „la noi nu e la 


144 


film la TV, e realitate, se trage în stradă şi eu nu-mi găsesc copilul...” A zis: 
„Fii serioasă, voi glumiti...” Alţii, în alt colt de tara, nu ştiau ce se întâmplă, 
dormeau linistiti, iar la noi erau bătuţi, erau chinuiti, erau ucişi, ceilalți nu 
ştiau nimic. 


(Secvente din Procesul de la Timişoara, vol. V, aflat sub tipar) 


Trupele speciale de la Caracal în acţiune 


În 19 decembrie 1989, între orele 16:30-17:00, din opt aparate de 
zbor de tip AN-24, au fost debarcati, pe Aeroportul International Timişoara, 
300 de parașutiști. Fusesera trimişi din unitatea militară specială de la 
Caracal. Li se prelucrase o stare de fapt legată de acţiuni destabilizatoare 
ale unor huligani, iredentisti, betivi, maghiari. „S-a luat legătura”, ne-a 
declarat domnul colonel Gurschi, unul din cei 300 de debarcati la Timişoara, 
„cu oficiali de la cazarma de pe Calea Lipoivei (fosta Divizie de Apărare 
Antiaeriană — n.n.) si de la Marea Unitate de Grăniceri. Noi eram hotărâți să 
facem ceva pentru tara asta! Nici prin cap nu ne trecea că pe străzi se află 
populația Timişoarei... ”. Vă prezentăm, în continuare, mărturia unui ofițer 
adus de la Caracal pentru a nimici „huliganii, iredentistii, betivii, 
maghiarii” de la Timişoara. 


„Armata trebuie să fie la graniță” 

„De ce trupele Armatei stau în cazărmi, dacă ungurul e la graniţă? 
Aceasta a fost întrebarea pe care i-am adresat-o generalului Cârneanu. N-a 
putut să-mi răspundă. Păi, fraţilor, dacă ungurul e la graniță şi vrea să ne 
atace, Armata trebuie să fie la graniţă, nu în oraş. Încă nu eram lămurit, iar 
noi trebuia să ne îndeplinim misiunea: Cine încalcă legea, cine atacă, trebuie 
să moară! Astea au fost ordinele!” 


„De la generalii Nuță şi Mihalea am primit ordin să-i scap 
din Consiliul Judetean pe ostaticii Bobu şi Dăscălescu” 

„...În Consiliul Judeţean fuseseră luaţi ostatici Bobu şi Dăscălescu. Ei 
trebuiau să fie scäpati de-acolo şi să ajungă la Ceausescu. Era clar ca 
Ceauşescu nu mai avea încredere în Coman. Probabil Coman îi spusese 
realitatea. Oricum, Ceauşescu n-ar mai fi venit la Timişoara. Aia era clar. A 
trebuit deci să-i scap pe cei doi. Am ales nişte băieţi buni şi am reuşit să ne 

strecurăm prin mulţime fără niciun foc de armă. Asta se întâmpla pe la 
miezul nopţii. I-am luat de-acolo şi i-am dus la aeroport. Ce să spun, arătau 
ca nişte cârpe.... Erau terminati... Mă miram: cum naiba să mă conducă ăştia 
pe mine? Ordinul l-am primit de la generalii Nuță şi Mihalea. Aici a fost 
momentul în care, neştiind dacă Ceauşescu va pica, am păşit ca pe sârmă...” 


„Coman mi-a ordonat: „Băi, Gurschi, tragi în populaţie, 
numai Să mă salvezi pe mine!” 

„Generalul Stănculescu, în cămaşă albă, stătea cu mine în anticamera. 
Şi el şi Coman bănuiau ceva... Era şi Bălan acolo. Nu se simţea cu nimic 
vinovat. El tinea cu populaţia. Înainte de plecarea la aeroport (de la Consiliu 
— n.n.), Coman a ordonat: Băi, Gurschi, tragi în populație, numai să mă 
salvezi pe mine!... Spre dimineaţă, i-am dus la aerodrom. Au plecat cu AN-ul 
şi mi-au ordonat să reiau dispozitivul pentru apărarea Consiliului. 
Rămăseseră acolo Bălan şi Popescu, şeful Miliției Timiş. (...) Ei voiau să apăr 
dispozitivul din exterior. Păi, eu nu fac aşa ceva niciodată. Adică să stau în 
fata zidului, când pot să stau după zid. Asta-i o porcărie.” 


„Popescu ăsta era un personaj bizar...” 

„Nu puteam dormi în dispozitiv. Era exclus. De mâncare nici nu putea 
fi vorba. Si-atunci, în aşteptarea aia, mai stăteam de vorbă cu unii, cu alţii. 
Popescu ăsta, şeful Miliției Timiş, era un personaj bizar... Îmi povestise cum 
fugise Nadia din ţară, cum a fost ajutată, cum i s-a pregătit plecarea. Îmi 
zicea că, simțind ce va urma, şi-a trimis familia în Apuseni. Deci foarte multi 
ştiau ceva... Din câte-mi dau seama, Popescu refuzase să preia comanda la 
Inspectorat. Il lăsase pe altul... Ce motive avea să stea cu mine în Consiliu? 
De-acolo era condusă, de fapt, anihilarea Revoluţiei.” 


„Am refuzat să apăr clădirea Miliției!” 

„Pe 20 decembrie, în jurul orei 16:00, ni s-a ordonat să facem 
recunoaşterea Inspectoratului Miliției. Urma să ne desfäsuräm şi să-i apărăm 
pe ăia. Am refuzat. Păi, erau de o mie de ori mai înarmaţi ca noi. Aveau şi 
ABI-urile alea (automobil blindat de intervenţie — n.n.) şi erau echipați ca de 
intervenţie, cu tot ce le trebuia. Iar noi numai cu ce aveam pe noi: ţinuta de 
iarnă, căştile, armamentul. Noi afară, la 10 metri în faţa clădirii, să-i apărăm 
pe ei, aflaţi înăuntru, în obiectiv. Cum poţi să faci aşa o chestie? Să pui forte 
înapoia altor forţe şi tot aşa... Ca la jocul de şah...”. 

„Stănculescu a plecat din Timişoara în 21 decembrie la ora 24:00” 

„La teleconferintä, când Ceauşescu spunea de Timisoara, Brasov, 
Cluj şi Arad, mi-am dat seama că situaţia e gravă de tot. Multe nu pot spune, 
pentru că tin de intimitatea lui Coman, de intimitatea lui Stănculescu. Dar pot 
să vă spun când a plecat Stănculescu din Timişoara: în 21 decembrie, la ora 
24:00. I-am dat gardă până la Hotelul Partidului, de unde şi-a luat lucrurile. 
Garda l-a condus la aeroport, de unde a zburat la bordul unui aparat AN-24. 
Deci ar fi putut ajunge la Bucureşti între ora 3:00 şi 4:00, pe data de 22 
decembrie. A fost tot la cămaşă albă...” 


„A început sa se tragă in noi” 

„Pe 22 seara, ordinul a fost să mergem la Catedrală, că acolo sunt 
teroriştii. Nu cunoşteam oraşul. Mi s-a dat un ghid, un căpitan de la unitatea 
militară din Calea Lipovei. A fugit de frică. Am primit un altul, care a şters-o 
şi el englezeste. Si-atunci, mi-am luat subunitatea, am îmbarcat-o în camion 
şi am pornit în trombă. Am ajuns lângă un loc care, mai târziu mi s-a spus, 
era Cimitirul Săracilor. Oameni cu lumânări. Doi civili au venit cu noi. (...) 
Ştiu că am trecut pe sub un pod de cale ferată. De la prima gheretă în dreapta 
a început să se tragă în noi. A început canonada. Nu exagerez deloc când 
spun că s-au tras peste 3.000 de cartuşe. În camion am avut 20 de lovituri. 
Atunci am fost rănit la mână. Un glonţ mi-a nimerit încărcătorul şi schijele 
mi s-au oprit în mână. Gloantele au fost de calibre diferite... Camionul se 
făcuse praf. L-am şi abandonat, înfipt într-un autobuz care baricada capătul 
celălalt al străzii. Atunci am avut un şoc. Am crezut că sunt împuşcat în 
picior şi săream într-un picior... Mă gândeam cu groază ce-i aşteaptă pe 
militarii mei... Un căpitan a venit cu ideea să-i atacăm noi. Cum era să-l atac 
p-ăla din clădire fără grenade, fără armament puternic? Ce mai, eram victime 
sigure. Civilu” care era cu noi a fost nimerit în genunchi. El poate descrie tot 
filmul. Am încercat să dăm telefon de prin casele alea. Nu mi-a deschis 
nimeni. Am reuşit, până la urmă, cu staţia. Am comunicat la unitate să nu mai 
treacă nimeni pe-acolo, că la mijloc e o diversiune...” 


» Toată noaptea a continuat diversiunea” 

„Înainte de a ajunge la pod (mai târziu am aflat că era Podul 
Michelangelo), m-am întâlnit cu nişte tineri de 17-18 ani. O fată m-a pansat. 
Se trăgea. Era de groază ce se întâmpla acolo! Deja ne apropiam de 
Catedrală. Un curaj pe ăia, urgie!... Tancurile au vrut să treacă peste mine. 
Tinerii ăia ne-au spus că se trage dinspre Hotelul Partidului. Într-adevăr, se 
trăsese. Am găsit nişte tuburi. Jos erau doi sergenti-major amărâţi, în civil, 

care tremurau de frică. Ziceau că sunt din Moldova şi au fost puşi la paza 
acelui obiectiv. Am văzut acolo vile importante, acolo era zona rezidentialä, 
acolo trebuia să arestez. Cum să arestez nişte amarati în stradă? Într-una din 
camere am dat de Mot (primarul de-atunci al Timişoarei). Era nevinovat. Ce 
era să fac? Să-l arestez şi p-ăla? S-a făcut dimineaţă. Îmi amintesc că acolo, 
la Catedrală, se învârteau printre noi nişte transportoare blindate de infanterie 
care trăgeau pe unde nimereau. Asta a fost armata de-atunci. Ce să-i faci... 
Toată noaptea a continuat diversiunea. S-a tras din casele alea. Acum îmi dau 
seama cum se trăgea. Ala stătea in lucarnä şi trăgea. Ecoul era derutant. Ne- 
am şi certat între noi. Fiecare indica altă direcţie de tragere. Dar era cert că se 
trăgea din vilele alea. (...) Era clar că eram la mâna altora, nici nu se discută 
asta!” 


„Plutea în aer ceva” 

„În 23 decembrie am primit ordin de îmbarcare. Situaţia era extrem de 
tensionată. Se instalase o stare total necorespunzătoare. Cei din cazarma din 
Lipovei se uitau la noi ca la duşman... Plutea în aer ceva... De fapt, s-a şi tras 
asupra noastră. Am plecat în viteză. Diversiunea era clară... Un camion se şi 
răsturnase în drum spre aerodrom. Ce peripeții şi pe pistă! AN-urile 24 au, să 
zicem, o capacitate de 40 de locuri. Noi urcam câte 70. Echipati de luptă. 
Diversiune şi la bord... Ce mai, un plan foarte bine pus la punct... Noi ştiam 
că ajungem acasă, la Caracal. Când colo, ne-am trezit că trebuia să aterizăm 
pe Otopeni. Nu s-a putut. Am aterizat pe Băneasa. Misiunea noastră 
următoare era să actionäm la Televiziune. La ora 16:00 eram deja acolo. Am 
văzut morţi, într-o singură noapte, cât a avut toată Timişoara. Noaptea de 23 
spre 24 decembrie 1989 a fost, după părerea mea, cea mai grea noapte a 
Revoluţiei române.” 


(Arhiva Memorialului Revoluției, Timisoara, Fond documentar. 
Consemnare Doina Magheti) 


148 


Copiii plebei proletare 


Pentru unii, mai ales pentru cei tineri şi foarte tineri, multe lucruri 
sunt de neînțeles astăzi. De exemplu, cum a fost copilăria noastră pe vremea 
comuniştilor, cum am reuşit să trăim fără calculator şi celular, fără televizor 
color şi MTV, cu program TV de doar 2 ore pe zi, cu ratii de mâncare 
lunare; ce înseamnă muncă patriotică, ,,soim al patriei“, pionier, utecist? 
Cum a fost viata fără Pampers, Coca-Cola sau Internet? Elevii mei de la 
liceu (căci sunt dascăl) trăiesc, practic, on-line şi se uită la mine ca la 
strigoi, când află că pe vremea mea eram mândri dacă aveam blugi şi 
adidaşi, chiar dacă nu erau de marcă. 

Multe din cele scrise le-am trait, altele le-am auzit povestindu-mi-se; 
am supravieţuit timpului blestemat în care ne-a fost dat să ne naştem; a fost 
urât, a fost frumos, nu ştiu, dar ne-am călit suficient, ca să dăm piept cu viata 
în decembrie 1989! 


Cred că am trăit la cote maxime copilăria, am prins perioada anilor 
'70, când piaţa nu era atât de săracă precum a ajuns în anii '80. Indraznesc 
chiar să spun că era o viata normală (exceptând „partidul unic” şi altele 
asemenea...). N-am trăit mai bine sau mai rău decât copiii de azi. Am trait. 

După apariţia decretului din 1966, a urmat boom-ul demografic; dar 
statul avea nevoie de oameni muncitori, şi nu de părinţi responsabili; astfel că 
pe noi „ne-a adus barza“ şi am crescut infasati ca särmälutele, printre 
gamelele de tablă şi olitele de care eram legaţi la creşă. Eu nu am fost nici la 
creşă, nici la grădiniță, nu am fost „şoim al patriei“, dar îmi aduc aminte de 
prieteni de-ai mei care mergeau la creşă şi grădiniţă, îmbrăcaţi în uniformă, 
cu sortulet şi tolba de mâncărică pe umăr (această uniformă a fost, ulterior, 
înlocuită cu uniformele de „‚soim”, absolut nepotrivite cromatic). La cresä şi 
grădiniţă copiii se jucau, dar şi învățau poezii în limba română şi ştiu că îmi 
era ruşine când veneau prietenii mei şi recitau părinţilor lor poezii sau se 
lăudau cum se jucasera cu cuburile! 

Locuiam la casă, în cartierul Iosefin; mi-aduc aminte cu plăcere cum 
ieşeam cu bunica la piaţă, după verdeturi, atât cât să ajungă pentru 1-2 zile.... 
Mergeam la măcelăria din apropiere şi cumpăram 200-300 de grame de carne 
proaspătă, de la Alimentara — 100 de grame de cafea, măcinată la tejgheaua 
din fata, „să fie în casă pentru zilele următoare“. 

Vara stăteam în curte sau pe stradă, non-stop; alteori, la unchiul 

Milan, fratele mamei. Aici, prin grădină şi vie, noi, puştanii, ne făceam 
colibe, mergeam la furat de cireşe, înfulecam fructe din copaci. La dude era 
mai uşor de urcat, numai că ne murdăream aşa de tare... dar ce delicioase 
erau! Plecam dimineaţa şi mă întorceam seara; de cele mai multe ori, 
„prânzul" consta dintr-o bucată de pâine goală, pe care o luam cu mine afară, 
ca să nu pierd un minut din timpul de joacă. Noi nu ne trimiteam SMS-uri, ne 
fluieram să ieşim afară. „Mama lu' Cutaaaare... Il lăsaţi pe Cutare afară?" 
Joaca însemna fotbal, pe stradă sau în curte, cu o minge de plastic care se 
spărgea uşor. Luam din casă scaune, pături, cârlige şi ne făceam corturi, ne 
jucam de-a mama şi de-a tata, de-a şcoala, de-a magazinul; aveam fiecare 
magazin, făceam mâncare din noroi şi o vindeam; frunzele (bancnotele) şi 
pietricelele (monedele) erau banii. 

Aveam colecţie de cutii de chibrituri, abtibilde de gumă, ambalaje de 
ciocolată, timbre şi ne întâlneam cu toţii în curte, ca să ne etalăm colecţiile. 
Fetele aveau păpuşi cu care se jucau de-a printesele, iar, la bara de bătut 
covoare, făceau exerciţii la „paralele”, imitând-o pe Nadia, săreau elasticul şi 
şotronul, desenat cu un ciob de cărămidă pe asfaltul din curte. Erau şi alte 
jocuri: „Nu te supăra, frate!”, „Popa prostu”... Jucam frecvent „de-a v-aţi 
ascunselea" şi ,, prinsa”, pentru care se făceau ‚„numärätori” celebre: 
An/tan/te/dize/mane/pe/dize/mane/compane/an/tan/te/În/Oceanul/Pacific/locu 
ia/un/peste/mic/si/pe/coada/lui/scria/iesi/afara/dumneata!; ,,fazanu’”, „leapsa”, 
„de-a indienii şi cowboy-ii” cu pistoalele de jucărie cu capse, cu soldäteii si 
indienii de plastic pe care, înainte să plec în casă, îi număram, ca nu cumva să 
lipsească vreun calut sau vreun soldatel, pocneam cu bolovanul capsele sau le 
puneam pe linia de tramvai. Pe linii mai puneam monede, ca să ne distrăm. 

După ce l-am citit pe Karl May, ne-am făcut toţi arcuri cu săgeți, la 
săgeți inveleam vârful în sârmă de cupru moale. Se mai juca „fotbalul cu 
nasturi" pe terenuri decupate din cartoane, fiecare nasture avea un nume. 

Seara, cu mama mergeam în Centru, la grădina de vară, unde luminile 
străluceau, iar lumea era veselă în jur; eu serveam o îngheţată, iar mama, o 
cafea. Iarna — cu sania pe podul de la gară, oameni de zăpadă, căsuțe in 
zăpadă, cozonaci, Crăciun, revelion, colinde. Îmi amintesc cum îmi curätam 
ghetutele şi aşteptam să apară Mosu’ (Nicolae, Gerilă). Totul s-a năruit când 
au apărut blocurile. 

Într-o dimineaţă am mers la unchiul Milan şi, în locul grădinii, am 
găsit o groapă, adâncă de patru metri, chiar lângă casă. Erau demolări, erau 
construcţii noi, şantierul devenind, mai apoi, un imens teren de joacă pentru 
celebrul „Pac-Pac”, „Hoţii şi vardiştii”, „Pitita”; suflam cornete de hârtie prin 
ţevi de plastic. 

În fiecare dimineaţă, înainte de a pleca la şcoală, inghiteam dumicatii 
de pâine integrală unsă cu unt sărat, din care täsneau broboane de apă, sau 
biscuitii cu marmeladă, după care mă spălam pe dinţi cu pasta de dinţi 
„Optima” cu aromă de banane. Îmi puneam ghiozdanul de carton în spate, în 
care, pe lângă cărţi şi caiete, se afla punga cu sandvişul cu parizer prajit şi 
brânză, mere; ultimul ritual, înainte de a ieşi pe uşă, era cheia agatata de gat. 

În România socialistă, după-amiaza, străzile şi cartierele de blocuri 
erau populate aproape exclusiv de copii. Cheile erau cea mai de pret avutie a 
noastră; ascunse pe sub haine, nimeni nu trebuia să afle că le purtăm legate 
de gât. Pe atunci era normal să ai la gât „medalia de la casă”, aşa cum azi e 
normal să-ţi atârne de grumaz un mobil... Am multi prieteni care au crescut 
cu cheia de gât; şi eu, cu sfoara agätatä în jurul gâtului, eram speriat de 
scenarii in care hoţii de apartamente atacau chiar în fata uşii, dar şi cu 
îndemnurile mamei mele de tipul: „Fii atent cu cine te joci!” si „Ai grijă să 
nu-ţi neglijezi temele!”; acestea erau surse mai degrabă de bucurie decât de 
îngrijorare. Trăiam tot timpul cu spaima că „am pierdut cheia!”, iar când se 
întâmpla asta, aşteptam ore întregi ca mama să vină de la serviciu, să pot intra 
în casă. Snurul făcea diferența: cei mai săraci aveau şnur de ata groasă de 
cânepă, care te tăia la gât; sportivii aveau şnur de tricolor, amintind, într-un 
fel, de medaliile luate de Nadia Comăneci; fetele aveau şnururi roşii. 

În clasa a II-a am devenit pionier şi mi-aduc şi acum aminte cât de 
solemn a fost momentul. Săptămâna, inclusiv sâmbăta, era austeră (şcoală, 
lecţii), am fost stegar şi-mi pierdeam duminicile pe la şcoală, la muncă 
voluntară: mäturatul aleilor din parcuri (duminica dimineaţa lumea, 
îmbrăcată frumos, mergea în vizite, la teatru sau se plimba prin parc, iar eu 
mă întorceam acasă, trecând prin Centru, murdar de praf pe fata, mâini, 
haine, pantofi), colectam şi căram la şcoală kilograme de maculatură, fier 
vechi, castane şi borcane de sticlă. Vara mergeam în câte-o tabără de pionieri, 
unde ne făceam singuri gazeta de perete, foc de tabără în care aruncam sare, 
câte un tub de deodorant sau un cauciuc de maşină. Jucam „ţară, tara, vrem 
ostaşi!”, „tärile” (cu mingea); mai era un joc, în care se schița harta pe 
pământ: aruncai cu cuțitul, şi acolo unde se înfigea cuțitul, tara aia era a ta. 
Am mers destul de des la mare sau la munte, cu mama. Biletele erau 
accesibile în vremea aceea, iar cu tovarăşul învăţător am mers în numeroase 
locuri din ţară în excursie. 

La şcoală jucam fotbal. Aveam campionate şi etapele se disputau în 
pauze. Mai era şi „lapte gros”, un joc numai pentru cei puternici, dar şi alte 
genuri de distracții: praştia mică de buzunar, făcută din sârmă izolată şi cu 
elastic subțire de chiloti, cu proiectile făcute din ace cu gămălie, răsucite în 

formă de „U”, ţintele preferate fiind picioarele şi fusta fetelor; pungile cu 
piulite cu şurub, pe care se punea fosfor de la chibrite şi care, la contactul cu 
solul, pocneau; aruncatul cu pungi de apa de la balcon, mingea de ping-pong 
făcută fumigenă şi aruncată pe geamuri. În şcoală, holurile ude erau 
transformate în veritabile patinoare. Profesorii şi învățătorii făceau razii şi 
perchezitii corporale, ca să mai stopeze din avalanşa de năzbâtii... Am fost 
printre primii, din generaţia mea, cu nota scăzută la purtare (în perioada în 
care profesorilor diriginti li se scădea salariul, dacă aveau copii cu nota 
scăzută la purtare)! 

Nu toţi eram elevi străluciți. Premiantii clasei primeau cărți si li se 
puneau pe cap coronite din garofite. Toţi deveneam vedete la serbări. In 
timpul orelor, foloseam toc cu cerneală; aveam sugativă şi pic, cu care ne 
ştergeam singuri greşelile. 


„Bic”-ul copilăriei noastre 


În pauzele de şcoală treceam drumul, la Alimentara, de unde 
cumpăram biscuiţi „Voinicel”, grisine, rahat, caramele, bomboane „Cip” şi 
mentosane, imparteam o sticlă de suc între prieteni. De la colt cumpăram 
„popcorn” făcut pe cărbuni de vânzător, langosi sau îngheţată ,,Polar” 
(simplă sau cu glazură de ciocolată). După ore mă opream la cofetărie, de 
unde îmi cumpăram ori îngheţată, ori o prăjitură şi unde, o vreme, s-a găsit 
„Pepsi”, înlocuit, mai târziu, de „Cico”, „Brifcor”, „Zmeuratä” sau suc la tec. 
Acasă îmi făceam suc din sirop „Bem-Bem”, cu sifon, apă minerală sau chiar 
cu apă de la robinet şi era foarte bun! Lângă şcoală era şi chioşcul de ziare, 
de unde îmi cumpăram „Arici Pogonici”, care a devenit „Luminita”, 
„Cutezătorii” şi, rareori, „Pif” sau „„Rahan”. Pe ultimele două le cumpăram, 
de obicei, la suprapret din piaţă, duminica! Pentru o revistă ,,Pif’ sau 
„Rahan”, la schimb, primeai două masinute de fier! În pauze sau chiar în 
timpul orelor, se completau cu „amintiri” oracole pline de poze decupate din 
almanahul ,,Cinema", sperând că iubitul sau iubita va citi la rubrica „De cine 
iti place? ”. Primeam/trimiteam bilete în care ni se cerea/ceream prietenia, 
iar persoanei iubite îi trimiteam lungi scrisori de dragoste. 

La chefuri, cel mai popular joc era „Sticla”, un bun pretext să pupăm 

pe gură pe cine „iubeam”! Ascultam muzică la maguri (magnetofoane) şi 
casuri (casetofoane) aduse de la ruşi şi înregistram melodii străine de la 
„Vocea Americii” (Abba, Boney M.). 

În vacantele şcolii primare (pe 15 iunie, ne smulgeam matricolele 
cusute de pe braţul uniformei şi alergam bezmetici, ca fluturii în sticlă, 
bucuroşi că „A venit vacanţa, cu trenu’ de Franţa!”), hoinăream toată ziua 
prin oraş, mergeam des la cinema. Nu erau săli cu sunet dolby, la filmele 
bune, se făceau cozi imense. Bişniţarii câştigau enorm, vânzând bilete la 
suprapret. Biletul era 2 lei, apoi a ajuns 6 lei. La bisnitari, biletele erau de la 
10 lei în sus! 

Ca să avem bani, strângeam sticle, le spălam şi le duceam la centrele 
de colectare I.C.V.A. Cel mai mult mă enervau sticlele de ulei, care se spălau 
foarte greu. 

Televizorul, pe care stătea peştele de sticlă, era atracţia cea mare în 
anii ‘70, mai ales sâmbăta seara, când erau seriale de acţiune (Sfântul, 
Mannix, Kojak, Colombo etc., Dallas spre final); mari filme western, seriale 
de desene animate (Sindbad marinarul, Heidi, Cuore, Kum-Kum) ; la 
emisiunea de sâmbătă, de la ora 13,30, La sfârşit de săptămână”, dădeau 
Gala desenului animat (mereu câte 5-10 minute) ; în fiecare zi, la 18,20, 
Mihaela si Azorel, Lolek si Bolek, Nu pagadi (erau extraordinar de haioase 
patanile cu iepurele şi lupul, un fel de Tom si Jerry rusesc). Duminică 
dimineaţa se transmiteau seriale precum Daktari, Flipper, Pistruiatul, 
Roşcovanul, Toate pânzele sus!, Arabela (cu Pane Rumburaku), Cireșarii şi 
Vizitatorii, iar în cadrul emisiunii Album duminical, care începea la ora 
13,30, Cascadorii râsului (comici gen Charles Chaplin, Stan si Bran, Buston 
Keaton), desene animate cu Tom şi Jerry, ciocănitoarea Woody, Andy Panda, 
seriale de genul Ce vrăji a mai făcut nevastă- mea?. Şi acum mai îmi aduc 
aminte cum stăteam în curte şi auzeam de la vecini, cum era dat tare 
televizorul, transmisia finalei de la Wimbledon, în care juca Ilie Năstase. Am 
ieşit pe stradă, nu era picior de om. Când se transmitea un eveniment sportiv, 
tot cartierul era în fata televizorului sau al aparatului de radio. Băieții îşi 
scriau cu pixul sau cu pastă de dinţi pe tricouri numele şi numărul 
fotbalistului preferat. 

După serialul Dallas se  inventase un joc, în care număram în 
engleză: "Uan, ciu, sfri/ Pamela vrea copii/ $i Bobby nu o lasă/ că este prea 
frumoasă!”. 

Vara. Iulie sau, şi mai bine, august târziu. E duminică. Oră de prânz, 
soarele arde. Miroase a salată de vinete, de undeva se aude un tocător, 
märuntind. Din altă parte se simte miros de chiftele. Nimeni nu e cu mine în 

curte. Sutez cu mingea în bară. La un moment dat, mişcare la etaj, se 
deschide o uşă şi aud vocea mamei mele: „Jerryyyy!!! DESENE 
ANIMATEEE!!”. Din plin gustam, e drept, mai rar, desenele animate făcute 
de Walt Disney, în principal Mickey Mouse şi Donald Duck. 

Când programul la televizor s-a redus la două ore, timpul liber l-am 
folosit să citesc mult (cărțile le împrumutam) sau să practic rugby-ul. Ne 
uitam la diafilme proiectate pe perete; pe acelaşi ‚‚ecran”, în serile în care se 
oprea curentul, umbrele mâinilor închipuiau diferite forme stranii. 

Aveam 12 ani când am auzit cuvântul „criză”. În curte. Auzisem 
vecinele că „s-a băgat” nu ştiu ce la alimentara şi toată lumea a fugit repede, 
să cumpere. Au apărut apoi cozile la zahăr, ulei, unt, carne. Stăteam la cozi... 
„înaintaşii” care ţin rândul. Noi, copiii, ne călcam pe bătături cu pensionarii, 
noi făceam cu rândul, în timp ce ne jucam pe lângă coadă.... Aveam la colt de 
stradă telefoane cu fise, cu receptoare prinse-n furcă, şi dădeam telefoane, ca 
să aflăm ora exactă. Apoi am stăteam în frig şi-n întuneric şi primeam cartele 
pentru alimentele de bază. 


Lapte de regim 


La şcoală se învăţa destul de mult şi era diabolic de greu, am prins 
examen de admitere în liceu, examen treapta a II-a (adică să treci în clasa a 
XI-a), bacalaureat, admitere la facultate sau armata! 

Când am ajuns în clasa a IX-a, am fost obligat ca, după înscriere, să 
vin la practică în vacanţă (era în 1982). S-a găsit ceva de făcut la liceu 
(măturat aleile liceului, săpat în jurul pomilor, curăţenie la cantină). După ce 
am început anul şcolar, am devenit UTC-ist şi, după 3 săptămâni de şcoală, 
de la 15 octombrie la 1 noiembrie, am plecat la cules de struguri (practica 
agricolă). Acolo ne plăcea, făceam o cură de struguri nespälati, ne 
murdăream mâinile (aveam degetele mov, lipicioase şi unghiile negre), apă 
de băut nu era suficientă, iar de spălat... abia acasă. 

În vacanţa mare, pentru înscriere la liceu, am prestat, cu vreo 100 de 
colegi, 2 săptămâni la depănuşat porumb (porumbul era în grămezi, sub care 
se ascundeau şoricei orbi, abia fatati!). În anul următor, pentru că eram 
sportiv, am participat la demonstraţia de 23 august! 

La demonstraţii de 23 august am mai participat, când eram mic, dus 

de mama şi am manifestat cu „intreprinderea”. Diferenţa între manifestarea 
sportivă şi cea cu muncitorii era că la ultima se spuneau bancuri cu Bulă din 
conducerea ţării şi bancuri despre viaţa noastră... proletară (până se ajungea 
în faţa estradei unde erau oficialităţile locale): 


1. Buletin meteorologic difuzat la Europa Liberă: 
In Bulgaria: cer senin, în Ungaria, cer noros, în România, cer mâncare. 


2. Un om intră într-un magazin: 
- Nu vă supăraţi, n-aveţi lapte? 
- Nu, aici n-avem pâine! La magazinul din colt n-au lapte. 


3. Ceauşescu la o conferinţă internațională de presă. Se ridică un ziarist 
francez şi întreabă : 

- Primim tot mai multe ştiri că poporul român o duce din ce în ce mai greu, 
majoritatea alimentelor sunt rationalizate, românii suferă de foame. E 
adevărat? 

- E adevărat, dar n-a murit încă nimeni din asta. 
- Incercati cu cianura... 


4. Întrebare: E adevărat că se poate muri de cancer la gât? 
Radio Erevan: E adevărat, dar n-are! 


5. Afară-i frig, 
în casä-i frig, 
deschid fereastra larg si strig: 
„Îţi mulţumesc partid iubit, 
că m-ai călit! ” 

Ride larä primăvara Infrățiți azi cu ţăranii 
Peste clmpuri, peste plal; Muncitorii-n joc şi cint 
Vesella umple tara Pnăznul-vor In toți anil 
C-a venit Intl de Mal. w 


Muncitorii au pornit SA? 
Şi-ntr-un gînd s-au înfrățit we 
ŞI el azi sărbătoresc n e 
1 Mai—muncitoresc, — 


Fără cuvinte 

Familia mea asculta frecvent radioul, iar la sfârşit de săptămână, 
mama se chinuia să prindă „Europa Liberă”, „BBC-ul” şi „Vocea Americii”, 
care erau bruiate. 

Vă mai aduceţi aminte de adunările festive, cu prezenţa obligatorie, în 
care, pentru desfătarea dragilor noştri conducători, eram pregătiți şi aliniati 
milităreşte? Eram la liceu, în clasa a X-a, şi prin '84, Nicolae Ceauşescu a 
venit la Timisoara. Era iunie, cald; am fost aduşi la liceu duminica, dar am 
plecat acasă la un coleg şi am jucat poker pe chibrituri. A doua zi, dimineaţa, 
echipa (făceam rugby) a fost chemată să prezinte, alături de alte echipe 
sportive, un moment de virtuozitate şi îmi aduc aminte că au venit doi tipi cu 
ochelari de soare şi au verificat mingea, să vadă dacă nu e o bombă! La 
prânz, autorităţile au scos pe traseu, alături de intreprinderi, elevii din şcoli şi 
licee cu steaguri (roşii şi tricolore). Am fost aliniati de-a lungul drumului, 
lângă Hotelul ,,Continental” şi am stat în soare, ore în şir, fără apă! Aveam 
colegi şvabi cu gândul la emigrare şi printre noi, în ziua aceea, s-a inventat un 
nou slogan: „Ceauşescu P.C.R., lasă-ne în R.F.G.! ”. 

Ne-am mutat la un bloc care era încă neterminat; una din amintirile 
mai triste ale copilăriei este lampa de petrol, la care-mi făceam temele seara 
(se făcea economie forţată la curent). Tot în categoria asta intră şi cărămizile 
puse în cuptorul de la aragaz, iarna, ca să se încălzească tot apartamentul. 
Peisaj de evul mediu, dar la bloc... Asta s-a tradus, ulterior, prin învăţat în 
trei schimburi, la şcoală, şi apariția tenişilor de Drăgăşani, ca accesoriu la 
uniforma de pionier sau de şcoală! 


„Raza de lumină” 


Din clasa a XI-a făceam practică la liceu (dădeam cu pila şi măsuram 
cu şublerul), dar şi la Uzina „Electromotor” din Timişoara, de unde 

ajungeam acasă cu mirosul de email intrat şi în piele, nu numai în haine. 

Privitul la televiziuni din ţările vecine era o îndeletnicire de bază; 
reclamele de pe posturile străine ne înnebuneau şi abia aşteptam să vină şi la 
noi inghetata „Magnum” sau pustile alea absolut superbe de apă. Noi am 
purtat adidaşi „originali" (aveau trei dungi laterale), jeanşi elastici, pantaloni 
evazati, geci de blugi uzate, tricouri sau palariute cu inscripţia „Mamaia 83”, 
„84”, iar cine avea blugi de firmă, gen ,,Lee” sau „Diesel” era deja lider de 
gaşcă. Multe dintre fete erau preocupate de desen şi creație vestimentară; 
majoritatea femeilor erau tot timpul ocupate să-şi facă singure haine, să le 
modifice, să le îmbunătăţească, să mai coasă o paietă, o dantelă, ceva aparte 
fata de toate „uniformele” din comerţ; fetele îşi coseau pe blugi steluțe şi 
inimioare. 

Într-un sfârşit de săptămână s-a întâmplat marea revoluţie rock din 
viata mea, cu un festival „Tim-Rock”, cu trupe gen Pro Musica, Celelalte 
cuvinte. Apoi Iris, Compact, muzică străină gen AC/DC, Iron Maiden, Van 
Halen, Bijelo Dugme, Bajaga sau Riblja Corba. Ca o paranteză, muzica 
străină se obținea pe canale neoficiale pe atunci, nu exista pe piaţă, dar 
făceam rost, aveam prieteni care aveau, la rândul lor, prieteni şi eram la zi cu 
apariţiile. 

Sunt multe detalii şi alte întâmplări, pe care, din lipsă de spaţiu, nu le- 
am amintit. Toţi ne văitam că nu se găseşte mâncare, dar, până la urmă, te 
descurcai; nu banii erau problema principală. Ăsta a fost marele avantaj al 


copilăriei mele comuniste, care mi-a permis să-mi consum din plin boemia. 


Adrian Kali 

